
ЧИТАОЦУ 



Ова је приповијест излазила год. 1885. до 
1886. на Цетињу, у књижевнијем листовима 
Црпогорци и Зети. Шест година доцније, с ма- 
лијем измјенамаЈ сложих је у књигу, која 
пзађе у Биограду, али та књига кипти ПЈтам- 
парским грјешкама, те су неразумљиве не 
само многе ријечи, него и читаве реченице. 
Сад ево приповијести поново обрађене на 
гпирој основи, с многптвом новијех прилика 
из домаћег и јавног живота Црногораца по- 
четком минулога вијека. Могу рећи, да сам од 
стихија првобитне приповијести начинио нову. 

У Биограду, 
14. децембра 1902. 

ЈГксац. 

1\рајем 1815-те године, на освитак јс- 
дног студеног, магловитог дана, на бедему 
града Котора затрубише трубе, забубљанш 
бубњеви, захорише се њемачке команде и 
псовке. Та граја, одјекујући кроз уске, кри- 
вудасте улице которске, разбуди и заплаши 
грађане, те за тињи час прозори се начи- 
чкаше главама и почеше се укрштати питања 
и нагађања: 

— Шта је, сусједе, за име божје ! ? . . . Шта 
бити може ! ? . . . Да није утекао млади прин- 
цип!?... Неће бити то, јер аларм долази од 
црногорских врата ! . . . Одиста су Црногорцћ 
ударили ! . . . Зар опет ! ? . . . Помагај, свети 
Трипуне! . . . Опет стари јади ! . . . 

Кад граја утоли, слободнији грађани по- 
текоше ка црногорским вратима, гдје кроз 
маглу видјеше на бедему збијене и уврстане 
солдате. У исти мах чуше њима добро по- 
знати, громки глас пуковника Кнајста, који 
је њекога грдио. 

тсжок ^ 

Њеки од грађана рече: 

— Није побјегао принцип, јер чему би се 
овдје скупљаЈ1и? Биће најприје да је црно- 
горска војска под градом ! 

Други прихвати: 

— Па чему онда ови не лумбардају? 

— Ево наше господе, опази трећи. Сад 
ћемо дознати шта је. 

Опћински начелник конте Пијеро Б., 
први вијећник конте Марко Ивановић, још 
један властелин и три трговца прођоше кроз 
гомилу. ПијероЈ сух старчић, с власуљом 
и тророгљастим шеширом на глави, огрнут 
млетачком кабаницом, набадаше танким но- 
гама, на којима бјеху затегнуте свилене, би- 
јеле бјечве до кољена. Остали вијећници, 
млађи људи, бјеху у новој Француској ношњи. 
Најбољи утисак чињаше Ивановић мушким 
изгледом и држањем. 

Један за другим, попеше се уз камене, 
уске стубе, што изводе на бедем. Војни за- 
повједник пресрете их горопадно ; говора- 
ше талијански, изговарајући ријечи ужасним 
њемачким акцентом : 

— Но, ви, подеста, сакррр, питајте ове 
под бедемом, ту вашу браћу Морлаке, у ва- 
шем језику, зашто су се скупили прије про- 
писаног часа, кад се град отвара? Заповје- 
дите им, у име моје, нека се одмах одмакну, 
иначе ћу наредити, да се пуца, сакррр ! 

Пијеро, цептећи сав и дишући као мијех, 
рече Иванови^у: 

— Молим те, Марко, проговори им ти, 
у тебе је јачи глас! 

Ивановић викну иза браника: 

— Црногорци! За... 

— Какви Црногорци! прекиде га оздо 
крупан глас. Какви вам се Црногорци при- 
виђају? Нема их овдје ни десет, но смо 
све ваши, ћесареви љуђи од скоро, хвала 
да је Богу! 

На то се и стари Пијеро охрабри, те 
се примаче и запита: 

— Па тта ћете ту, у ово доба, кад знате, 
да се град отвара, пошто сунце огрије? 

Сељак оздо одговори : 

— Ваистину, шјор, ви сте заборавили, 
да је данас наш Бадњи Дан, да се, од кад 
је Котора, а у мирно вријеме, на јутрошње 
јутро град раније отварао, да би народ мо- 
гао на вријеме дома! А сад је мир, хвала 
Богу! А ви се у граду, да-ти (ваљда), пре- 
пали, е ударио Црногорац, па трубетате 
и бубњате и дршћете од страха, а ми, сиро- 
маси, дршћемо овдје од студени! 

Пијеро се окрете нестрпл>ивом пуков- 
нику и поче талијански : 

— Господине пуковниче, природа је, 
у овом случају, сасвим проста и . . . пардон! 
то јест : ствар је сасвим проста и природна . . . 

Кнајст плану ћ прекиде га: 

— С врагом ви и којекакво ваше сме- 
тено циФрање ! Што не кажете просто : Шта 
траже Црногорци? 

Ивановић му одговори: 

\* 

— То нијесу Црногорци, него наши по- 
даници, из ових горњих крајева ! Они су ма- 
хом православни, а сутра им је Божић, а оби- 
чај је од старине био, да се уочи тога пра- 
зника град раније отвара, да би се пазар раније 
свршио. Тим би се угодило и већини грађана, 
који су исте вјере. Ми смо тај обичај смели 
с ума, јер се бјеше изобичајио ових пошљед- 
њих година, у свакојаким мијенама и трзави- 
цама, кад се ни о чем другом није могло ми- 
слити до о одбрани ! Ето шта је. Дакле, сло- 
бодно можете наредити, да се град отвори. 

— Нећу! викну пуковник и заповједи, 
да се војска разиђе. Па настави, увијек истим 
гласом: »Требало је да се за то опћина мени 
писмено обрати. Зашто то нијесте учинили? 
Јасад не допуштам, да сеград раније отвори!^^ 

Ивановић се испрси: 

— Господине, ви с нама говорите горе 
него са својим солдатима! Ви заборављате, 
да смо ми представници ћесарског града Ко- 
тора, а не робље, ни ваше слуге! 

Па му окрете леђа и сиђе с бедема, те 
обавијести грађане и савјетова их да се 
одмах разиђу. 

Конте Пијеро, видјевши да се Нијемац 
збунио, ослободи се и започе: 

— Котор, господине, има своје повла- 
стице од најдавнијех времена, од почетка 
славнога владања млетачке републике . . . 

— Но, доста с вашим орацијама! рече 
пуковник, опет оштро. Очевидно, не тр- 
пфаше старога. »Сан-Маркина^^ и његово без- 

брко лице под париком ! Пазаврши: ^^Идите 
с вашим повластицама, а кад што тражите 
од војне власти, тражите писмено, са-кр- 
кра-мент!^^ 

Грађани, весели што претрпјеше само 
страх, идући кућама, почеше се шалити и је- 
дан другом ругати, тврдећи сваки за себе, 
да се није ни најмање препао, да је знао, 
е је њека глупост тудешка, онога горопа- 
дног, немилог, крутог тудешка Кнајста ! А ко 
би им могао уписати у срамоту, што су се 
препали? Та равно прије годину издржаше 
опсаду и бомбардовање Инглиза, а прије 
тога, у току од осамнаест година, град узи- 
маху час Руси и Црногорци, час Французи! . . . 
Али сви искрено жаљаху што се не оби- 
стини оно прво нагађање, бива да је принцип 
побјегао! Тај би догађај, можебити, већма 
помамио омрзнутог пуковника, него ли да су 
Црногорци изнебуха на град ударили. 

Тај »принцип^^ бјеше прост војник-ка- 
жњеник, увијек под надзором, увијек обреме- 
њен најтежим и најнижим служитељским по- 
словима, — што у оно вријеме не бјеше ни- 
каква ријеткост. Али је главно, што бјеше 
необично лпјеп младић, господскога изгледа. 
Већ у почетку владања аустриског, прије 
годину и по, кад аустриски генерал Милу- 
тиновић прими Котор од владике црногор- 
скога Петра I, упао је у очи лијепи кажње- 
ник. А кад га једном на обали ослови сам 
генерал и подуже с њим остаде, тада се рас- 
пламти јужњачка машта Которана, још више 

Которкиња. Тврдило се, да је кажњеник граФ, 
послије да је принц, и чак да је у роду с 
царском кућом. Говорило се: ))Бог сам зна 
шта бјеше скривио тај кољеновић, кад га 
тако унизише! Злочин какав доиста није 
учинио, јер како би онда један главно-ко- 
мандујући с њим разговарао!? Биће да је 
увриједио каквог великаша, много већег од 
себе!^^ Женске, разумије се, нагађаху да ту 
мора бити по сриједи љубав, — или се хтио 
оженити од просте куће, или је завео какву 
кнегињу ! Еле, тамо, овамо, тај тајанствени 
»принцип^^ постаде приједмет опће симпа- 
тије и приједмет маштања у чамотињи мир- 
нога градића, који, након велика метежа, 
дубље осјећаше досаду једноличности ! Де- 
шавало се да. принцип носи воду улицом, 
а да га најугледнија господа и госдође по- 
здрављају клањањем! Приче о њему разиђоше 
се по цијелој Боци и по најближој црногор- 
ској нахији, катунској. Тврдило се, да је пу- 
ковник главом цару одговоран за племенитог 
осуђеника, а да несрећни млади човјек је- 
днако снује како би умакао ; тврдило се да 
њекакви великаши, »онамо из Тудешке^^, 
прерушени долазе у Боку, да га ослободе! 
Није, дакле, чудо што се тога јутра поми- 
шљало, да је »принцип^^ утекао!... 

Опћински главари враћаху се зловољни. 
Конте Пијеро започе: 

— Чусте ли безобразника? Корпо де 
дио, да се једна солдатина смије понашати 
онако прама мене, а и прама вас!? То ни је 

хвала ! Да није било мене и другијех као мене, 
и вас и другијех ка вас, ћаше и данас и до 
вијека овдјена заповиједати владика црно- 
горски а не ћесар, и ми ћасмо бити што смо 
вазда били ! 

— Никада ! прихвати Ивановић . . . А ти, 
Пијеро, само кукај као удовица, као што си 
навикао, мјеште да се држиш као кућић! 

Један од трговаца опази: 

— А, јесу горопадни ови Тудешки ! Ето, 
имађасмо посла с Французима, Русима, Ин- 
глезима и Црногорцима, и сви бјеху пито- 
мији ! 

Други трговац додаде: 

— Вјере ми, сад виђу и вељу, да би за 
нас трговце — а, бора ми, и за поморце и за 
занатлије и за сељаке! — најбоље било да 
остадоше Французи, и ако су безбожни ! 

— Остав'те сад то ! викну Конте Пи- 
јеро, кога ништа на свијету не могаше тако 
наљутити као похвале Французима, које 
често слушаше у грађанству . . . Прођ'те се 
празнијех ријечи ! Ја ћу грђе учинит него 
Конте Марко, ја ћу тужити колонела гувер- 
натуру у Задар, и ви ћете тужбу потписати! 

Ивановић слеше раменима, остали по- 
чеше разложити о тој намјери, па опет до- 
ђоше на упоређења пређашњега стања с 
ондашњим, пређашњих заповједника с но- 
вим. Људи знатни из разних нација, чија су 
имена већином данас у Историју, бјеху им 
изблиза познати, те помињаху : владику Пе- 
тра I ; сердара Сава Пламенца ; Сава Петро- 

вића, брата владичина ; Вука Радоњића, гувер- 
надура; Ђика Мартиновића, сердара цетињ- 
ског; Драга Јокова, кнеза Његушког. Од 
Руса: адмирала Сењавина, пуковника књаза 
Вјаземскога и друге. Од Француза: Мар- 
монта, Лористона, Готијера и друге. Сваки 
је вијећник имао што да исприча о њекоме 
од тијех и да га похвали. 

У томе стигоше на трг светог Тривуна. 
Ивановић, коме је кућа била близу, стаде 
и запита Пијера: 

— Хоћемо ли у опћину, ради те тужбе? 

— Ја, ви'ш, ја бих да причекамо, неће 
ли се Тудешак извинити, јер . . . 

— То сам знао ! прекиде га Ивановић, 
смијући се презриво, и отиде кући. 

Остали бјеху задовољни предомишљајем 
контовим. Он, ипак љут на Ивановића и на 
све што се десило, искали се на њима: 

— Све је отишло ђавољијем трагом, од 
кад нас не покрива бандијера светога Марка, 
а особито од кад вас санкилоти отроваше 
својијем духом ! Јер једва дочекасте да им 
у свему мајмунишете, да навучете те грдне 
пантале и капуте, да натакнете те печурке 
на главу! 

Вијећници већ одавно бјеху огуглали те 
његове нападе, те га оставише сама на 
тргу ... 

У то доба, иза високог брда према Ко- 
тору синуше први сунчани зраци и освије- 
тлише црногорски пазар, — малу пољану под 
бед емом^ гдје се збило на стотине људи, 



У С К к 



жена, натоварених коња и мазага, рогате 
стоке, прасади, живине, поврћа, воћа, сео- 
ских и градских мангуп-паса. Људи понај- 
више сјеђаху подвитих ногу, на струкама и на 
поњавама, с дугим пушкама преко крила, 
с чибуцима у устима. Женске и младићи 
стојећке држаху за оглаве крупну стоку, или 
чуваху ситнију. 

Кад сунце грану, све што бјеше кр- 
штено прекрсти се и призва небеску силу 
у помоћ, највише ријечима: »Сунце на по- 
мол, Господ Бог на помоћ!^^ Па се свијет 
поче згледати. 

На каменој клупи, недалеко од градске 
капије, сјеђаше пет Црногораца, а четворица 
их сјело под клупом, на голу земљу. Свима 
стршаху »веље^^ пушке испод црних струка, 
сви пушаху из предугачких чибука и канда 
мало разговараху; сви, осим једнога, имађаху 
Фесове без кићанака, а онај један, на сре- 
дини клупе, имао је кожни калпак, а испод 
струке му провириваху сребрне токе. Бјеше 
постарији, орлујскога носа и дугачких по- 
вијених бркова. По његову држању и њего- 
вијех земљака према њему, познавало се да 
је од већих главара. 

На њеколико корака од њихстојаху двије 
дјевојке, иза њих момче једно, држећи једном 
руком угојено јуне, а другом оседлана коња; 
иза њега бјеше гомилица Црногорака. 

Од Црногораца највише је привлачио 
погледе Примораца онај главар на клупи. 
Шаптало се : 



10 СИМА МЛТАВУЉ 



— Оно је Драго Јоков, кнез његушки, 
онај што је доста јада задао Вранцезима, 
што изгуби старијега сина у боју под Ду- 
бровником, а другога сина у чети ! Сад кнез 
нема у дому од мушкијех главах, нако једно 
унуче у колијевци ! . . . Ала је стари соко ох- 
ронуо, потавнио, јадник ! Боже мој, кад по- 
мислиш, да је он прије саме двије године 
овђена заповиједао, а сад, као и други ка- 
кав сиромашак, чека да му солдати отворе 
град! Кад помислиш, да је отимао градове, 
да је у збору и при соври сједио до владике 
и барабарио се с ђенералима ! . . . Ама чуда 
да нема више Црногораца, као на данаш- 
њи дан! 

Од Црногорака није само пажњу при- 
влачила, него просто очи плијенила једна 
од оних двију дјевојака, стасита, прсата, огр- 
нута црном струком, с једном руком за по- 
јасом, с другом спуштеном низ стегно. Она 
се бјеше њешто замислила, те гледаше ка 
врховима бедема, непомична као какав кип. 
И она друга до ње бјеше прикладна, али 
се губила према њој. Глас оде по пазару да 
је лијепа дјевојка јединица кнеза Драга и да 
је од дјетињства вјерена у Цуце. 

Од прилике двадесет корака према Црно- 
горцима, сјеђаше на струци њеки личан, 
бркат Приморац, лијепо одјевен. Он је дуго 
посматрао Црногорце, па наелак уста и пође 
к њима. 

Сви Црногорци поустајаше, кад Примо- 
рац скиде капу и назва Бога. Он пољуби 

кнеза у груди, а кнез њега у чело. Са оста- 
лима се поздрави. 

— Познаде ме, кнеже Драго ! ? пита При- 
морац, сјетним изразом и лица и гласа. 

— Не заборављају се ласно таки, кнеже 
Марко, поврну Његуш, такође сјетно. Па, 
погледав по дружини, додаде : Ја мним по- 
знавате и ви, ако не сви по виђању, а оно 
по чувењу, кнеза Марка Богданова Мајину? 

Потврдише. 

— Стару, крваву кућу, настави Његуш 
сједајући и нудећи мјесто до себе Приморцу... 
Ваистину, ваљаста Србља, као најбољег Црно- 
горца! Ево ови је с нама и са својијем бар- 
јаком узимао Будву, Нови, Цавтат, био се 
на Каменом, рвао се с царевима, па сад 
му се, занаго, чини, као и мени, да је све то 
снијевао ! Али му свијетли образ и лијепо 
име, ваистину, нико не оте до вијека! 

— Фала ти, кнеже, то су твоје лијепе 
ријечи! рече Марко смјерно, оборенијех очију. 
Пошто два три пута уздахну, настави: 

— Е, мој бане, право рече : е ми се све 
чини као сан један! Е, моја банино, давно 
није било, ђе и кад се познадосмо и састасмо, 
ђе и кад се ево опет нађосмо ! Али човјек 
мисли једно, а Бог друго, а божја је најпреча ! 
Не изгубише Србљи на Косову што не бјеху 
јунаци, но што им бјеше суђено! Па дако 
се Бог једном смилује и на Србље, да дођу 
до свога, а они ће вазда бит прегаоци, кад 
устреба, и ако је злб сјеме међу њима! 

— Злб, ваистину ! потврди његушки кнез, 

— Но ми причај, мој бане, како је горје 
код вас! Је ли што бол>е? Је ли се грдни 
народ оразумио? 

— Ваистину, видим, чуо си за бруку 
и грдило и истрагу нашу? 

— Чух. Но ми причај, молим ти се ! 

— Зло ми причање, Марко ! Чим се вра- 
тисЈло из Боке, наста поклаће међу нама 
и трајаше ево двије године ! Сад је ухваћена 
вјера, али видиш да је танка, видиш да не 
сађе пико да за благе дане штогод набави, 
осим нас шаке сусједа градских! 

— А ко би те поче? пита Марко. 

' *. — А ко, нако ђаво сам! рече Драго. Ко 
би томе краја ухватио ! ? Нема племена, а го- 
тово ни браства, да се не покрвише међу 
собом ! Бише се Катуњани с ријечком на- 
хијом, а ова с црмничком, а Пипери с Бјело- 
павлићима, а Морачани с Ровчанима, а ови 
и с Бјелопавлићима и с Пиперима. Најгоре 
изгибосмо ми, у седам племена; понајгоре се 
убишс Бајице и Доњокрајци, ми и Бајице ! 

— Аох, до Бога, учини Приморац уз- 
дахнувши, па послије кратка ћутања запита: 

— А чему се народ избезуми, да од Бога 
нађе? Што му би, те полуђе одједном, ци- 
пан цио? 

Кнез Драго њекако срдито поче на- 
брајати : 

— А, да-ти, те је сваки жучан те изгу- 
бисмо Приморје, те нас цареви преварише! 
А и народ се острвио ове бескрајне рати ! 
А припомогоше ове двије гладне године! 

А, бјеше њешто и кичељиства, због бојева, 
због тога, које се племе и браство боље 
поднијело, — то нам ђаво понио и славу 
јунаштво ! 

— А владика? пита Марко. 

— А шта може владика ! ? Трчи не па- 
тише по племенима, хвата вјеру, куне, бла- 
госиља, и тијем помаже колико може ! Л ти 
не чу још и то, да му цар Александро пре- ^ 
сјече давати оне хиљаду цекина, те му је 
био одредио давати цар Павле? 

— Чух! рече бркоња одбијајући густе 
димове. Сви се замислише. Два три пута за- 
усти Приморац да њешто рече, али се са- 
влада. 

Гломазна градска врата отворише се 
и одонуд јурнуше сточни трговци^ пиљари, 
Факини. Велики дио народа с пазара крете 
се у град. 

Кнез Марко Богданов Мајина поздрави 
се с кнезом Драгом Јоковим и са осталима 
и отиде у град. 



II 

1 ога дана иза подне застуди и небо се 
наоблачи. Тада се кренуше из Котора : кнез 
Драго, његов пристав, његових пет брастве- 
ника и њихове три женске, а придружише им 
се три његушке жене из других брастава. 
Људи, осим кнеза, ношаху у торбама купљени 
житак; женске, осим Милице кнежеве кћери, 
бјеху упрћене врећама; оне три из других 
брастава ношаху голема бремена, јер, по на- 
руци, покуповаше што Божићу треба, готово 
за све остале Његуше! Кнежева мазга бјеше 
претоварена. Носила је: два велика мијеха 
далматинског вина, мјешчић бокељске ракије, 
у антрешељу пиринча, соли, сухе рибе, каве, 
лимунова, неранаџа, сухих смокава, колача, 
свите, платна, — јер сав новац што кнез узе 
за товно јуне, потроши за купљу, те он сам 
понесе више него свих пет браственика! 
Додуше, и могао је, јер он сам имађаше 
земље и стоке колико половина цијелога му 
браства, дакле колико четири куће ! 

Пред градом кнез узјаха на свога оста- 
рјелог, али још држећег Путаља, чувеног 
по катунској нахији и по Приморју, кога 
стари бан бјеше почео јахати прве године 
деветнаестога стољећа и који му добро по- 
служи за вријеме дугог ратовања. Пошто 
кнез узјаха, пружи чибук своме љубимцу 
Крцуну Сердареву; овај напуни лулу, укреса 
и припали, па пођоше без реда, док не сти- 
гоше до пута, а ту се, по обичају црногор- 
ском, уредише у поворку. 

Пут што ,од давних времена везује ка- 
тунску нахију (а преко ње и сву Црну Гару 
и Зету) с Котором, толико је стар, да је, 
по свој прилици, њим ишао и цар Душан из 
Зете у град. Пут се пење и ломи на новет 
уз которске стране ; доста је широк, али је 
сувише стрменит, а пошто га је вијековима 
вода локала, поста кршевит и пун рупчага, 
са чега је ост^^о у памети многим јевропским 
путницима и чрсто бивао описан. Црногорске 
мазге, коњи и пјешаци најрадије иду лије- 
вом ивицом, гдје се плочани перваз одржао, 
али то је камивао, који, што се већма пење, 
то опаснији постаје, јер на мјестима око- 
мито под њим зјају стравичне урвине, те да 
се коме незгодно нога оклизне, сурвао би се 
доље и пао на дно раздробљен ! 

Његуши се уредише у поворку. Први 
пође поп Марко Пунишин, човјек средовје- 
чан, ни по чему не различан од осталих 
Црногораца, јер у оно вријеме њихови по- 
пови не ношаху ни браде. Он бЈеше цђиакат 

као човјек који »умије ходит^% а то је, да 
умије штедјети снагу и на вријеме се одма- 
рати. За њим се упути бркати Рако Мргудов. 
помлађи од попа, а обојица »печена чела^^ 
и »добре пушке^% како се у Црној Гори каже 
за небојше, који су у рату још издржљиви. 
За Раком пођоше: Маркиша Стевов, Перо 
Пуров и Крцун Сердарев, сва три врло млада, 
и ако два прва ожењена, — онда се Црно- 
горци жењаху у петнаестој шеснаестој го- 
дини. Ниједан од те тројице не бјеше још 
»мрчио пушке^^ против непријатеља, јер бјеху 
готово дјеца, за вријеме пошљедње војне; 
али, нажалост, сва тројица се огледаше 
у међусобицама с Бајицама и ту се пока- 
заше »ваљасти^Ч 

Особито се ту одликова соколасти Кр- 
цун Сердарев, син оглашена јунака, сердара 
Нова Бојичина, који погибе под Дубровни-^ 
ком и кога владика не могаше прежалити. 
Мимо то, Крцун због своје необичне памети, 
љепоте и веселости, бјеше омиљен не само 
у браству, него у цијелом племену. Он бјеше 
најмлађи Његуш који је ишао на Цетиње, 
кад га ред дође, да служи, владику госпо- 
дара. У њему се огледаше сва ориђиналност 
црногорска. Он је тврдио, да је освета Богу 
угодна, јер, вели, у молитви се каже: »света 
освета^^ (св^та од св-ћта!); вјеровао је да 
нема смрти без суђена дана, те да је лудо 
бојати се смрти; вјеровао је да добри јунаци 
и за живота бивају здухачи, који се бију 
са здухачима других народа; вјеровао је да 

над Црногорцем нема јунака, да Црну Гору 
никаква сила људска не може за вазда по- 
корити, и ако је може прегазити као оно 
Бушатлија; бојао се владике као и сви о- 
стали Црногорци, а то је, бојао се његове 
клетве, али је, мимо друге, више цијенио 
владичину храброст и војводску вјештину, 
него његово испосничко мучење и светост 
његова живота! Па онда што је тај Крцун 
знао на памет пјесама, прича, пословица, за- 
гонетака, то је било чудо једно; уз то, у ве- 
черњим посијелима код владике, бјеше при- 
купио доста знања и о »свјетским рабо- 
тама^^, о којима велика већина Црногораца, 
особито његових вршњака, ни чули нијесу, 
те у сијелима, у браству и свечаником пред 
црквом, племеници не могаху га се сити 
наслушати. Само се по себи каже, да су 
дјевојке у племену лудовале за Крцуном Сер- 
даревим, али он, мимо ондашњи црногорскп 
обичај и поред тога што је имао само једног 
млађег брата и матер, дочека двадесет другу 
годину неожењен. Кад би му се о томе по- 
менуло, говораше: »Божја ти вјера, једва 
чекам, али чекам да отмем чесову младу, 
лијепу, од добре куће Туркињу; нека се ха- 
лак дигне, кад се ја оженим!^^ 

Тај први дио поворке завршаваше кнез 
на своме Путаљу. 

За кнезом пристав, Мићун Крцов Зала- 
жанин, гоњаше натоварену мазгу. Бјеше то 
доброћудно, послушно и прикладно момче, 
од добре али сиромашне куће, те га кнез 

УОКОК ^ 

узе у најам, а пажаше га као да му је род. 
Уз Кићуна ступаху Милица и Анђа, прва 
кнежева, а друга Ракова кћер, па остале 
женске редом , оне с лакшим бременима 
предње, а оне с тежим задње. Међу њима 
бјеху Гбрде и Киће, лијепе невјесте Маркише 
Стевова и Пера Пурова. 

Лијепо је видјети Црногорце и Црно- 
горке, како се жустро, гипко, у поворци 
пењу уз брдо ! Струке, гуњеви, мараме на 
женским главама, зубуни и кошуље, лепр- 
шају око њих, а снажне ноге поуздано крачу 
гдје ни козама није лако ! Кнез на своме 
путаљу, с џевердарем о рамену, чињаше 
средину поворке, која, одмичући уз брдо, ла- 
жаше а десно, а лијево, према кривудању 
пута ! Дим из његова чибука повијаше се за 
њим као каква танана бијела, копренаста 
заставица. Пушчане цијеви пред њим бље- 
штаху на махове. Бремена за њим, на погну- 
тим женским леђима, напомињаху вале, који 
би се неприродно ваљали уз брдо један за 
другим ! И та поворка, уз голе, љуте крше, 
под натмуреним небом, бјеше символична! 
Ти мрки ђетићи, према којима природа њи- 
хова краја вазда, и велике нације, које им, 
у часу невоље, ласкаху, поступаху маћиски, 
с горчином у души , али с несломљеним 
поуздањем у себе, ступају напријед ! Да се 
у зли час сусрету с Бајицама, са својом 
рођеном браћом, на својој рођеној земљи, 
покрвили би се, али би се ради њене одбране 
против извањца сложили умах, преко мртвијех 

и рањенијех! Ти л>уди, који се не покораваху 
никаквбј власти, повијаху главе често пред 
духовним оружјем најстаријег свећеника! 
Њихове жене, сестре и кћери, што под бре- 
менима понизно иђаху за њиховим стопама, 
приказиваху муку живовања, каквој тешко 
да има једнаке на свијету! 

Што се већма пењаху, небо бјеше све 
већма натуштено и као да се спушташе. 
Озго, са Крсца, из дубодолина и склопова, 
који се. спуштају међу обронцима Ловћена, 
звиждаху млазови студена вјетра и крупне 
хладне капи орошаваху им ознојена лица. 
Људи мучаху. Гдјекоја би од жена под бре- 
меном хукнула. Једна старија шапну: »Куку, 
ево омркосмо, прије но што. стигосмо на 
Крстац! А ево ће и божје вријеме на ови 
час ударит!^^ Али се сви у срцу радоваху, 
што се неће обистинити њихова нагађања, 
која су чинили тога дана у зору, кад су си- 
лазили тим путем, бива, да ће осванути млак 
Божић. Јер пословица каже: »Сачувај нас, 
Боже, ведра Божића, а облачна Ђурђева 
дана!^^ То због љетине. Али се ни кнез ни 
његови браственици толико у срцу не ра- 
доваху свијетлим празницима, које обично 
весело очекују Срби. А зашто то, разабраће 
се до мало. 

На обичном почивалу поп стаде, па сви 
стадоше и сви се, осим кнеза, окренуше ка 
Приморју. Котор им бјеше под ногама, а сва 
Бока као на длану, и видјела се као чудна, 
дивна, прољетна прошарица, начичкана ку- 

^1* 

лама и бијелим зградама! У питомом бокељ- 
ском затону море бјеше мирно као ул>е, те 
бродови, усидрени и привезани, стојаху не- 
помични. Милица познаде онај, на коме ку- 
пише вино, и рече приставу: 

— Бога ми, радије бих се навезла на 
дебело море, да ми се нагледат свијета, но 
што бих се баницом назвала на ове крајеве! 

— А, јадо, има би и свијет да се чеса 
нагледа, кад би тебе гледа! поврну Кићун. 
А, Бога ми, ти си баница и бићеш ђегођ 
била! 

— И у Цуце! дода Анђе смијући се. 
Изван Боке, пучина бјеше силно узру- 

јана, те се родени брегови ломљаху о хриди 
Оштрога Рта, на ушћу. Онамо зацијело не 
бјеше броду приступишта! Бескрајан, црн, 
густ облак закрио бјеше васколики западни 
зреник над водом, те се полако ширио ка 
нашим крајевима. 

Поп Марко рече: 

— Снијег овога ће пута од мора! Ето 
га прије ноћи! Биће га изјутра у нас до 
кољена ! 

Рако прихвати: 

— Дај Боже! Е ми није мило гледати 
само бијелу капицу на Ловћену, ка лани 
и ономлани и ове године до данас, — но 
ми га је мило видјети цијела у бијело обучена 
на Божић; тадај ми се чини као да благосиља! 

Кнез, једнако у се удубљен, пружи Кр- 

цуну чибук, да му по други пут напуни лулу 

и укреше. Њих тројица старијих не бјеху 

силазилп у Котор, откад га коначно зау- 
зеше ћесаровци. Поп очекиваше да кнез при- 
пали, па да заподјене разговор о томе. И за- 
поче: 

— А да како ти се чини, кнеже, сад 
дол>е ? 

Драго одби њеколико димова, мрдну гу- 
стијем обрвама и одговори: 

— Ваистину , на бол>е не навикоше ! 
Главно је, е је сад доњи народ већ једном 
на чисто, — неће већ презати од сутрашњега 
дневи, као што је преза годинама! Као што 
знаш, дојадило му бјеше мијењајући госпо- 
даре, страхујући за своју сиромаштину и ку- 
лучећи војскама! ЗнЗм да онизи наше вјере 
друкче говоре и да кукају за нама, али, ја 
мним, у срцу бојаху се и они нас, дивл>ијех 
гладника ! 

Сви бјеху незадовол>ни тим одговором. 
Поп само одмахну главом. Бркоња такође 
то учини, па рече: 

— Тб јест, кнеже! Велика је ћесаро- 
вина и јака је, особито сад, кад је сломијен 
Наполијон! Веле: дуга је од нас ето па све 
до Русије, а у ширину јој стали Маџари 
и Пол>аци и још њекакве вјере. Како се оно 
зову, Крцуне? 

— А има, чбче, много и Србаља у ће- 
саровину! Они дају ћесару најбољу војску! 
Виђесте ли ове Личане у Котору! Какви зорни 
л>уђи, какви лијепи Србл>и ! Бого мој, да су 
сви Србл>и око једног господара, шта би нас 
било, и ко би нам што могао! 

— Ма ђе је та Лика? пита Маркиша. 

— Ја мним ђе и Далманција! објасни 
Перо Пуров. 

— Није ! одсјече Крцун. Одмах иза Ду- 
бровачког је Далмација, ђе је ходио и стрико 
Драго, кадно наши пођоше с Русима на 
Корчулу! Далмацију од Лике дијели планина 
Велебит. Па онда је Хрватска, па онда је 
равни Сријем, ђе је наш господар ходио да 
га завладиче. Ту је близу Сава и Дунај, иза 
којих је Шумадија! Има у ћесаровини још: 
Талијана и Нијемаца, од којијех је и сами 
ћесар ! 

— А све ли знаш, јадове, ђаво те зна- 
вао! рече Перо Пуров. 

Бркоња Рако настави свој пређашњи 
говор, као да није ни било тих дугачких 
уметака : 

— Но се туже, кнеже, на намете и на 
правитељство, које је, веле, сасвим као што 
бјеше под Млечићем! На све стране, веле, 
жбири и уходе, те може чоек прав правцит 
заглавити, ако га један од тијех макне на 
душу ! Л у суду је, веле, једна мјера за Ла- 
тине, а друга за наше! Ето, кнеже, нашто 
се туже! 

Кнез не рече ништа, као да се зарекао 
бјеше да ће их дражити. Перо Пуров рече : 

— Тако ти је, да-ти, свуђ, ђе нашима 
не суди крст од три прста! 

— Је ли?'^чини на то старац. Адако, 
јадо, пресуђује у нашу земл>у? 

— Крст1 ваистину! потврди млади новјек. 

— Сила, ваистину! рече кнез. Ни крст, 
ни правда, но сила безакона ! . . . Хајде, попе, 
даље, е мрче ! 

Пођоше. Али млађи л>уди наставише раз- 
говор. Перо Пуров запита учевног Крцуна: 

— Чујао сам, е је много лукав ови да- 
нашњи ћесар. Како га оно зову? 

— Франц му је име, одговори Крцун. 
А да није лукав, не ћаше узети толике земл>е 
и градове, без крви ! Други су се били за 
њега, па ето и ми ! Кад се Наполијон бјеше 
осилио и прегазио му државу, онда му се 
Франц покори, даде му кћер за жену ; а кад 
други цареви сломише Наполијона, онданак 
ћесар узе кћер натраг и уза њу приде Млетке 
и све што бјеше млетачко, па и Приморје! 
И руски цар Александро благослови све то, 
још по његову наговору пресијече нашем 
владици онијех хиљаду цекина, што му да- 
ваше на годину. 

Маркиша се наљути : 

— Валај, ако је и лукаво није јуначки 
ни чојски! 

У тај мах вјетар јаче зазвижда. Уму- 
коше. Примицаху се ка Крсцу. Бјеху у стра- 
вичној дубодолини. Кад вјетар утоли, запо- 
чеше падати крупне пахуље снијега, а за- 
тутњи планина од њеког силног пуцња. Да 
не бјеше у сред зиме, помислили би, е пуче 
гром ; тако се сјетише да у Котору пуче топ. 

— Ха ! викну Перо. Пуче топ, утече роб! 

— Утече, ако Бог да, млади принцип! 



24 СИМА МАТАВУЉ 



викну Крцун Сердарев. Хеј, што бих се обра- 
дова, да по срећи погодим! 

Сви млађи, па и њеке од женских за- 
грајаше : 

— Занаго и ја ! . . . Занаго свак ! . . . Дај 
Боже ! . . . Па да га оженимо ! Веле, згодан 
је као ђевојка, а од велике куће!... 

— Валај, згоднији и од Крцуна, а ње- 
гова раста и скопости, рече Маркиша. Нако 
што је плав ! 

Око принципа заврже се мала препирка, 
јер Крцун, Перо, пристав, Анђе, Горде и оне 
три претржнице тврђаху да су га виђали, 
али се не могаху сложити какав је на очи! 
Прекиде их кнез, викнув : 

— Ха, ђаво ве позобао и са вашијем 
принципом, е не видите, е мрче и снијег 
замете ! Ха, попе Марко, соколе, шени ! 

Поп убрза корачање, сви остали за њим. 
Кад стигоше под голему пећину што зја 
у брду над путом, поп стаде, хитро сними 
пушку, натегну је и викну: 

— Ко си? 

Сви намах стадоше и натегоше пушке. 

— Ко си? понови поп и коракну ка 
њекој прилици, која стојаше уз литицу. 

Рако, Маркиша, Перо и Крцун опко- 
лише ноћника, који одговори на прекид: 

— Ја сам солдат ! Бјежим у Црну Гору, 
код владике! 

Сви спустише орозе на пушкама и пушке 
објесише о рамена. Рако га запита: 
^ Јеси ли сЗјл? 

— Сам! 

— Јеси ли побјегао из Котора? 

— Да. 

— А кад? 

— У подне. 

Крцун кресну огњилом о кремен, те кроз 
варнице сви ближи видјеше стасита младића 
с Фесом на глави. 

— Од куда ти Фес на глави, кад си ти 
ћесарски солдат? пита поп. 

Бјегунац промрмл>а њешто неразумљиво. 
Крцун кресну и другом, те видјеше на 
њему излињао грађански капут. 

— Прерушио се, да-ти ! рече њеко. 

— Ама, л>уђи, ово је он ! викну Крцун 
узрујан, крешући учестано. Он је, светога 
ми Василија ! Он . . . принцип ! 

На то се и женске начеташе око бје- 
гунца. 

Кнез викну: 

— Мак'те се, да ја с њим прозборим ! 
Гомила се раздвоји : 

— Јеси ли ти Рус, пријатељу? 

— Не. Чех. 

— Шта је то : Чех ! ? 

— Мал да не што и Рус, објасни Крцун. 

— А како ти је име? 

— Јан. 

— Како рече? 

Милица се заборави и умијеша се: 

— Ето рече : Јанко ! 

— Јеси ли ти они, те те зову принципом? 

— Да, мене зову у Котору принцип! 

— А јеси ли принцип? 

— Не, гроФ сам. 

— Е, па добро ни доша, ко си да си ! 
Ко нам на вјеру долази, они час наш је ! 
Кога невоља прићера у ове литице, с њим, 
ваистину, дијелимо кору хл>еба и чувамо му 
главу колико и своју ! Кад те добра срећа на 
мене намјерила, мој си гост. Ја ћу те од- 
вести ка владици, кад мине Божић. Добро 
ми дошао, господине гроФе Јанко ! 

Ускок одговори: 

— Хвала, господине ! Примам ваше го- 
стопримство истим срцем, каквим ми је по- 
нуђено ! Видим, да се Бог стара за мене, кад 
вас намјери у овој пустињи, у почетку стра- 
шне ноћи, која ће настати. Хвала! 

Ријечи је наше изговарао заносећи. 

— Хајд, напријед, у име божје ! викну 
кнез и поворка се упути истим редом, само 
што ускок иђаше одмах иза попа. 

Сви једва дођоше к себи од чуда, Кр- 
цун потоњи ; али како се морало ходити кроз 
невидјелицу и како им ноге клизаху по сни- 
јегу, не могаху ријечима исказивати шта им 
је на души. Тек кад стигоше на почетак 
пол>а његушког и кад стадоше, Крцун ис- 
пали малу пушку и викну: 

— Благо мени данас и до вјска, е по 
анђелу прорекох чудо једно ! Ходи, Јанко, 
ходи, брате, да се поцјеливамо ! 

И загрли ускока, који, дирнут, у мраку 
се пољуби с невиђеним , непознатим чов- 
јеном ! 

Кнез одјаха, па се и он и сви мушки 
редом пољубише с намјерником. Женске 
приступаху да му л>убе руку, али се он бра- 
њаше. 

Најзад стари бан гракну: 

— Хајте, женске, напријед! Милице, Анђе, 
Горде, Киће, хајте дома! Кажите баби, да 
јој водимо госта, добра госта, ваистину ! Ки- 
ћуне, води и коња с мазгом, е ћу с дру- 
жином пјешке. Хајте и ви, снахе, својим пу- 
тем и кажите у браства, ко нам ускочи. 

Рако шапну попу: 

— Осим свега, ово је и за ону нашу 
договорну работу таман како треба, баш по 
божјој вол>и ! 

— Дај Боже ! рече поп и кренуше се сви. 

III 

Оило је још доста рано, те и ако доље 
по дубодолинама бјеше већ мрак, горе на 
његушком пољу, под широким зреником, 
према одсјеву снијегом покривеног Ловћена, 
биваше све видније. Браственици с бјегун- 
цем, скренувши на лијево, брзо стигоше за 
један хумак, гдје је било Драгово браство, — 
осамкућа, приличноразмакнутијех. Све, осим 
његове, бјеху ниске, без прозорЗ; његова, 
при крају, бјеше виша и дужа, а при источ- 
_ном забату издигла се кула на два боја с 
прозорчићима. Сви допратише кнеза и госта 
му до дворишта, па се опростише. Њих дво- 
јица уђоше, дочекани лавежом двају круп- 
них торних паса, привезаних десно, гдје је 
била дугачка, ниска стаја. Пред кутњим вра- 
тимастојаху: кнежевица Крстиња, снаха јој 
Јоке Милунова о дјететом у наручју, Ми- 
лица, пристав и њеки Шуто Мирков, мла- 
дићак из браства. Домаћица бјеше висока 

и суха, а снаха јој омања, једра. Уз кутњи 
зид у дворишту бјеху прислоњени бадњак 
и бадњарице, а на ражњевима четири пе- 
цива. Кнез назва Бога и пружи жени џе- 
вердар, струку и јатаган из појаса. Она прими 
то и пољуби га у руку, па хтједе и госта, али 
он не даде. Удовица и Шуто такође при- 
ђоше му руци. Кнез рече Крстињи: 

— Ево ни, бабо, једнога госта из сви- 
јета! 

Она прихвати: 

— Добар нв дошао и с анђелом дошао ! 

— Уђи, господине ! рече кнез. Дом је 
божји и твој ! Што имамо, дијелићемо ! Хљеба 
и соли биће, а највише добре вол>е и л>у- 
бави, која се подијелити не може! 

На сред простране сухоте пламаше ве- 
лика ватра. Пбд бијаше застрт сламом. 

— Опрости, господине, што те одмах не 
нудим да сједнеш, рече кнез. Не може се, 
док се не сврше наши обичаји на вечерашњи 
вече! А то ће бити одмах! 

Својима викну: 

— Милице, дај видјела! Похитајмо, вјере 
ви, прије другијех! Ђецо, хо,'те за мном*! 

Он, пристав и дјечак, сви гологлави изп- 
доше. 

Јанко скиде Фес и капут, — остаде у би- 
јелу мундиру, плавим хлачама и чизмама. 

Милица запали зубл>у и диже је високо. 
Крстиња са здјелом пуном пшенице ста према 
вратима, Јоке с дјететом стаде са стране 
уласка. Према двогубој свјетлости св^ т\ј\^ 

живо скренуше очи на извањца који, ста- 
сит, спретан, бјелолик, њежног, али и му- 
шког- израза, бјеше уиро поглед у пламен. 
Смеђи брчићи дијељаху мала округласта уста 
од права носа ; образи му бјеху такође 
округласти, а чело пространо и равно ; очи 
плаве, велике; на десној страни тјемена ви- 
дио се раздјељак, те му мека, али бусата 
1С0са бјеше повијена на лијеву страну. 

И гостов поглед одједном пође по кући 
и чељади, те се устави на лијепој зубљоноши. 

Домаћин унесе бадњак и назва: 

— Добар вече и честит ви бадњи вече ! 
Крстиња засу житом њега и бадњак, 

говорећи: 

— Дај Боже и с тобом заједно, бадњи 
вече и сваки благи божји дан! 

Кнез положи бадњак на огњиште. 

Кићун и Шуто унесоше двије бадња- 
рице, називљући као и кнез, а прихваћани 
истим обредом. Они хитро унијеше још пет 
бадњарица. Тада Крстиња пружи домаћину 
чашу вина, а он се прекрсти и наздрави 
огњишту^ 

— Здрав, бадњаче весељаче ! Ми теби 
хљеба и вина, а ти нама добра и мира! 

— Дај, Боже ! Амин, Боже! повикаше до- 
маћи, крстећи се. 

Кнез прели унакрст бадњак, па сркну 
и даде чашу госту. Овај се сјети шта треба 
учинити, окуси, поклони се и предаде чашу 
прпставу. 

Све је то брзо било готово, све се свр- 
шило журно. 

Кнез донесе од њекуд из угла старје- 
шински троножни столовач, примаче к ва- 
три и рече: 

— Е, сад, господине и мили госте, сједи! 
Сам сједе на сламу и подви ноге. По- 

што се гост нећкаше, он га повуче, и на- 
стави : 

— Сједи, молим те ! Није обичај да ми 
Црногорци на ови вече сједамо друкче но 
'вако, али ти си путник и извањац, па је 
тебе просто ! Ово су ти наши обичаји навече 
Божића! Овако ти је свуђ проз Црну Гору, 
па и по Приморју, по Херцеговини, по Босни, 
по свој Србији и Бог те пита докле, ђе гођ 
има Србаља, а има нас занаго за једну добру 
царевину, нако што смо расути, као стадо 
без пастира, и што су под туђинима, ради 
грјехова нашијех старијех царева и кра- 
љевЗ, ! . . . А Бог зна разумијеш ли све што 
зборим ? 

— Разумијем, одговори гост, звонким 
гласом. Мој матерински језик доста је сли- 
чан вашему, а ваш сам прилично научио 
за ове двије године од кад сам с вашим 
људима, Граничарима. Само се не могу одмах 
сјетити сваке ријечи ! 

Кнез га гледаше и слушаше. Питома 
лице, углађеност, умност и топла благост 
бјегунчева привлачаху старца, који настави; 

— Фала Богу, синко, кад ме равумијеш! 
Тијем си ми, занаго, ближи срцу ! . . . Дакле^ 

као што рекох, оно су ти све обичаји наши, 
али у мене је то половно, прешно, као мимо- 
гред, јер смо коротни, како ми кажемо, . . . 
знаш, у жалости, јер ми млађи син погибе 
у чети има двије године, а још није освећен ! 

Кнез хукну и обори главу. 

Запуцаше пушке негдје далеко по селу, 
по другим браствима, а с друге стране ве- 
ликог пламена, гдје бјеху све три женске, 
наста плач и тужаљка. Прва залелека кне- 
жевица : 

— Леле, ђецо, мој очињи виде! 

За њом цикну Милица: 

— Куку, браћо, добро моје! 

За њом Јоке: 

— Јао, бане, мој ђевере ! 

Кнез се подними на једну руку, а други 
длан положи на Јанково кол>ено. И стара 
катунска о{)лушина, којој бјеху оба крила 
саломљена, сакри сузе. Све три женске на- 
рицаху једногрлице, па двије ућуташе, а чу 
се Миличина запијевка: 

Куку, браћо, 

Добро моје! 

Моје очи 

Извађене, 

Моје добро 

Изгубљено, 

Моје сунце 

Огријано, 

Које ми је потамњело ! . . . 

— Доста, Милице ! прекиде је отац, више 
молећиво него оштро. А тада удовица на- 
стави : 

Куку, бане, мој ђевере, 

Братска дико! 

Јеси л' браћу окупио, 

Бане Јоко! 

Ка што си се научио, 

Перјаницо ! 

Да душманске с*јечеш главе, 

Мегданџио ! . . . 

— Нека, Јоке ! рече он још блаже. А онда 
ш стара прихвати : 

Куку, Миле, мој соколе, 

Куку мајци ! 
Ђе остави удовицу, 

Жалосницу ! 
Да подиже лудо д'јете, 

Самосама ! 
Ал* ће Јоке дић Милуна, 

Ако Бог да! 
До оружа и мејдана, 

Ја се надам ! 
Те ће бити ка и тата, 

Ја се надам ! 
И осветит тајка свога, 

Како треба ! . , . 

— Крстиња, аФерим ти га на те ријечи! 
рече кнез, али доста, е проглушисмо кука- 
њем овога чојка, који не зна наше обичаје, 
па ће помислити, е смо меки ка Лацмани ! 
А он, Бога ми, није Лацмании, по јунак, 
кад му баста ускочитп у папге крптеве ! 

УСКОК '^ 

Па се окрете госту, који сјеђаше погнут : 

— Фала ти, љубавни и болећи прија- 
тељу, јер виђу, да те текнуло у срце наше 
јадовање и ето с нама заплака, прије но што 
окуси нашега хљеба! То ти, божја ти вјера, 
никад заборавити нећемо ! . . Дајте ракију ! 

Удовица донесе и стави преда њих ониску 
округлу трпезицу; Кићун донесе скленицу 
ракије и чашу. 

— А сад да ти истумачим све, настави 
кнез. Кад се налаже бадњак, у срећним ку- 
ћама пуцају пушке, пјева се и чини веље 
весеље, а у ојађелијем, као што је моја, та- 
дај се најгоре повриједе незалијечене ране! 
Јер, ти знаш, за свакијем својијем ране су 
поред срца, а за ђецом посред срца ! И то 
бјеше милосни помен ђеци, али, тврда ти 
вјера, посад ако и нећеш чути пјесме, нећеш 
ни тужбалице! 

Затијем домаћин наточи чашицу и на- 
здрави госту: 

— Е, дакле, здрав си ми, ускоче Јанко ! 
Добро ни дошао! Нека ти је срећно! Бог 
дб, да одмах омилиш владици господару, Ти 
си велики кућић и човјек учеван, те мо- 
жеш господару и требати, али, ево одмах 
ти кажем, ако хоћеш, остани одмах са мном, 
или, ако ти се не буде стојало на Цетиње, 
врати се : мој дом биће и твој, и што имам, 
дијелићемо до вијека! Не питам те, ни шта 
ти би тамо у твојој земљи, ни какви су ти 
јади дојадили, ни шта си радио, нити ће те 
ко нагонитп да ишта о томе поменеш, ако 

сам нећеш ! Знам само, е те је витешка не- 
воља прнгнала, да бјежиш у ове иаше јадне 
кршеве! Ласно ти неће бити, спико, али, божја 
ти вјера, бојати се нећеиг никога, осим Бога, 
нити ће ти ко заповиједати ! Бићеш слободан, 
као што смо ми, а за то се крвимо и отимамо 
стотинама година ! Здрав си ми ! 

Ускок одговори: 

— Хвала ти од свега срца, кнеже ! Ја 
сам много дирнут твојим дочеком и твојим 
ријечима. И ако сам млад, са мном је било 
свакојаких чуда, али сумњам, да сам кадгод 
био овако изненађен, овако узрујан од ми- 
лине ! Да ти знаш, шта сам ја очекивао но- 
ћас, на што сам био спреман ! Хвала нека 
је милостивом Богу, што учини да ме ти 
удесиш на моме тешком путу! Вјеруј, да ја 
у својој земљи нијесам учинио ништа сра- 
мотно, са чега би љага остала на мени, са 
чега не бих био достојан живјети са слобо- 
днијем јунацима! Огријешио се јесам о за- 
кон, али не намјерно; томе је била крива ко- 
лико моја зла судбина, толико и бујна мла- 
дост, а казна је била нечовјечна. Да је била 
само оштра, ма колико оштра, не бих ни 
помишљао да је избјегнсм, али ми је она 
убијала душу и понос, зато сам ставио главу 
у торбу и затворио за собом за навијек врата 
своје отаџбине. Ја сам сад добјеглица и ни- 
шта више, а стараћу се да у новом животу 
стечем права која има сваки Црногорац. 
Ништа пак урадити нећу без твога сави- 
јета, кнеже, јер те од сада сматрам као Д1)у- 

3* 

гог оца! И да си ми здрав са цијелом ио- 
родицом, са цијелијем својим јуначким бра- 
ством ! 

Домаћи бјеху се примакли и збили иза 
домаћина. Милица држаше братанића. Кнез, 
раздраган, обазрије се и гракну: 

— Ану ! Ану ! Види их само ! А вечера! 
Ђаво ви вечеру позобао ! Мислите ли да се 
ријечима и здравицама може глад утолити! 
А, бабо ! Не чудим се, најзад, никоме као теби! 
Не помишљаш ли, да је човјек огладнио, ве- 
рући се уз наше главице ! 

Милица, с дјететом у наручју, сједе пред 
оца и рече : 

— Зар баш ни једне ријечи немаде, тајко, 
до сада за твога Драгића, а толико си се 
радовао што ћеш му дати јабуку ! Види само 
како се срди на тебе и окреће главу! 

Стара јуначина чисто занијеми, стидећи 
се од тога њежног пријекора. Јанку би тада 
згодна прилика да добро уочи дјевојку. 

На крилу јој сјеђаше здраво мушко ди- 
јете од непуне двије године, голијех ножица, 
јер на њему не бјеше друге одјеће до кошу- 
љице. Дијете раширило руке преко тетинијбх 
набреклијех груди, а главу прислонило на 
њено грло, те је морала одићи своју главу, да 
гледа оца. А каква бјеше та женска глава ! 
Материне црне, свијетле очи, а очеве племе- 
ните црте, њежније разумије се, огледаху се 
на младу лицу. И њен нос бјеше малчице ку- 
каст пад малијем устима, из којих бљештаху 

зуби. Љепоту главе зачии>аше бусата црпа 
коса, сплетена у вијенац. У потпуној сараз- 
мјери удова и њежној љепоти облика изби- 
јаше једрина и снага. Нада све Јанко се 
чуђаше њеним малим рукама и стопалима, 
чим се махом Црногорци одликују. 

Пошто Кићун кришом донесе и даде 
кнезу јабуку, он започе, утањивши гласину : 

— Ходи, мали грдове, ходи к ђеду, да 
се помиримо ! На, виђи што ће ти ђед дати, 
ако му лијепо сједнеш на кољено и ако га 
целиш ! 

Драгић се обазрије и, видјевши лијепу 
облу јабучицу, хтједе пријећи ка дједу, али 
се намах сјети да је увријеђен, те се опет 
окрете. 

Дијете много више наликоваше на Ми- 
лицу, него на матер. 

Тада заграјаше што које: 

— Е, не ваља тако, Драгићу ! То није 
лијепо ! Кад ђедо моли да се помирите, а ти 
окрећеш главу ! Још ти дарива јабуку ! Ану, 
ђедо, дај мени, ја ћу те целити ! 

— На, ови час даћу је њеком, ако грдов 
не дође ! 

Та пријетња сломи упорство Драгићево, 
те пољуби дједа и сједе му на кољено. За 
њеколико се стиђаше непозпата човјека, те 
га кришом погледаше; како сваки пут сре- 
таше крупне, плаве очи, сваки час обарапхе 
своје. Ваљда је случај био, да се тијех тре- 
нутака то исто дешавало и тети. 



1^8 СИМА МАТА6УЛ> 



— А знаш ли, Јанко, да овај пиколо 
грдов хоће да се ;кени? запита дјед. 

— Тако ! рече Јанко и па лицу показа 
тоболче велико изненађење. 

— Ја мним не би ни једна пошла за 
њега! дода њеко. 

— Е, да! прихвати Милица. Ти то ка- 
жеш ! А онамо све се грабе око њега. Али 
је он изабрао ! Је ли да си? 

Баба, која чучаше поред лонаца, исправи 
се Р1 запита: 

— Оли се женит, Драгићу ? Кажи томе 
човјеку ! 

Драгић их гледаше редом, па тек на 
бабипе ријечи уприје слободно своје очице 
на нзвањца и повјери му : 

— Оцу се зенит ! 
Захори се смијех. 

— А коју ћеш узети? Ану, кажи томе 
лијепом стрику! дода баба. 

— Узећу Милу Ђулову! 

— Чујеш грдова! рече ђед. Узеће Милу 
Ђурову, ону ружел>аву ! 

Иастаде тобож распра: — Није ружна, 
по баш згодна ! Опака је, па ће га бити ! Неће 
то ђавоље јабуке он појести, но ће му све 
она грабити! . . . 

Јанко је мамио дијете, а оно час гле- 
даше н>ега неповјерљиво, час се погледом 
обраћаше тетки, па, ваљда на њеп миг, отиде 
к ускоку. 

Удовица и дјевојка почеше доносити 
јело, најприје тек испретану погачу, па здјелу 

пиринча и здјелу купуса с кромпирима, па 
кромпира печенијех, пана кружићу скадарске 
икре, а на већем печенијех укљева. Момак 
донесе покољенак, велику боцу кантуначу 
вина и столовату чашу. 

Кнез устаде и за њим сви. Он се пре- 
крсти и изговори : ^^Да се са страхом помо- 
лимо и поклонимо Господу Богу и Богоро- 
дици, благоме Христу, часноме крсту и су- 
трашњем Христову рожанству ! Боже помози! 
Боже помози ! Боже милостиви, ти помози 
и утјеши ! Жива Богородице, смилуј се, по- 
мози ! Свети Ђурђу, моје лијепо крсно име, 
помози нама грјешнима! Сви свети угодници 
божји, будите нам у помоћи, у дневу и у ноћи, 
сачувајте дом ови од болести, срамоте, би- 
једе невидовне, сачувајте нам дијете наше 
Драгића и свијем живијем подајте здравље 
а мртвијема покој ! Амин.^^ 

Сви домаћи шапћући понављаху његове 
ријечи, а сви гласно рекоше »амин^^, па по- 
сједаше на пбд, мушки обашка, женске с дје- 
тетом обашка. Јанко отклони столицу, па 
подви ноге. Пристав и Шуто збише се је- 
дан уз другога, подаље и од трпезе и од 
главара. Па прионуше сви својски, без ри- 
Јечи. 

Тада се Јанку одгонену једна загонетка. 
Дотле се чудио, како силни пламен не за- 
пали сламни кров, али тада видје да је горе 
пробушен отвор, који се све на ниже шири, 
и да је тај отвор ограђен олијепљеним пле- 
тером, те личи на изврнут љевак. Због тога 

је пламен високо струјао, а озго је пиркао 
чист ваздух. У томе димњаку сушило се до- 
ста бравијех и говеђих бутина и ребара (чу- 
вена његушка »кастрадина^М, доста резова 
сланине. Тек тада видје покућанство и рас- 
поред, — три дрвена кревета при стијени, 
двије богате оружнице, полицу за стбне су- 
дове, два велика шарена ковчега, у једном 
углу разбој, у другом враташца, кроз која 
се доиста ишло на кулу. 

Мирећи глад, Јанко би радо 1!амирио 
и своју испитљивост. Питао се од куда тим 
простим брђанима, поред патријархалнијех 
обичаја и нашљеђене храбрости, њека фи- 
ноћа у понашању, њека прирођена учти- 
вост, па оно осјећање свога достојанства, она 
присебност и духовитост, оно складно др- 
жање и склад у сваком покрету, од чега 
обично ни трага нема у осталијех јевропских 
сељака, а због чега му се сви које је те 
ноћи видио приказиваху као њеки шпањскрх 
гранди ! Највише га занимаше Милица. Та 
она не бјеше сељачка љепота, — толика гра- 
циозност, толика умност која сијаше из ва- 
трених очију, припадаше вишем створу. И 
младић се занесе. Шта би му недостајало, 
кад би до вијека живио припростијем живо- 
том, међу слободнијеми поноситијем народом, 
уза жену каква би била Милица, а, разумије 
се, примивши и њихове навике и поглед на 
свијет? Шта губи лишив се извјештаченијех 
потреба и навика и предрасуда свога ста- 
Асит? , , . Колико је година Милици? По свој 

прилици седамнаест, осамнаест ! Шта стари 
управо мисли, кад га нуди да остане с њим? 
Ваљда не помишља, да га узме за »при- 
става г • . . 

— Има ли, Јанко, у вас кртоле ? запита 
кнез, стављајући преда њ понајвиши печени 
кромпир. 

Млади човјек трже се из мисли, зачуди 
се најприје томе питању, па, насмијав се, 
одговори : 

— Како не би било кртоле ! ? 

— Е, видипЈ, у нас је одскоро ! Нема 
њеколико година, од кад је наш владика на- 
бавио из свијета сјеме и растурио га по 
народу! Да је благословен и због те работе, 
као и због сваке своје, е би без кртоле на- 
роду било много горе него што је, као што 
му је занаго било без ње ! Сад, може се рећи, 
нема више глади у Црној Гори, јер добро 
роди, а, бора ми, узме народ и лијепу пару 
за њу у Приморје ! 

Јанко исприча кнезу историју кртоле, — 
како је пренесена из Америке у Јевропу 
и све чудне догађаје, који су због тога хра- 
њивог гомоља потекли. Кнез се чудио и сми- 
јао. Наливши чашу, рече : 

— Благо теби, синко, кад си тако уче- 
ван, а занаго и мени би благо било, кад би 
ти овијех дугих зимњих ноћи поред мене 
'вако сједио и причао ми како је у свијету, 
а особито како је бивало у стара времена! 
Вјеруј ми, да бн то за мене највише ужи- 
вање било, јер знање и памет је поврху 

свсга. Бјех млад за времена владике Саве, 
али сам њеколика пута бивао уз њега и на 
Цетиње и на Стањевиће, и слушао и њега 
и друге ђе из књигах талијанских и ру- 
ских и наших тумаче свакојаке ствари, — 
и за Лесандра вељег, и за Римљане шта су 
радили и какви паметни јунаци били, па и за 
српске цареве и краљеве, за Душана и Де- 
чанскога и друге ! . . . — Е, здрав си, Јанко ! 
И опет добро ни доша! Нека те јаки Бог 
сачува здрава и весела међу нама и нека 
учини да се обикнеш међу нама, и да будеш 
стиман и признан међу својом новом браћом, 
као што је прилика, те да што мање јадаш 
за својима. А у здравл>е и твојијех на дому 
и свијех којима си у срцу ! 

Јанко захвали здравећи домаћину и ње- 
говима, величајући њега и сав му род. 

Крстиња шапну снаси и кћери : 

— Е, Бога ми, ово је да се човјек крсти 
и чуди! Ови Јанко као да је међу нама ра- 
ста! Умије и наздрављат и причати и шалити 
се, ма сасвијем као да је од наших! А, Бога 
ми, на очи је виђет, да не би узмакао ни ђе 
треба јуначки смрти у очи погледати ! Тако 
ми се чини ! Е згодан, е учеван, е јунак, 
е од веље куће, па ђе доприје, Бого мој ми- 
лостиви ! Јадна његова мајка, ако је лшва! 

— Ја мним, прихвати Јоке, да ће владика 
помирити Јанка с ћесарем. 

— Мниш ! ? узвикну Милица, те се оне 
двије зачудише. 

— Што би било то чудно ? запита је мати. 

— А, да-ти, нијесте разабрале што Јанко 
рече тајку у здравици? Рече да је затворио 
врата за вазда за собом и да не мари, јер му 
образ не подноси ! 

— Јест то рекао, потврди мати. А наш 
стари ђаво збиља се заљубио у њега! Чусте 
ли ђе га нуди, да остане с нама! Буди Бог 
с нама! Шта би радио један такав господи- 
чић с нама! 

— Да га разговара крај огњишта ! дода 
смијући се Јоке. 

Милица се наже, пољуби братанића и 
рече: 

— А, ваистину, и да учи књизи нашега 
Драгића, да буде знавен, као Саво Марков 
или као гувернадур ! 

Још су мушкарци мало јели, па млађи 
однесоше судове и трпезу. Кнез пружи чи- 
бук Кићу, а Јанку рече: 

— Ја мним да и ти пушиш ? Оли да ти 
донесу један чибук? 

— Хвала, имам, рече Јанко, па извади 
из шпага своју лулицу и напуни је својим 
дуваном. Пошто припали, извади златан ча- 
совник и гледну на њ. златној верижици, 
осим часовника, вишаше још њека округла 
кутица, — пгго привуче пажњу п дивљење 
женскадије и момака. 

— Јопт три уре до поноћи, рече он. 

— Бого мој, шапну Кићун, има сат као 
Саво Марков, сав од сухога злата. 

— А има два. Јопг један мали ! 1Т1то 11е 
му два? пита ЈПуго. 

Њих двојица задуго пушаху ћутке, иа 
кнез започе: 

— Шта мислиш, Јанко, има ли ђегођ на 
свијету земље и народа као што је ова наша? 

— Ја то не знам, кнеже, јер не позна- 
јем вашу земљу. 

— Ваистину, ово што си прегазио од 
Котора довдје, доста ти је, па да замислиш 
и остало ! А ово што си видио иџс, доста 
ти је да судиш и за остале. 

— Онда је добро ! рече Јанко. 

— Далеко је од добра, синко ! Нако, ти 
си чуја за Црну Гору, а то бих желио знат 
што си чујао о нама. 

— Да сте јунаци, да се толико стотина 
година борите за своју слободу, да сте го- 
тово непрекидно ратовали с Турцима и од- 
бијали њихове силне војске, да сте заједно 
с Русима ратовали против Француза. Ето ! 

— И још што? 

— Да сте дочекл>иви, а о томе се ево 
одмах увјерих ; да сте побожни ; да држите 
задану ријеч; да сте поносити. 

— А владици нашем шта си чујао ? 

— Да је паметна глава и добар војско- 
вођа. Једва чекам да га видим. 

— А о другијем главарима племенским 
јеси ли што чуо? 

— Ништа. 

— А колика мислиш да је Црна Гора? 

— И то не знам. 

— Е, ево ћу ти ја казати, колико ти 
треба. Права Црна Гора има седам племена: 

Цетиње, Његуше, Ћеклиће, Бјелице, Чевљане, 
Цуце и Пјешивце. То је све катунска на- 
хија. Па онда имају нахије : ријечка и цр- 
мничка. То је све наблизу. Та се племена ди- 
јеле на браства. Ми Његуши, у старо ври- 
јеме, када Турци освојише Херцеговину, 
доселисмо се одонуд, а старина нам је била 
под планином Његошем. Ми смо ти, дакле, 
ускоци, као што је сва Црна Гора. Кад су 
наши стари овамо ускочили, била су само 
два браства, Ераковићи и Рајчевићи, народ 
од два брата, од Ерака и Рајича. Данас има : 
Петровића, Поповића, Кустудија, Радоњића, 
Жутковића. Владика је од Петровића. У сва- 
ком племену има војвода, кнез, сердар и бар- 
јактар. Ми обашка имамо и гувернадура. 
Ето ти ! 

— Ма је ли владика као краљ њеки, 
као принцип? 

— Јест у вријеме рата, а овако, главари 
суде у племенима и без њега. 

— А шта је онда гувернадур? 

— Ка највећи главар. У њега је једна 
пола печата државнога, а друга је половина 
код владике, па кад се састану и саставе . . . 

Силан лавеж и тутњава корака у дво- 
ришту прекидоше причање кнежево. Момци 
потекоше к вратима. 

IV 

Ј' ђе око двадесет браственпка, Најста- 
рији, отац Раков, Мргуд Шутов, с њекаквом 
великом златном медаљом на грудшаку, скпде 
капу, 1ПТ0 и сви учинигае, те започе: 

— Синовче, крило наше, ево нас свијех 
твојих брата, да те овако за њешто молимо! 

Кнез Драго, веома изненађен, уста и рече: 

— Шта Је, браћо, за име божје!? Што 
стојите гологлави преда мном, као пред вла- 
диком!? Кад је још то било!? Ану, сједите, 
па зборите! 

— Пећемо но овако, поврну старац. Ти 
знаш, да се на вечерашњи вече не долази 
на посјед, но да има бити друга работа! 
Ми смо умолници ! 

— Ако је тако, ево ћу и ја вас слу- 
пшти гологлав ! рече он и скиде калпак. 

Мргуд настави ; 

— Ти лијепо знан1, синовче, да је твоја 
радост и наша радост, да је твоја жалост 

и наша, да, као што нам се не би досадило 
уз тебе се веселити, тако нам није дојадило 
ни уз тебе туговати, а ипак се, ево, догово- 
рисмо, да те молимо, да прекинеш корото- 
вање, а то баш највише тебе ради ! 

— Мене ради ! рече кнез, чудећи се. 

— Да, синовче ! Ето имаш унука, хвала 
Богу, дијете напредно мимо дјецу, па чисто 
сви страхујемо, е би га могло кобити ово- 
лико наше туговање ! 

— 0, сачувај, Боже и Божићу ! рече Кр- 
стпња, па у страху узе дијете у наручје. 

— То је једно, настави Мргуд, а друго 
је : ево ти у кући госта, о коме ће се грак- 
нути кроза сву Црну Гору и Брда, па ће 
нам дика битп, ако се у народу рашчује : 
»Кнез Драго, да би дочекао госта како ваља, 
прекинуо је домаћу жалост!^^ А има и још 
један разлог. Као што знаш, овијех дана 
удајем унуку, Анђу Ракову, у добре људе, 
па нијесмо ради да је глухо испратимо и да 
нам нови пријатељи забаве и реку: »Гле- 
дајте их, не могу да прежале браственика, 
као да се није јуначки замијенио, и као да 
га нема ко и даље светити!^^ 

— Доста, стрико, молим те ! викну до- 
маћин узрујан . . . Дакле желите да огласим 
Божић? 

Сви заграјаше : 

— Ела, молимо те ! Ану почни ! Без тебе 
нећемо ни ми ! 

Он натегну малу пушку, па потече к вра- 
тима, вичући : 

— Ха, за мном ! Огањ ! Огањ сви ! 
Сви истрчаше за њим у двориште, те 

стаде грмљавина пушака. Њеко викну: 

— Ха, соколе Крцуне, дед запој, као 
што ти умијеш ! 

На то јасан, снажан младићки глас за- 
пјева : 

«Све у славу Бога великога, 

«А у здравље нашег бана Драга!...* 

— Пунте ! Урте ! Појте ! викало се у дво- 
ришту наизмјенце, између пуцњаве и пје- 
ванке. 

Гост, оставши у кући, стојаше као уки- 
пл>ен. Приђе му Милица и пружи му малу 
пушку. Кроз осмијак и пламен очију као 
да му дјевојка говораше: »Ево ти обиљежје 
јуначко, млади ускоче! Разумиј овај дар!^^ 
Његове очи такође плануше, а рука му за- 
дрхта, примајући оружје. 

Густ, тих снијег падаше кроз црну ноћ. 
Кад Јанко испали своју, почеше се одзивати 
из најближега браства, па из осталијех, те, 
кроз тишину и влагу, разлијегаше се силна 
грмљавина. 

Кнез се врати у кућу вичући: 

— Оро, ђецо ! Оро ! 

Сви нагрнуше за њим. Милица припали 
зубљу. Поп Марко, Рако Мргудов, Крцун 
Сердарев и Перо Пуров одвојише се, да пје- 
вају. Остала гомила уврста се у полукруг. 
Старп Мргуд стаде преда њих и викну: 

— Ха^де^ синовко, да поиграмо ! 

— Еламо 5 ваистину ! одазва се стара 
Крстиња и стаде према њему. 

Крцун и Перо запјеваше једнаким гла- 
совима, једанак застајући и ударајући о сло- 
гове: 

»Ви-но пи-ју до три по-0-о-бра-а-а-а-ти-и-ма! 

Старац рашири руке , као орлупшна 
крила. Старица, оборенијех очију, поиздшке 
прсте и залепета њима, као заплашена ја- 
ребица. Она два млађа пјевача запјеваше 
други стих бржим нагласцима: 

«У Ро-ви-не, у То-ма-но-ви-ће ! 

Поп и бркоња, дебљим гласовима а исти- 
јем начином, поновише тај други стих. Кад 
младићи преузеше пјевање, старац узе под- 
викивати:^ — и — и, па обоје почеше играти. 
Он укрсти десну погу пред лијевом и на једној 
одскочи два пута, а другом, пресумићеном, 
укоченом, додирну само земл>у, све по мјери. 
То исто, а сложно с њим, учини и баба. 
Онда измијенише ноге. Тако наизмијенце по- 
играше њеколико пута на једноме мјесту, 
он све јаче кликћући и размахујући рукама, 
она једнако смјерно и као плашл>иво, само 
што ће каткад и она затрептати рукама и 
подвикнути: ха! Одједном потекоше једно 
другом, али се на вријеме одмакоше, једно 
на десно, друго на лијево, не губећи у томс 
мјеру играња. Најзад, брзијем полукругом 
измијењапте мјеста. Тако је игра текла уз 
пјевање и пуцање. 

УОКОК ^ 

Јанко, с малом пушком за ременом, по- 
сматраше игру. У почетку није могао одо- 
љети смијеху. Старац Мргуд Шутов, сух, 
малко погрбљен, бјеше највиши међу онијем 
стаситијем брђанима; бјеше окошт, велика 
грбаста носа, танких, бијелијех бркова, сит- 
нијех, плавијех очију, а бијели бичеви косе 
удараху га по плећима, као што га удараше 
п велика медаља. Пазећи на ритам, стаде 
размишљати о значењу покрета ; учини му 
се, да та проста али отржита и ратничка 
игра приказује титрање јаке грабљиве птице 
с нејачом ! 

Мргуд и Крстиња измијенише мјеста че- 
тири, пет пута, па потекоше једно другом 
н пољубише се ; она њега још пољуби у руку. 

Замијенише их кнез и снаха му, удо- 
вица Јоке. 

Мргуд, раздраган, куцну Јанка по ра- 
мену : 

— Виђе ли ти, млади господине, како 
старац скаче и урличе, а?... А шта би ре- 
као, колико ми је година? 

Пуро Мијушков, Стево Бајов, Гашо Пер- 
ков и Стијепо Мрков, све старији људи, оку- 
пише се око њих двојице. Овај пошљедњи, 
ћорав и сакат у прстима лијеве руке, из- 
гледаше као да се вјечито кези. 

— Не знам, вели Јанко смијући се и ру- 
кујући се редом с њима . . . Не знам, имаћеш . . . 
биће ти око седамдесет ! 

Сакати Кезун преви се и стаде ударати 
здравом руком о кољено. 

Стево рече: 

— А седамдесет је мени и кнезу и ови- 
јема, а он је друговао с нашим оцевима ! 

Пуро Мијушков дохвати Мргудову ко- 
лајну и запита ускока : 

— Умијеш ли читати српски? 

— Не, но руски? исправи Стево Бајов. 

— А да ли то није све једно? рече Гашо 
Перков. 

— Умијем њешто, потврди Јанко. На- 
учио сам међу Граничарима. А слова су иста 
и српска и руска! 

И нагнув се према свјетлости, прегледа 
медаљу па настави : 

— Овој медаљи има више од сто година ! 
На њој је лик руског цара Петра I, а што 
наоколо пише не могу све разабрати, — само 
има ријеч ))Црногорци^^ ! 

Пуро му објасни : 

— То је једна од онијех стотину и шез- 
десет, што је цар Велики Петар послао вла- 
дици Данилу, послије боја на Цареву Лазу. 
Још само једпа има у нашем племену. Ову 
је својом руком дао овоме Мргуду владика 
Сава, послије онога великога боја на Кчеву, 
ђе је Мргуд већ био барјактар. Послије му 
је и Мали Шћепан притврдио . . . 

— И књаз Долгоруки, допуни старац. 

— Да. А онда је Мргуду већ било преко 
двадесет и пет и шест година. Дакле, сад 
лијепо можеш срачунати, колико му је? 

— Много, много, рече Јанко, градећи се 
да рачуна, а помишљајућп да им \е ^о то.^^<^. 

Њеко га зовну из кола. Зачу се више 
гласова : 

— Ускок ! . . . Јанко ! . . . Ускок ! 
Кнез га ухвати за рамена и рече: 

— Да и ти поиграш. Оли, вјере ти, по 
црногорски да поскочиш? 

— Хоћу, рече он и стаде пред овитак, 
малко снебивајући се. 

Видјев Милицу према себи, он се брзо 
прибра и започе играти спретно, правилно, 
каоно добар пграч од ране младости, коме 
је лако било ухватити мјеру и покрете про- 
сте игре. Толика лица, спремна на смијех, 
изравише велико чуђење. Настадоше узвици: 
»Гледај га, молим те ! не би ли рекао да је 
стотину пута играооро!?^^ Да није зазорно, 
свак би још додао гласно оно што мишља- 
ше: »Е згоднијег пара не можеш ни за- 
мислити!^^ Њих двоје то осјећаху и своје 
задовољство исказиваху говором складнијех 
лијепијех покрета. 

У томе уђе гомила браственица, те за- 
гушише и проглушише кућу. Јанко и Милица 
договорнијем погледом прекидоше игру; она 
му се маши руке, али он стиште њену и при- 
несе је својим грудима, — разумије се, то 
учини брзо и кришом. 

Женске се збише у гомилу, одвојено од 
мушкараца. Било их је и средовјечнијех. Од 
тијех задржа пажњу Јанкову једна ониска, 
необично широка и пуна. Бјеше још бјело- 
лика, великих повијенијех обрва, са изразом 
њежности и сјете. Он помисли, да та неће 

бити од истога соја. Све га посматраху испит- 
љиво, а учини му се, да му је она најмање 
туђа, да му напомиње њешто материнског 
или сестринског. У оној мотњави Јанко дође 
до Милице, која опет држаше братанића, па, 
играјући се с дјететом, запита је за жену. 
Милица се најприје збуни и порумени, па му 
на прекид поче одговарати. Каза му да је 
то попадија Гојача, жена попа Марка Пуни- 
шина, родом изПриморја, најдушевнија, вели, 
жена у браству, права задушна мајка, а и 
међу људима цијењена као паметна. Али је, 
вели, веома несретна, јер је нероткиња. . . 

Међутијем се измијенише пјевидрузи. 
Сва се младеж одвоји ка средини куће, а ста- 
рији^посједаше крај огњишта. Крцун Сер- 
дарев, као обично, приволи се старијима и 
посади се до ускока. Милица донесе вино. 
Докле се ови крај огњишта у тишини по- 
чеше обређивати пићем, на другој страни 
опет узаври пјеванка, кликтање и пуцњава. 
Милица стаде иза Крцуна, да чека ред за 
дал>е послуживање. 

Јанко заподјену разговор. Запита кнеза, 
да ли збиља има Мргуду преко деведесет 
година? 

— Има, потврди Драго. У нашим кра- 
јевима дуго живе људи, који имају вијека, 
којима не би суђено да погину! Овај наш 
стрико Мргуд, стари барјактар, занаго нај- 
старији у Црној Гори, имао је гдје загла- 
вити и педесет пута! Сав је изрешетан зр- 
нима, али му је Бог дао вијека, па је имао 

и лијека! И овога брата нашега Стијепа Мр- 
кова, као што видиш, грдно су пушке иште- 
тиле ; ето му избиле око и осакатиле руку, 
и, ја мним, још га на пет шест мјеста про- 
бушиле, па му ни ђавола! Што је то тврда 
чапра, тога више нема на свијету! Кад је 
лежао у најтежим ранама, кад сви мишљасмо 
дође му крај, он се кезио као ово сад ! Јер, 
што је њему Бог дао весело срце, ни тога 
већ нема на свијету ! Ако ћеш да се смије 
од сада до зоре, све овако . . . Ану, л>убави 
ти, Стијепо, удри у смијех. 

Ћоро, као оно прије, преви се, стаде 
ударати дланом о кољено и вртјети главом, 
да одоли силноме смијеху, шта изазва опћу 
веселост. Докле се смијех орио, Крцун ша- 
пташе Јанку: 

— Јест бестија, али је свакоме мио, јер 
је дјетиње душе! Петровићи, особито госпо- 
дин Саво, ра,до се с љим шале. Владика нај- 
радр1је с њим збори, али насамо. Чух вла- 
дику гдје једном рече, да је овај Стијепо 
једини Црногорац, у коме нема ни труна ки- 
чел>иства, а гвозден је јунак, као најбољи ! 
Никада од њега нећеш чути да помиње 
своја јунаштва, да се хвали, као на примјер 
овај стари Мргуд, који те ено сад гледа и 
једва чека да граја утоли, да почне. По души, 
има се чим хвалити, а и он је добар. 

Збиља је Мргуд нестрпљиво упредао бр- 
кове гледајући Јанка. Овоме од тијех повје- 
ренијех ствари као да једна бјеше најпреча, 
те запита Крцупа: 

— Тај Саво, то је брат владичин? 

— Јест. 

— А човјек је од књиге? 

— Како не ! Он има товар књига. Прима 
и новине. Свјетски је човјек. Бивао је у Бечу, 
у Петрограду, у Србији. Он је каваљер све- 
тога Ђорђа. 

— Тако ! рече Јанко, угодно изненађен. 
Ја бих могао сутра да га походим? 

— Не сјутра. Првога дана Божића по- 
лази се само браство ! Прекосјутра, на Божји 
дан, можемо заједно ! По свој прилици ићи 
ће и кнез и још двојпца тројица од наших ! 
А ја бих желио, господине Јанко, да ти сју- 
тра обучеш нашке хаљине ! Наћи ће се за 
тебе ! Би ли их обукао ? 

— Бих ! Хоћу ! . . Реци ми, молим те, мо- 
гу ли истога дана походити гувернатора Ву- 
котића ? 

Крцун се намршти, мрдну обрвама и за- 
врти главом, — као дахтједе рећи: ))Не знам 
шта да ти одговорим, не разумијеш ти наше 
работе и прилике!^^ Али одговори: 

— Ја мним, да је у реду, да отидеш и к 
њему! Сутра ћемо се договорити. И он је 
каваЈвер светог Ђорђа. 

— Шта то? запита их кнез. 
Младићи и не опазише да поодавно бјеше 

настао тајац око њих, да их сви посматраху. 

Крцун одговори: 

— Ето, сјутра ће господин Јанко обући 
наше рухо. 

— Па лијепо, ваистииу, прихвати киез. 
Биће згодан Црногорац ! 

— Бијесан Катуњанин, божја ти вјера! 
прихвати Мргуд Шутов. Нако што ти је кожа 
бијела и мека и што си ошишан, али до 
Ђурђева дне, у нашим горама, има кад и да 

ГГ"' ти кожа очврсне и да ти перчин порасте ! 

— Не мора ни то бити, опази Стево Ба- 
јов. Није ли преко двадесет година међу 
нама живио онај Долћи и без перчина и без 
нашега руха!? Па шта мујеФалило? Лијеп 
човјек и мудар и учеван и стиман бјеше! 

— Ко то бјеше? запита Јанко. У исти 
мах опази, да се сви намрачише и да Крцун 
погледа Стева као не одобравајући. 

Ћоро одговори: 

— Човјек из свијета као и ти! 

Тада проговори први пут, а на чудо 
свјема, рече то озбиљно и суморно; па, као 
да га баш то подбоде што га сви гледаху 
у чуду, настави: 

— Био је тај Долћи латински поп и зваху 
га обат ! Био је писар владичин, а био је 
учеван и душеван и вјеран му, али га њеки 
главари макоше на душу, те га нестаде ! 

Крцун, видјев да је све то Јанку заго- 
нетно, додаде: 

— Дугачка је то прича, те није ласно 
све разабрати, а имаћеш кад ! . . . Ану, ђеде 
Мргуде, што ти шћаше рећи ? Обрати се Мр- 
гуду, који два три пута хтједе да заусти 
њешто. 

— Ваистину то, да једнако жалим, што 

ме не поведоше на Вранцеза! Зар не би 
љепше било, да сам погинуо ове војне, но 
да чекам смрт у пепељаку, као баба чесова!? 
Је ли, ђетићу (обрте се Јанку), зар не би 
љепше било, да се након мене прича, што 
ни за кога: »Војевао је сто година, па по- 
гинуо^^ ! ? 

Сви се насмијаше. Син му Рако рече : 

— Прећера, тајко ! Не би нико рекао 
оно, што је сувише далеко од истине! 

— А колико је далеко, грдове? Ево да 
све испричам укратко, па нека суди овај 
учевни ђетић ! . . . Ја сам, млади господине, 
вршњак с оцем владичиним. 

Син га прекиде: 

— Владици је сад шездесет и пет го- 
дина, почем је вршњак са Стевом Бајовијем. 
Дакле, нека си старији од њега највише два- 
десет и пет година, то би сад имао око де- 
ведесет. 

Старац се л>утну : 

— Ја тако не умијем рачунати. А ти, 
жив мп био, не бркај и не прекидај, јер ја 
ово причам овоме човјеку из свијета, који 
ме до сада није чуо ! . . . 

И обрте се Јанку. Остали заподјеше раз- 
говор међу собом. Старац настави: 

— Е, дакле, првом сам пушку понио, кад 
јепашаМахмутбеговић ударао наКуче, — бје- 
ше ми тада око петиаест година; први сам 
се пут ранио двије године касније, у четовању, 
у Никшићкој Рудини, баш оне године кад 
је владика Сава ходио у Русију, да прими 

оне силне паре од царпце Јелисавете ! И знај 
лијепо, да не лежах у ранама, ћаше ме вла- 
дика повестп са собом у Русију. То ми је 
рекао послпје, пошто се вратио. Пошто се 
извпдах, ожених се. Е, братиковићу си ми 
мој красни, ђе оно остадох, докле оно до- 
ђосмо ? 

— Оженио си се ! дода Крцун, који га, 
осим Јанка, једини још слушаше. 

— Да! Први пут попио сам барјак па 
Кчеву, кадно разбисмо ону вељу турску вој- 
ску, највећу што је икада ударала на Црну 
Гору ! Тада ми је исти владика дао ову цар- 
ску медаљу, коју у нашем племену има само 
још Саво Марков, зато што је посјекао Мех- 
мет-пашу Кокотлију! И дао ми бјеше још 
један руски крстић, но га, јадан, изгубих. 
(А рече ми Саво Марков да се може писати 
у Русију, па да би га могли послати!) А већ 
кад је дошао у Црну Гору цар Мали Шће- 
пан, већ тада и овај мој бркати Рако бјеше 
стасао. Ја сам пратио владику на Ћеклиће, 
кад оно иђаше да се састане с царем. Па 
био сам с царем Шћепаном и овђе на Ње- 
гушима, у кући гувернадура Јока Станкова. 
Послије, кад због њега, због цара Шћепана, 
ударише на нас три војске : босански везир 
Сулејман-паша од Никшића, румелиски бег- 
лер-бег од Подгорице и скадарски од Плав- 
нице, ја сам се био с босанскпм везиром ! 
Но, на наше јаде, немасмо џебане, а мле- 
тачки принцип затворио границу, држаше 

руку Турчину, те морадосмо послати у Под- 

горицу Шћепанова коња Брњаша и слагати, 
да је Шћепан погинуо ! И сваку ти ситницу 
из онога времена умио бих испричати, као 
да сад све очима гледаш, — за примјер, кад 
смо глобили владике Саву и Василија и узели 
им глобе стотину волова! Али то би дуго 
било ! И сад, братиковићу си га мој красни 
и ђетићу мој лијепи, за ове тридесет и три 
или и четири године, од кад се овај вла- 
дика завладичио, осим овијех пошл>едњијех 
година, био сам ти вазда у свему ! Е, сад, 
ти, као учеван ђетић, лијепо срачунај ко- 
лико сам година војевао? 

Крцун, који се често осмјејкивао, рече: 

— Ма, ти мислиш, ђедо, да сав бијели 
свијет зна наше работе, — да зна ко су биле 
владике Сава и Василије и цар Шћепан и 
кад си ти барјак носио и војевао ! ? 

— Ваистину, дијете, знају добро за нас 
цареви, краљеви, толики књажеви и ђене- 
рали, паше и везири, а за Фукару не марим ! 
Кад је књаз Долгоруки долазио, да свргне 
Шћепана, па га признао за цара, мниш ли 
да је једанпут са мном зборио? Па мле- 
тачка господа, па послије онај ћесарски ђе- 
нерал Вукасовић, па ко зна колики још? 

Кнез га ублажи : 

— То је истина, стрикане. Тп си чувен 
на далеко, али не видиш ли, болан, да је овај 
наш ускок још дијете? Дај, Милице, бардак 
старцу да наздрави ! 

Поп запита Ћора: 

— А ти, Стијепо, јеси ли бивао ђе и 
Мргуд? 

— Нијесам, брате, свуд, нијесам имао 
кад, пошто је он прије дошао насвијет! 

— То знамо, но кад си стасао, кад си 
га већ стигао? 

— Е онда му нијесам стопе изостајао! 
Осим што не бјех у Кучима и на Кчеву, 
нигдје га друго не пустих без себе, па га 
још претекох, бјех без њега у Приморју. 

Па, као да то бјеше врло смијешно, опет 
се стаде кидати од смијеха. 

— И још си посјекао Француског офи- 
цира, на Бргату, у шанцу ! напомену Крцун. 

То тек подјари неразумљиву веселост 
Стијепову: поче решетати главом и разма- 
хивати рукама. Сви, осјем Мргуда, слатко се 
смијаху, а Мргуд, канда, кипћаше у себи. 
Стево Бајов викну му : » Ану, чбче, но испри- 
чај све како је било!^^ Тада Стијепо устаде 
ипоче на прекид приповиједати његову борбу 
с Французом, показујући покретима тбк на- 
пада и одбране, намјештајући главње као то- 
пове. Кад он сврши, Мргуд опази : 

— Валај, право имате што се спрдате! 
И ђеца су их сјекла! Знаш, Јанко, да је 
синовац владичин, Јоко Перов, посјекао дво- 
јицу тијех ускогаћа, па му данас у племену 
зато не дају мира, но га задијевају ! . . . 

То је био ваздашњи повод спора између 
старијех и млађих ; стари тврђаху, да Фран- 
цузи нијесу никакви војници, да су побједе 

над њима биле лака ствар ; млађи тврђаху, 
да Французи у храбрости и издржљивости 
не изостају Турцима. Драго, поп, Рако, Стево, 
Стијепо, испричаше сваки по њеки примјер, 
било војне вјештине, било јунаштва. И те 
појединости занимаху Јанка, те овда онда 
стаде поставл>ати питања, па мало по мало 
загрија се, преобрази се скроз, од момка 
смјерна, намјерника послушна, поста на је- 
дан мах озбил>ан, вјешт испитивач, занесен 
за војнијем работама. Јанко је знао да је 
наше приморје било њекад млетачко, да је 
Наполеон разорио млетачку државу, да је 
приморје по уговору припало ћесаровцима, 
да су га послије Французи преузели, да су 
га Руси и Црногорци отимали од Француза, 
али то је знао у главноме. Опазив да Стево 
Бајов умијенајкраће, најпрегледније причати, 
наведе га да почне с почетка. Стево му 
исприча како су Французи ушли у Дубров- 
ник и како је владика, по жел>и Русије, по- 
шао на њих са својим Црногорцима и При- 
морцима и са три компањије Руса, које руски 
адмирал Сењавин бјеше искрцао у Боку; 
како је први сукоб био близу Цавтата, гдје 
су Французи и удружени им Дубровчани зло 
прошли; у другом нападу придружи им се ру- 
ски мајор Забјелин са осам компањија јегера 
и мушкетира, те Французи ноћу оставе Цав- 
тат и повуку се ка Дубровнику. Три дана 
гонили су их наши и Руси и отму им све 
земљиште између Цавтата и Дубровника и 
узеше једну заставу и око двије стотине пу- 

шака. Французи се тада утврде на више 
мјеота на брду Бргату, близу Дубровника. 

— У томе, настави Стево, Сењавин оружа 
бокељске трговачке лађе, те с њима и са 
својом Флотом дође под Дубровник, и ђене- 
рал књаз Вјаземски, такође по мору, стигне 
из КрФа с једнијем батал>оном пјешака. 
Ратнијех бродова могло је бити око дваде- 
сет, редовне руске пјешадије до дванаест 
стотина, Црногораца и Примораца око че- 
тири хиљаде момака. Француза је било око 
три хил>аде, а оружанијех Дубровчана толико. 
Вјаземски узе главну команду над редовном 
војском, а владика над својима, те у зору 
љетњег дана* почне напад овако : од Флоте 
одвоји се пет бродова под заповијешћу кон- 
тра-адмирала Сорокина, и примакну се што 
се могло ближе савезничкој војсци. Од Срба 
одвоји се двије стотине л>уди под вођством 
кнеза Драга, те у највећој врлети освоје 
одмах предња мала утврђења. Ту се Стијепо 
Мрков ухватио у коштац с њеким младим 
високим Француским ОФициром, који му од- 
сјече два прста, а Стијепо њему главу... 

— А млад и згодан бјеше, те ми га је 
и данас жао, рече Ћоро без смијеха, ис- 
крено. 

У тај мах разврже се оро, те сви мла- 
дићи посједаше иза старијих, а женскадија 
се зби око домаћице, у углу. Стево причека 
докле се обреде вином, па настави: 

— Одмах за тијем ударисмо на други 
шанац. Ту је предњачио Јоко Драгов... 

Крцун објасни Јанку : 

— То је, знаш, био старији син кнежев, 
соко, какав се ријетко рађа! 

— Соко, богме, настави Стево. Од прве 
је оборио из пушке једнога, па из леденице 
другога, па се загна јатаганом, те нам се 
међу њима изгуби испред очију ! И то учини, 
те брзо узесмо и тај шанац, јер наш грлати 
поп викну: »Ха, црн нам образ, погибе Јоко 
Драгов!" А наш бркати барјактар у тај се 
мах створи посред њих ! Французићи, што 
их остаде, побјегоше на више као козе, у 
трећи шанац. Пало их је, да-ти, десетак. И 
хоћеш ли вјеровати, Јанко, сине, да нам сва 
штета би, што се ту рани троје четворо 
момчади ! 

— И што моја два прста остадоше, дода 
Ћоро, уз свој обични горопадни смијех. 

— А не рекох ли ја, да нијесу исто што 
и Турци ! рече стари Мргуд. Толико ми јада, 
што ви ћасте тако лако изгонити Турке из 
шанаца ! 

— Докле ае ми одмарасмо, а, богме, и 
шчињасмо и договарасмо, што ћемо, стпже 
нам у помоћ руски капетан Бабичов с двије 
стотине л>уди. Тек што се заједно упутисмо 
на трећи јуриш, а оздо се крену с једне стране 
владика са свом нашом војском, с друге 
стране Вјаземски са својом. Освојисмо ве- 
лики шанац с десет топова. Француз уступи 
још три, па се хитро прибра и удари па нас 

с бока ; погонисмо се од по подне до мркле 
ноћи, али нам не може ништа, него нансе 
бјежати ка граду. Црногорци и Приморци 
похиташе, да му пресијеку повратак, али 
страх и мрак помогоше му, те се склони ! 
У томе боју отесмо деветнаест топова. Фран- 
цузи изгубише преко двадесет виших офи- 

цира, међу којима два велика главара не 

могу никако да им запамтим имена! Како 
се оно зваху, попе? 

Поп одмахну главом. То исто учинише 
сви старији. Стево се окрете Крцуну: 

— Како се оно зваху, Крцуне? 
Очевидно Крцун чекаше то питање. Од- 

говори : 

— Генерал Делгог и ађутант главног 
заповиједника Лористона потполковник Гаје. 

— Виђи ђавола ђетињег ! рече Мргуд. 
Стево настави : 

— Погинуло је Француских војника око 
четири стотине и толико Дубровчана. Деве- 
десет Француза заробисмо. Руса мртврцех 
Р1 рањенијех бјеше четири оФицира и око 
четрдесет момака. Нас се рани и изгибе око 
стотину. Владика је предњачио, и сви су се 
наши главари добро поднијели, али тога кр- 
вавог дана изнијеше ногу пред другима и 
мудром управом одвојише : Саво Марков Пе- 
тровић, гувернадур Вуко Станков Радоњић 
и цетињски сердар Ђико Мартиновић ! Што 
јест, јест! Је ли овако, браћо? 

Свтг старијп потврдише. 

— Прекидосмо Дубровнику воду, а Руси 
за двапаест дана намјестише на отетијем ви- 
совима двијебатерије, папочепхегађати град. 
Ми западосмо по развалинама кућа, ближс 
граду, и не дадосмо никоме изван ! Истину 
хоћу да кажем, наши су харали, орили и па- 
лили и без потребе и преко заповијести вла- 
дичине, да се то не чини ! И, по свој при- 
лици, то СхМО скупо платили, јер Саво Мар- 
ков и данас каже, да нам зато цареви не 
дадоше приморје ! 

— Опсада је тако трајала четири, пет 
дана, и у томе се прочу да је воља цара 
Александра, да преда Боку ћесаровцима, а 
они да ће је предати Французима! Кад и 
владика потврди тај глас, узмутише се нашп 
и Приморци, те их преко половпна отидс 
кућама ! 

— Не разумијем ! рече Јанко. Је ли вла- 
дика то наредио? 

— Нити је наредио, нити их је задр- 
жавао, нити су га питали ! Не разумијеш ти 
наше работе ! 

Кнез хукну и нареди кћери да служи 
вином. }Кенске бјеху ућутале и слушаху та- 
кође пажљиво. Јанку се чинило да сања. 
Осим свију чуда, које бјеп1е доживио тога 
вечера, њему се учини да су се ти л>уди 
пред његовим очима од једном преобразили. 
Не видје випте пред собом просте, сиромашне 
горштаке, него људе који су имали дијела 
у тако великим догађајима, у којима се одлу- 
чиваше судбипа држава! И ако му из тога 

усиоч "^. 



66 СИМА МАТАВУЉ 



повиједања не бјеше јаснији однос владичин 
према народу, и ако разабра да је несређе- 
пост у земљи гора него што дотле зами- 
шљаше, ипак осјећаше, да је тај народ про- 
жет здравијем, великим нагоном, који ће га 
довести до величине! Још му очевидно бјеше, 
да то Стево не прича први пут, да је и онај 
мали Шуто више пута то слушао, па ипак 
сви слушају с напрегнутом пажљом ! Дакле, 
то посијело, уз тако причање, то бјеше шко- 
ла, у којој се утврђује свијест прошлости 
и заједнице ! 

И он, у напону испитљивости, рече Стеву: 

— Дал>е, молим те, стрико, што би? 

— Јад велики, настави Стево. Бокељи 
отправише у Петроград архимандрита Ву- 
четића и још тројицу, не би ли умолили цара 
Александра, да не уступа Боку Французима, 
но да је придружи Црној Гори! 

— Протекоше готово два мјесеца од кад 
бокељски главари отидоше у Русију, а о њима 
никаква гласа, кад, њекако о Усјековању, 
стиже царски руски гласник и донесе запо- 
вијест, да се одмах настави рат с Французи- 
ма ! Тада се окупи нас и Примораца до шест 
хиљада и с три хиљаде Руса и с флотом 
ударисмо на нове Француске шанчеве у Мо- 
лунти, гдје им узесмо тридесет и осам то- 
пова. Француз је најлак узмицао, а владика 
га у корак пратио, док, шести дан по Ма- 
лом Госпођину дне, не заузеше Дебели Бри- 
јег. Ту је био жесток бој, који је трајао цио 
дан и комад ноћи . . , 

Стево умуче и обори очи. Крцун рече 
Јанку испод гласа, али сви могаху чути : 

— Ту је погинуо Јоко кнежев ! 
Стево уздахну дубоко и настави : 

— Ту нам погибе и војвода Стано Уско- 
ковић, а иначе не изгубисмо много људи, 
а њиховијех погибе око три стотине и пе- 
десет. Они се измакоше ка Цавтату, гдје бје- 
ше већ стигла велика војска и њихов нови, 
велики заповједник. . . како се оно зваше, 
Стијепо? 

— Толико га Бог призвао ! Знам ли га 
ја! рече Ћоро. 

— Е, знаш ваистину ! Онај највећи до- 
главник Наполеонов, онај што је главио ста- 
нак с владиком на Тројице, па му ми не да- 
досмо да иде, па се послије с њим састао 
у Котор? 

— А, а, а, учини Стијепо. Мрмоња! 

— Мрмоња! Мрмоња! Мркоња! повика 
млађарија усред смијеха. 

— Мармон, исправи Крцун. 

Стево настави : 

— Мрмоња с двадесет хиљада војника, 
зађе у Конавле, крај ријеке Љуте, гдје ми бје- 
смо, и у зору удари на нас и потисне нас. 
То је било четврти дан по Крстову дне. Ми 
се повукосмо у новска брда, к Мојдежу, Ка- 
меном и Мокрину. Мало би, истијем путем, 
дођоше и Руси за нама. Тада ми одосмо даље 
к Рисну и ухватисмо кланце. Владпка посла 
кнеза Драга с писмом руском ђенералу, који 

бјеше на Мокрину. -Тај се занаго зваше сми- 
јешно : Поповдопола ! 

— Попондопуло, исправи Крцун. 

— Виђи ђавола ђетињег! 

— Сутрадан предвоји Мармон своју сил- 
ну војску ; једна се половина спусти под 
Пови, друга пође на нас у брда. Ону до- 
чека ватра с руских бродова и с новских 
тврдиња, те се умах распршти. Владика нас 
горе разреди у чете дуж кланаца и поврху 
њих скривене и нареди, да се не бијемо сви 
једанак, но да припуштамо непријатеља, како 
ћемо га опколити. Сунце бјеше одскочило, 
кад се сукобише предње чете. Французи по- 
чеше тобоже продирати, а ми се почесмо 
ширити око њих, док одједном, око подне, 
сви сложно са свију страна, осим једне, за 
њима, не ударисмо на њих. Ту их тако рас- 
пудисмо, ту је био такав покољ, да, ни нај- 
старији Црногорци такога не запамтише. 
Пушка се слабо чула, но је све јатаган ра- 
дио. Срећом њиховом бјеше им слободна по- 
задина, те, и ако помало, ипак могаху узми- 
цати. Тако смо их убијали до ноћи. Пред 
иоћ сердар Ђико Мартиновић с Цетињанима 
заобиђе Французе и спусти се у Виталину, 
гдје им је био пошљедњи логор, ту им за- 
глави топове и отме руске заробљенике, па 
се опет врати к нама ! Можете мислити ка- 
кав је умор савладао те људе! И ми бјесмо 
мртви сустали, а притипгге мркла ноћ. Кад 
би пред зору, чу се поклич : „Ха на ноге, 

утече Француз!" Бјеше одмакао и средио се. 

да узмиче бранећи се. Бога ми, те вјешто 
уредио се. Ми га оиет иаиадосмо с три 
страие и праћасмо, а кад се иримакосмо к 
Новом, скоче у помоћ и Руси. Крваво узмп- 
цање Фраицуза трајало је два дана. Гинуо 
је Фраицуз као мрав ; колико је путање и 
стазе и друма и ледина од повише Новога 
чак до под Цавтат, све је то било покри- 
веио љешинама, рањеницима, оружјем и ства- 
рима. Најпослије уђоше у свој утврђени ло- 
гор под Цавтатом, а ми се вратисмо у Нови, 
са силнијем плијеном. Нас је погинуло двије 
стотине; Руса, што мртвијех и рањепијех, 
бјеше два пута толико. Француза набројисмо 
четрнаест стотина мртвијех солдата, четр- 
десет и шест ОФицира са златнијем јакама, 
међу којима Руси познадоше једног ђенерала. 
Заробисмо једног ђенерала^ преко четрде- 
сет ОФицира и хил^аду три стотине солдата. 
Узесмо педесет топова и силесију кола с 
храном и џебаном ! Ето тако прође славни 
Мармон. 

— Замрмоња, богме! рече Стијепо 

— Славни заиста иначе, у другим би- 
ткама по свијету ! рече Јанко. А у толико је 
вама виша слава. 

— Он се затвори у Дубровнику, очеку- 
јући нову војску. Тако чусмо. У томе се вра- 
тише из Русије бокељски главари и доие- 
соше владици дарове и око три хиљаде ду- 
ката. Од њих чусмо, да је Наполеон ударио 

> Воуе1 

на Пруса и Руса. Владика нам рече да ће 
сс онамо и пресјећи чвор, да ово бјеху само 
чарке, да ће се послије онога мегдана знати 
на коме је царство ! Наших и Примораца 
вишо од половине вратише се кућама. Што 
нас оста, залијетали смо се чешће у Дубро- 
вачко, те се чаркали и плијенили. Тако ти 
је трајало све до Ваведенија, а тога дана у 
вече скупи владика све наше главаре, те 
им рече да Сењавин тражи сто педесет би- 
ранијсх Црногораца и Примораца, који ће 
с њим поћи низ море, његдје у Далмацију. 
Од нашега племена изабраше два Петро- 
вића, гувернадура, кнеза Драга и мене. Пети 
дан пакон тога кретоше се галије и ми на 
њима, — божја ти вјера запамтисмо то до- 
бро, јер нам никада грђе не бје, ни у нај- 
крвавијим бојевима, но тада од морске бо- 
лести. Трећи дан стигосмо близу града Кор- 
чуле, под њеки манастир, гдје је био Фран- 
цуски шанац. Ту, након уре и по жестока 
боја, провалисмо у шанац, а Французи по- 
бјегоше у град. Сутрадан, послије кратка 
боја и са суха и с мора, преда се Кор- 
чула. Заробисмо полковника, тринаест офи- 
цира и три стотине деведесет војника. Са- 
хранисмо наша три главара и двадесет вој- 
ника, а они шест ОФицира и сто педесет 
солдата. Нађосмо четрнаест топова, хране и 
џебане. Због овога узећа даде Русија Саву 
Маркову и гувернадуру каваљерство светог 
Ђорђа, а Станку Петровићу, који се ту и ра- 
нио, даде златну сабљу и одличје свете Ане. 

Пет шест дана доцније, довезе се још сто- 
тину Црногораца, али након њеколико дапа 
вратисмо се у Котор, а Сењавин, оставпвши 
само три брода, с осталијема отпловп ње- 
куда у Грчку. 

— На Бадњи Дан чусмо, да је Турска 
објавила рат Руспји и да се Французи и Тур- 
ци у Дубровачком братиме. А на Корчули 
још разабрасмо, даје Наполеон побио Прусе. 
Владика нам то потврди. Рече, да је био 
страховит бој, . . . чекај, гдје оно? гдје оно 
рече? 

То није знао ни Крцун, који се узалуд 
мршташе од силног домишљања. 

— То је било, велите, у јесен године. . . 
Које? запита Јанко. 

— Ево је минуло ове јесени равно де- 
вет година, рече кнез. Је ли, попе? 

— Биће тако ! 

— Дакле, шесте, прихвати Јанко. У је- 
сен 1806-те биле су битке код Јене . . . 

— А, ха, то код Јене ! викну Стево. 

— Код Јене и код Ауерштета, пастави 
Јанко. Ту су Французи сатрли сву пруску 
војску и за шест недјеља покорили сву њи- 
хову краљевину, заробилп их сто хиљада и 
узели им четири хиљаде топова ! 

— Мој брајко, то је добити ! викну њеки. 

Други додаде: 

— Занаго, не бп тако сатро Црногорце, 
да их је толико ! 

Стари Мргуд рече : 

— Глај ти опет овога Јанка, овога ђа- 
вола ђетињег, од куд ои то зна, као да је 
очима гледао!? 

— Има то у књигама, ђедо ! рекоше му. 

— А да ли ће наши бојеви бити у књи- 
гама? запита Мрцжо. Ето, Јанко, када те 
Бог послао и кад си толико учеван и знаш 
језпкс, па да запишеш и наше добитке, да 
се у свијету знају ! 

Стсво настави : 

— Владика^ нам рече, да се Французи 
и Руси чаркају и да се очекује главна битка. 
У томе очекивању прође нам зима и про- 
Лзсће, а, негдје по Тројицама, дође жалостан 
гласппк, да су Руси изгубили, и донесе на- 
редбу да се Бока предаје Французима. Пред 
госпојинске покладе ми се с владиком вра- 
тисмо у наше кршеве, а Французи узеше 
сву Боку. Ето ти колико нам поможе наше 
јунаштво ! 

Настаде мучно ћутање. Најзад Рако Мр- 
гудов запита Јанка: 

— Гдје су то Руси били потучени? 

— Код Фридланда, Руси и Пруси за- 
једпо, четрнаестог јунија по повом 1807-ме! 

— Виђи ђавола ђетињег ! Све зна ! 

— Које је доба ноћи, Јанко? запита поп. 
Јанко погледа на часовник: 

— Ура до поноћи ! 

— Хајде, жено, дома! викну поп. 

На то Гојача прва устаде, па све за њом. 
Све редом почеше приступати и љубити кнеза 
у руку. 

Поп преузе : 

— Докле смо се ми били с Французом, 
наша су се браћа у Шумадији отимала од 
Турака и не могосмо им помоћи. Ходио је 
к њима сердар Пламенац и узалуд доносио 
писма одњих. Послије, сломљени, срфомашни, 
љути, чамасмо, а у свакој прилици досађи- 
васмо новијем сусједима, те, веле, да је На- 
полеон пријетио да ће Црну Гору облити 
нашом крвљу, те да се од тада неће више 
звати ))Црна^^ него »Црвена Гора^^ 

— Тако је трајало више од пет годи- 
на, па се чу, да се Француз спрема на Ру- 
сију п у јесен чу се његова грдна поги- 
бија. Уочи Малог Госпођина дне скупи нас 
владика и каза пам : да је силном Наполеону 
дошао крај, да су се сви цареви и краљеви 
сложили против њега, да и нас Русија по- 
зива. Весело као на свадбу кренемо се с вла- 
диком опет у Приморје. Он с једнијем ди- 
јелом војске узе Будву; гувернадур Вуко Ра- 
доњић с другом војском разори тврдињу 
Тројицу и опколи Котор ; сердар Саво Пла- 
менац с трећом војском опколи Нови и пре- 
сјече везу између Боке и Дубровачког. Тада 
уђу у Боку с бродовима Инглези, савезници 
руски ; тада устану и Приморци. Што да ти 
дуљим? Нама и Инглезима предаду Фран- 
цузи градове, а у исто вријеме чусмо да ца- 
реви углавише да Бока буде ћесарска ! Вла- 
дика отправи Сава Пламенца у Париз, гдје 
се находио руски цар, молећи га да не раз- 
дваја Боку од Црне Горе, али прије но што 

ће се Пламенац и вратити, дође ћесарски 
ђеперал Милутиновић с војском и заузе Боку 
п пошљедњи Котор, ето сад на љето биће 
година . . . 

Дуго су сједјели ћутећи и мотрећи како 
прегоријева бадњак. Одједном стари Мргуд 
Шутов запита ускока: 

— Је ли, мој лијепи ђетићу, ти си од 
добре куће? 

Јанко, или што бјеше замишљен, или 
што не разумједе, окрете се Крцуну. Овај 
одговори : 

— Још од какве! Овај је Јанко, ђедо, 
гроФ, а то је више но војвода! Он је по роду 
мало мањи од Долгоруког. 

— Лијепо, ваистину! Биће мило влади- 
ци . . . А да ли си, Јанко, дијете, био кад 
У рату? 

— Јесам, рече Јанко. 

— А гдје? 

— На Ваграму, у Наполеоновој војсци. 
Ту падох рањен, па ме ћесаровци нађоше. 
Послије су ме излијечили и осудили на ро- 
бију у војсци. 

Сви се убезекнуше. Кнез од чуђења 
извади чибук из уста, диже обрве и запи- 
та га: 

— Ма, дакле, ти нијеси ћесаровац? 
Ускок сјетно потврди главом, уздахну 

и стаде им причати свој живот. 

Био је млађи син гроФа П. из Р. 0!б- 
јасни им, како у великим кућама све имо- 
винско нашљеђе прелази на најстаријега 

срша, а млађп се школују за свећенике, или 
ОФицире, или чиновнике. Он је од дјетињ- 
ства био несташан, непокоран крутој стези, 
коју је држао домаћи поп, надувен, немио 
човјек, који вршаше службу духовника у њи- 
ховој домаћој црквици, а њему, старијем 
брату и млађој сестри бјеше учител>, готово 
у свему домаћи старешина. Највише по ње- 
говимсавијетима, родитељи Јанови одлучише, 
да га даду у попове, а због те одлуке мали 
се разгоропади. Јан је имао ујака, који је 
младост провео у Француској и који се сре- 
довјечан врати у завичај, запојен новим ми- 
слима, противним старинском властеоском 
реду и обичајима. Звао се Вацлав Н. Њега 
у Јановој кући не трпљаху, — поп га про- 
зва Антихристом, дјеци бјеше забрањено са- 
стајање с њим. Ујак се смијао томе, а бу- 
дући имућан и неожењен, могло му је бити 
да живи по вол>и. Јаа и сестра му Лудмила 
од првог тренутка завољепЈе ујака и нађоше 
начина да се с њим кришом састају. У тим 
састанцима примаху од њега поуке, које их 
душевно преобразише. Вацлав је обожавао 
Наполеона, чија слава у оно вријеме испу- 
њаваше свијет; надао се, да ће он учинити 
крај застарјелом поретку и у ћесаровини. У 
томе поп дозна за те састанке, те Јана за- 
творише у кућу и наумише да га што ско- 
рије отправе у семинар. Али, у потоњем 
часу, отац се предомисли, видје да дпјете 
није створено за свећеника, те га отправп 
у војну школу у Праг. То је било крајем 

године 1805, а Јану бјеше настала трина- 
еста. У војној школи нроведе непуне четири 
године. Тада Наполеон са силном војском 
провали у Чешку. Све се школе нозатва- 
раше, а Јан ускочи у Француску војску, би 
се у славној битци на Ваграму и кад Иапо- 
леон освоји Беч, Јан бјеше у ропству. 

— У што се рани? пита поп. 

— Проби ми зрно обје бедре, али не сломи 
кости, те се излијечих за седам осам нед- 
јеља. 

— А ко те је лијечио? пита Рако. 

— Они. У војној болници, у Бечу. Кад 
оздравих, затворише ме у тамницу. Десет 
мјесеца чекао сам суђење, па ме осудише 
на смрт, да будем нушкаран пред пуком 
војске. 

— Па ти опростише живот? 

— Да. Пошто ме изведоше, да ме по- 
губе, стдде преда ме пуковник, овај исти 
што је сад у Котору, па рече: — »На првом 
мјесту, стога што си од куће, која је увијек 
била вјерна цару, која је њему дала много 
добријех службеника; па стога што ти се 
одбија на младост, доносим ти цареву ми- 
лост ! Нећеш срамно погинути, као што си 
заслужио, него ћеш, под оштрим надзором, 
служити као солдат-осуђеник дванаест го- 
дина!^^ . . . Тако сам ето робовао пет година, — 
једну у Бечу, двије у Варадину, једну у За- 
гребу, пошљедњу у Котору ! Срећом, био сам 
у граничарском пуку, међу добрим момцима 
ваше крви, од којих научих ваш језик, а 

помало и писмо. Најзад, јутрос ми пође за 
руком да учиним на што сам се одавно спре- 
мао, — умакох из града, онога часа, кад се 
отвори капија, кад силан свијет нагрну у 
град! Бјеше ми добар пријатељ набавио Фес 
и капутину, те прођох неопажен. Кад се већ 
дохватих ломнога пута, био сам сигуран, а 
кад пријеђох границу, нијесам већ хитао, 
но сам чекао неће ли ко наићи, да ме упути. 
И цијелог дапа чеках узалуд, докле ви не 
наиђосте ! 

— Јунак, Бога ми ! И од куће и јунак ! 
викну Мргуд. 

Милица бјеше пришла к њима, да их 
послужи вином, па, не хтјевши прекидати 
Јанка, остаде цијело вријеме иза Крцуна, 
наслонивши руку на његово раме. Кад Јанко 
заврши, опа пружи чашу Мргуду. Пошто се 
обредише, рећи ће Пуро Мијушков : 

— Ја, по Богу дијете, тако млад, а то- 
лико си препатио и чуда доживио ! Колико 
ти је сад година? 

— Двадесет трећа! 

Опет наста дуг тајац, који прекиде Стево 
Бојов : 

— А да су те по несрећи јутрос ухва- 
ТР1ЛИ, би ли те убили? 

— Сигурно, поврну ускок, осмијехнув 
се и махнув руком. 

Мргуд Шутов загледа се значајно у кнеза. 
Пошто га је дуго тако посматрао, запита: 

— А да, Бога ти, кнел^е Драго, шта ти 
мпслиш с овијем чојком? 

— Мислим га одвести господару, на Ва- 
сиљев дан. И без тога бјех наумио поћи горе 
тога дана. 

— Лијепо, ваистину ! прихвати старац. 
А мни ли он остати онамо, што ли? 

— Како га је год воља, стрико ! Ја сам 
му отворио своју кућу, не за ову ноћ, ни за 
овијех осам дана, но ако ће до вијека! 

— Е, то ти личи, синовче ! Томе сам се 
нада! Фала ти што нас и у томе подичи! 
Теби је, поврх чојства, Бог да и имаћа, те 
можеш и дијелити и дочекати и помоћи, и 
ти то све чиниш, валај обилато ! Е Фала ти 
у име цијелог браства што тако дочека овога 
кућића и страдаоца! 

Јанку се завртјеше сузе. 
Старац настави : 

— А сад ја, као најстарији по годинама, 
као отац што бих вам свијема могао бити, 
ја бих рекао да њешто учинимо. 

— Реци, стрико ! повлади кнез. 

— Нека опрости ови ђетић, али ако је 
од веље куће, он је у Црној Гори прогна- 
ник, празнов, нејачица, сирак, без одбране и 
заплећа, те га свака рђа може надгорњати! 
Је ли тако? 

— Истина је ! викнуше сви. 

— Зато бих ја рекао, да га примимо у 
наше браство, ако хоће ! Да посад буде наш 
брат ! Да слави наше крсно име, да гинемо 
за њ, ако устреба, и он за нас; да му се 
^на огњиште и гроб, да му се натрага из- 

једначи с нашом, ако је узима! Приста- 
јете ли? 

— Пристајемо, гракнуше сви. 

— Л ти, Јанко, шта на то кажеш? за- 
пита га кнез. 

Јанко, блијед од узрујаности, устаде, 
приђе Мргуду, узе његову тврду, разрга- 
пљену руку и пољуби је. 

Кнез устаде вичући : 

— Нека нам је срећан нови брат ! 
Сви поустајаше и пољубише се с њим. 
Пошљедња се с њим пољуби Милица. 



• »» • 

V 

1\ад Јанко отвори очи, засијени га мут- 
на свјетлост са стране. Бјеху два прозорка, 
на којима, мјесто стакала, бјеху разапете 
јагњеће коже. На таваници бјеху необојене 
греде и даске, кроз које је пирило. До ње- 
гова кревета бјеше други, сличан, од буко- 
вине, просто отесан, испуњен сламом, застрт 
пустином. Између кревета бјеше голем ков- 
чег, озго углачан, сприједа ишаран резови- 
ма ; на ближем рогљу лежаху његове хаљине, 
на другом њека гука покривена струком. 
Три стијене собичка не бјеху окречене, те 
се видјело неједнако, нетесано камење, око- 
лишено малтером ; четврта страна, према 
њему, бјеше пријебој од дасака, на коме је 
била оружница, а са страна вишаху хаљине. 

Јанко посматраше око себе, па уздахну, 
извуче руку испод пустине и притиште дла- 
ном ледено чело. И ако је спавао у једап 
душак иајмање пет шест часова, ипак осје- 
ћаше да је неодморен. По глави му се врзи- 

јаху трагови од чуднијех, неугоднијех снова. 
Мало по мало, почеше се будити утисци обр- 
нутијем редом, почињући од пошљедњих. 
Сјети се да су он и кнез Драго легли и.за 
поноћи, да је кнез, гасећи лојану свијећу, 
рекао: ^^Ја ћу уранити у цркву, а ти, Јанко, 
спавај до ручка!^^ Прије тога, прије него 
што пођоше на лијегање, сјети се љубљења 
с браственицима, са својим браственицима ! 
Особито му један од тијех пољубаца остави 
трага у души. Сјети се причања свога и њи- 
хова, особито му угодно бп опоменувши се, 
како он високо порасте пред њиховијем очи- 
ма, кад дознадопте, да је и он гледао смрти 
у очи ! То га је, доиста, и увело у браство. 
Не чујући никаква шума, помисли да су до- 
маћи у цркви. Тада му изиде пред очи поп ^^ 
Марко. Пасмија се замртшљајући га у одежди 
и с кадионицом у руци, — тога попа који 
је ко тп га зна колико глава одсјекао ! Јанку 
се наметпу поређење тога попа са свјема 
осталијема, које је познавао, почињући од 
свога домаћега патера. Каква голема, управо 
певјеројатна разлика! Пе саМо ни трага пре- 
подобности, намјештању и неприродној по- 
низности латинских свећеника, не само пгто 
је тај црногорски поп по спољашности је- 
днак с осталијем Црпогорцима, него је и у 
свему и по свему као и они! Шта више, 
по свој прилици, попови су бирани људп и 
од п>их се тражи, да предњаче у јунаштву! .. . 
Та и владика је предњачио у јуришап>у на 
Француске шанчеве ! Чудна појава тај вла- 

дика на коњу, са сабљом у руци, с крстом 
у другој, — та то је пуни средњи вијек! Па 
онда, по ономе што бјеше разабрао од Гра- 
ничара, замишљаше, да је владика црногор- 
ски самодржац, који влада у правом смислу 
ријечи, који има свој двор и дворане и гарду 
и доглавнике, ма како то скромно било, а 
оно сада дознаде, да је владика у вријеме 
мира скроман богомољац, који живи у ма- 
настиру, који готово нема никакве свјетске 
власти. Сјети се онијех ријечи старога Мр- 
гуда, како су Црногорци у вријеме Малог 
Шћепана глобили владике Саву и Василија! 
Узели им, вели, стотину волова! Ко је био 
тај цар Шћепан? Ко је био онај други, за- 
гонетни абат Долћи? ^Какви су то каваљери 
светога Ђорђа, најзнатнијег војног одличја 
у Јевропи, о која се отимају велике вој- 
сковође!? Ту на томе пољицу, у тој котлини 
планинској, по сво1 прилици, у овакој кући 
имају два! 

Дође му пред очи стари Мргуд Шутов, 
у коме се оличило готово стотину година 
прошлости црногорске, вијек саме борбе и 
патње ! Старац у причању никако не уми- 
јаше приказати језгровито њеку цјелину, 
него све одломке, а и те с бескрајнијем 
уводима и кићењем. И све што се у његову 
дугу вијеку догађало око њега остави у њему 
површна трага ! Каква разлика између њега 
и Стевана Бајова, чије би причање, готово 
од ријечи до ријечи, могао написати, па да 
рстане као лијепа страница повијести. Дакл^ 

млађи нараштај је умно напреднији, а нај- 
млађи, оличен у Крцуну Сердареву, још раз- 
вијенији. 

То се врзло по глави Јанковој, који је- 
днако непомично лежаше. Све што доживје 
те ноћи, бјеше у главном боље него што се 
могао надати, али, за чудо, кад се већ умо- 
рен од- размишљања предаде самом осјећа- 
њу, обузе га сјета. Бјеше му као топцу, који 
се .спасао на какво пусто острвце, гдје је 
слаб изглед на скору помоћ, те, након прве 
радости, настаје страх од мрачне будућности. 
Али младост хоће своје право на живот и на 
срећу; потиснута нада појави се и оснажи 
се брзо, те Јанко поче назирати себе у бу- 
дућности као вриједна, корисна служитеља 
владичина, као спремна и храбра члана црно- 
горске војске ! Да ако не буде пошљедњи 
у новој отаџбини ! 

Али послије те тренутне плпле надања 
настаде одмах ослека очајања. Ненадно, као 
иза засједе, обузе га чежња за сестром, 
за ујаком, за пријатељима од дјетињства, за 
свијем онијем што бјеше саставни, пераз- 
двојни дио његове младости ! Зар растатп се 
за навијек! Па то је што и умријети! 

Срце му се стиште од помисли да вишс 
неће видјети своју драгу Лудмилу, свога 
зета, њихово дијете, које носи његово име ! 
И кад је бјелгао уз которске страпе, мислио 
је на њих с болом у души, али тада, на 
кревету, први пут осјетп свом силином гу- 
битак. Дотле је био с њима у преписци, а 

6* 

сад ће се то морати прекинути ! Да им бар 
може јавити, е је жив и здрав, али писмо 
би било устављено у Котору!... Пошто је 
дуго размишљао о томе, опет наиђе зрачак 
надања, сину му једна мисао. У Дубровнику 
је једна чешка чета тобџиска; неће, ваљада, 
бити тешко по њеком послати писмо на ду- 
бровачку пошту ; наћи ће се, ваљада, и њеки 
од трговаца которских, какав пријатељ црно- 
горски, на кога би могао стићи одговор. .Он 
стаде смишљати, шта ће им већ с Његуша 
за први мах јавити, колико невјеровнијех, 
оригиналнијех ствари, — та за њих сасвијем 
нов свијет ! Раздрага се замишљајући с ка- 
квом ће радосном испитљивошћу његова 
драга Лудмила и ујак Вацлав и зет Андрија 
судија, најбољи пријатељ његов од дјетињ- 
ства, читати његова писма, како ће их хра- 
нити да их доцније мали Јан наслиједи ! . . . 
Дрвене стубе што изводе у камару по- 
чеше шкрипати под њечијим корацима. Јанко 
сједе и дохвати часовник. Бјеше око седам. 
Њеко лагано отвори врата и промоли се 
глава Крцунова. Обојица се насмијаше. 

— Добро јутро, Јанко! Христос се роди! 
назва весело младић и пољуби се с њим . . . 
Реци: ))Ваистину роди!^^ 

— Ваистину роди ! понови Јанко, смијући 
се такође . . . Тај сам поздрав већ знао, на- 
учио га од Граничара! 

— А сад хоћеп[ лп устајати, да ручаш? 
Доље те чекају ! 

Јанко се маши својих хаљина, али га 

Крцун устави и брзо разви струку на ков- 
чегу, па поче редом одвајати : гуњ, грудњак, 
ремик и кесе од Фишека, кожни силав, по- 
јас, подвезе, димлије, докољенице, обојке и 
опанке ! Све је одијело било ново, од дома- 
ћег бијелог сукна, опточено црним гајта- 
ном. Пружајући му докољенице и показу- 
јући му како се заковчавају, Крцун започе: 

— Нећемо да те већ гледамо у солдат- 
ским хаљинама, но хоћемо. да се сасвијем 
поцрногорчиш! Нако чизме можеш задржати, 
јер је снијег до кољена. Једва начинисмо 
пртину до цркве ! 

— А зар је већ служба свршила? пита 
Јанко смијући се колико прерушивању, то- 
лико и томе што му опет дође пред очи поп 
Марко у одежди ! 

— Свршила, ја ! . . Ево овако, сад ћсрај 
до горе, заковчавај . . . 

— И неће бити друге службс данас? 

— На што друга ! ? Напојали смо се Бога 
од прије зоре до сад! 

— Бјеху ли у цркви сви из куће? 

— Нико осим кнеза. Прпстав је пмао 
посла око пецива. Ја сам им ове године по- 
лажајник. Сутра иду женске. Хајд сад умиј 
сс. Ја ћу ти посути ! Ено водс пред вратпма. 

Јанко обувен и у димлпјама изађе и 
опра се. Остало је брзо ишло, сјем што па 
крају бјеше кубуре и смијеха са силајем п 
појасом ! Најзад Јанко натаче свој фсс и 
удјену леденицу за појас. Крцуп га поома- 
трап1е са задовољством. 

— Е валај си згодан Катуњанин ! Као 
да си никао и растао међу нама! 

— Може бити на око, али ко зна какав 
сам по срцу? 

— Кад си ти у осамнаестој години кадар 
био ускочити међу Французе и бити се, не- 
ћеш бити пошљедњи ни међу нама !. . . Збиља, 
ти си ускок по други пут!? 

Домаћи дочекаше Јанка с узвицима, и 
сви се мирбожаше с њим. Кнез му даде на- 
Фору, па је подијели и осталијема. Напише 
се ракије, па се Крцун опрости. Њих дво- 
јица сједоше за велики букови сто, који је 
био даље од огњишта, па коме бјеху искре- 
сана пецива. Донесоше им пиринча кувана, 
сухе бралетине и сланине. Пошто једоше, 
започеше разговор. Дође ријеч на Русију. 
Ја*нко запита: 

— Како је сад владика с Русијом? 

— Никако, рече кнез. Прекидоше му 
давати онијех хиљаду дуката на годину, што 
је још цар Павао одредио био! 

— А зна ли се зашто то? 

— Знам толико, да је то работа њеких 
наших главара, а како су и што су сплели 
не знам ! То ће ти најбоље умјети испри- 
чати брат владичин, Саво Марков, кад се 
с њим састанеш! 

— Па од чега живи владика? 

— А манастир има своје земље, шуме 
и стоке. Од тога би било владици на претек, 
да није навикао помагати сиротињи и да не 
треба куповати џебану. 

— А Црногорци не плаћају порез? 

— Не. Прије деветнаест година, послије 
боја код Спужа, сазва владика главарски збор 
на Цетиње и ту се договоре и начине закон^ 
да се по закону свако зло тријеби, да се у 
свакоме племену суди, да се убијце убијају, 
да свака кућа даје порезе на годину по шез- 
десет динара, а то је тридесет ћесарских 
крајцара, од чега би се набављала џебана, 
плаћао владика и судије! Одредише да се 
тај новац купи о Маиом Госпођину дне. Кад 
дође први рок, не да нико ни аспре ! »Не 
дамо харача ! ^^ рекоше Црногорци. „Ако ћемо 
га давати, даваћемо га Турцима, па с њима 
у миру живјети!^^ Послије седам година опет 
је владика скупио главаре због исте ствари 
и опет начинише закон, б^1^и и већи од пр- 
вога, али ништа не поможе. Народ гракну: 
))Ето сад владика прима благо од Русије, па 
доста и њему и нама!^^ Сад, послије овога 
несрећнога рата, није ни мислити о томе ! 
Племена се закрвила. Али већ сви видимо, 
да се нема куд више, но да треба реда и 
стеге. томе ће се вијећати на Цетињу, 
сад о Васиљеву дне. 

Ускок изиде из куће. Снијег падаше је- 
днако крупнијем меким пахуљицама кроз то- 
пал ваздух. У дворишту бјеху с обје стране 
читави брегови, а средином иђаше пртина 
од кутњега прага до дворишнијех врата. 
Јанко изиде на улицу и застаде окренут 
браственијем кућама. На двадесет корака 
десно бјеше прва кућа, па на десет од ње, 

лијево, друга; осталијех шест једва се иа- 
зираху кроза снијег, а не бјеху у врстама, 
него растркане. Све су биле ниске, под сла- 
менијем крововима, све ограђене сухоме- 
ђама; управо у свакоме том дворишту бјеху 
по двије, три зграде : једна главпа, кућа, а 
остало стаје, или кујне. Из свијех кровова 
днзаху се димови, а не чујаше се ни једнога 
гласа; стока сита, пси сити, одмараху се. 
Јаику с лијеве стране дизаше се кршевито 
брдо, које заклањаше браство од сјевера; 
с десне стране бјеше дугачак хумак, који за- 
клањаше видик на поље ; састраг се ширила 
увала и бјеше видјети по које дрво; спријед 
наслућиваше дио поља. Кроз снијег летијаху 
вране и гавранови и бјеласаше се Ловћен. 
Јанко се сјетно насмијеши вољи судби- 
не, која га осуди да му у тој планинској 
котлини, у насељењу првобитну, сиромашиу, 
међу чуднијем, сувише необичнијем свијетом, 
њему, племићу од старине, рођену у древном 
двору, у питомој земљи, гајену за свјетски 
лшво г, буде нови завичај и по свој прилици 
гроб! Насмијеши се помислив, да је и он 
браственик, члан племена, Црногорац; на- 
смијеши се сјећајући се својих дјетињских, 
па младићких тежња и идеала и сукоба њи- 
хова с крутом збиљом. Да је Јанко знао, 
да у тај час, на томе истоме пољу, у дру- 
гоме браству, у колијевци плакаше друете, 
које ће доцније, као највећи српски пјесник, 
дивно изказати ту сјету живовања, то не- 
милосрђе природе, бива: да је човјек жртва 

слијеаијех сила, да је »сламка међу вихо- 
рове^% да је свр1јет ^^тиран тиранину а камо 
ли души благородној !^^ . , . 

Јанко се трл^е од гласине кнежеве, чије 
кораке и не чу по снијегу: 

— А ти гледаш наше дворове и подвор- 
нице, Јанко? Видје ли још гдје по свијету 
оваког богаства и раскоша ! 

— Та има сиромаштва свуда, али, по 
души, тешко да има гдје вишег и мање за- 
служеног ! Рецимо, да си ти и твоји старији 
рођаци ма у којој другој земљи, као стари, 
измучени ратници, имали бисте њеку помоћ 
од државе ! 

— Знам ја то, Јанко ! Зпам ја да би право 
било да пам Русија даје по њеколико дуката 
на годину, да купимо који багаш жита, али 
шта можеш ! Ето си чуо, да узеше и вла- 
дици!... Али свеједно, пајпослије! Најмање 
је смрти од глади ! Ако се сад смиримо међу 
собом, као што се падам, биће опет плијена 
доста. Турска је земља остала ! . . . А сада да 
ТР1 покажем паше куће. Ова прва је старог 
Мргуда Шутова ; она друга попа Марка Пу- 
нишина; за њом је пајближа СтеваБајова; 
па је Крцунова; па Пура Перова; па Сти- 
јепа Мркова ; па Мирка Јокашева; па Мар- 
кише Стевова! Као што си видио, има нас 
двадесет и пет пушака, а сад си се и ти 
придао, те пас је двадесет и шест добријех 
пушака ! Ми смо најјаче браство у племепу. 
Пе бојимо се пикога до Бога. Ја сам кнез, 
а Рако Мргудов је барјактар; главарство 

нам је и једном и другом од старијех остало. 
Ја имам унука, а он два синчића, па ако 
Бог хтједне и наша ће натрага бити гла- 
варска ; а ако Бог буде судио, да се нас дво- 
јица истражимо, истрага ће бити добра, јер 
има ријеч: ^^боља је добра истрага, него 
рђава натрага!^^ А ако Бог да те се ожениш, 
скочићемо сви, дићи ћемо ти мало куће, по- 
моћи ћемо ти колико можемо, као своме брату. 
Јер, треба да знаш, и ако у Црној Гори има 
зла свакојега и нереда великога, има, ваи- 
стину, и добра, каква нема, може бити, у би- 
јеломе свијету, — има љубави братске и слоге 
у браству ! Живимо и гинемо један за дру- 
гога, дијелимо добро и зло, па се свакоме 
чини, да има девет живота, а не један! 

— Дакле ти збиља мислиш, да би то 
могло бити, — то, да се ја оженим!? пита 
Јанко смијући се. 

— Зашто не, ђетићу? Како не? Нијеси 
калуђер, хвала Богу! Зар не би грјехота и 
штета била да такав ђетић од такве куће, 
а сад још од оваког браства, нема порода? 
Тога у нас нема, — то би било грдило да 
човјек остане неожењен. Оженити се, него 
како. Наћи ћемо ти дјевојку од добре куће ! 

— Али ако ја останем код владике? 

— Па што? Нећеш се, ваљада, закалу- 
ђерити ? Ти можеп! служити владику, а имати 
своје огљиште, своју стопаницу и дјечицу 
као и други људи ! 

— Како би било, кнеже, да ја сад за- 
ђем, да походим редом браственике. 

— Било би лијепо и свима веома мило ! 
И по томе се види, да си кућић и чојковић ! 
Иди, Јанко, сине, обиђи их све редом ! Чим 
пријеђеш праг, лијепо назови: »Христос се 
роди!^^ Пољуби се са сваким иреци: »Мир 
божји!^^ И препоручујем ти, да не браниш 
женскима, да тр1 руку љубе. Ти си сада једна 
пушка наша, па није лијепо, да им не до- 
пушташ да те стимавају ! Ја не могу с то- 
бом, — знаш ја сам њихов највећи главар, 
па је у реду да најприје они к мени сви дођу 
на данашњи дан. Оно синоћ, оно већ бјеше 
друга работа! Хајде збогом! 

Јанко отиде к Мргуду. И двориште и 
кућа бјеху мањи од кнежеве, иначе бјеше 
велика сличност у свему. Сви домаћи сје- 
ђаху око огњишта кад он уђе. Стари бар- 
јактар, пољубивши се с њим, викну: 

— Виђи ђавола ђетињег, виђи га само 
у нашким хаљинама ! Јест соко, овај наш 
нови брат ! 

— Згодан, ваистину ! прихвати Рако. 
Рако имађаше жену и два синчића и 

кћер Анђу, као што видјесмо, већ испрошену. 
У кући још бјеше удовица Маре, снаха Раг 
кова, с једином кћерју, старијом од Анђе. 
Та дјевојка бјеше још у колијевци вјерена 
с њеким Залажанином, који погибе под Но- 
вијем, у боју против Француза, па ће се 
тешко ко наћи да је узме. Разговор се по- 
веде о томе обичају црногорском, — о вјери- 
вању дјеце. Рако рече Јанку, да је и вла- 

дика противан томе, да једнако настоји да 
то искоријени, али да није прилике е ће 
успјети. На своје велико чудо Јанко ту до- 
знаде, да је и Милица кнежева тако вјерена 
с једнртјем Цуцом, али да се о томе живо 
ради, да се вјеридба развргне, јер је Цуца 
готово богаљ и ^^суклата^^ Сви су брастве- 
ници зато, да се вјеридба развргне, само 
Крстиња не попушта, а кнез се , поводи за 
њом. У даљем разговору дознаде, да се Мр- 
гуд три пута женио : прву је жену пустио, 
јер бјеше нероткиња; другу оте од жива 
мужа, њеког Ћеклића, и због те отмице по- 
гибс му брат. Она му роди Рака и умрије 
на пречац. Трећа је била од Мартиновића 
из Бајица; та му је родила четворо дјеце, 
али сва помријеше, па она свисну за њима, 
још млада. 

Код попа Марка нађе Јанко више реда 
и чистоте. Попадија Гојача скува му каву, 
те, и ако бјеше зачињена медом, бјеше прва 
добра што је попи. Поп му исприча, како 
су га у племену често наговарали, да отјера 
Гојачу, зато што јо нероткиња, али ниједан 
браственик му то не свјетова, јер је сви пазе, 
зато што је добра и паметпа. 

Код Стева Бајова опет заподјенуше раз- 
говор о ратовању Француза. Јанко је морао 
испричати све што је знао о Наполеону, о 
његову првом браку и другом, о заточењу 
на Елби. Јанко не могаше очију одвојити од 
Маркипте Стевова и његове Горде. Љепшега 
пара ннје се могло зампслптп. Стсво је имао 

још два старија сина, који погибоше, један 
неожењен, а другога се удовица преудаде, 
оставивши* свекру двоје дјеце, од десет п 
дванаест година. Ту још дознаде, да су по- 
слије кнеза најимућнији Мргуд и он (Стево) ; 
да су остали средњег стања, а најсиромаш- 
нији да је Стијепо Мрков. 

Крцун дочека Јанка с пуцњавом и још 
поигра сам по кући. Мати му, Стане, бјеше још 
.млада, прикладна и весела жена. Она од прве 
рече Јанку: »Ето вас као два бијеса, али до 
другога Божића да се оба ожените ! Овај мој 
јутрос ми рече: »Пека, нано, имам ја сада 
друга, при коме ми је све остало ништа! 
Ако ће се он женити и ја ћу !^^ Чујеш ти те 
работе ! Већ без тебе не може ни на то по- 
мишљати! Ја му рекох: »Кад ти је већ то- 
лико у срцу, а ви се побратимите !^^ А он 
вели, а право вели : »Бог с тобом, нано, ни- 
јесмо ли већ браћа! Како се браћа могу бра- 
тимити?^^^^ 

Стане имађаше још два сипчића, Ђузу 
и Рама, два красна дјечка, који одмах прио- 
нуше уз Јанка и који први у браству вид- 
јеше шта је у оној златној кутији, што ви- 
шаше уз Јанков часовпик. »Иконица!^^ викну 
Рамо, кад на његову молбу Јанко притисну 
чивицу, те одскочи поклопац. Све четворо 
видјеше сличицу, попрсје женско. Бјеше пла- 
ва, бујне косе, великпх очију, малијех уста, 
у ружичастој хаљини. 

— То ми је сестра, рече ускок. 

— Види се господски со], уече Куцуп. 

— Аох, дивна ли је! дода мати Је ли 
удата ? 

— Јест, има двије године, за мога нај- 
бољег пријатеља, који је сад судија у једној 
вароши, близу нашега села. 

Крцун рече матерц: 

— Причао сам ти јутрос све што су ра- 
дили с њим и са сестром онај њихов поп 
и старији брат и отац ! Нако не каза нам, 
Јанко, је ли ти ожеа>ен старији брат? 

— Јест. Оженио се баш онда кад сам 
ја лежао од ране. Нашли су му врло богату 
дјевојку. 

— А ваше је цијело село? пита Крцун. 

— Није, али је већи дио. 

— Је ли колико ваше имање ? пита жена. 
Биће колико све наше поље? 

— Не знам, одговори Јанко смијући сс. 
Биће тако ! 

— А пошто све припада најстаријем бра- 
ту, чим би ти живио да остаде онамо? пита 
Крцун. 

— Давао би ми брат годишње хиљаду, 
хиљаду и пет стотина, двије хиљаде Фиорина, 
како би одредио суд. 

. ^;;.^ — До вијека? 
^г^— До вијека. 

'>4Ј1 — Тако, ако брат буде имао мушке дјеце, 
најстарији ће га све допасти? 

— Тако, све с кољена на кољено. 

— Боже, свашта ли има у свијету! рече 
Стане. У нас дјеца мушка све дијеле. 

^ Тако је и право, 

— А је ли што сестри отац дао? пита 
Крцун. 

— Јест, двадесет хиљада, једном за вазда. 

— Куку ! учини Стане. То је благо ве- 
лико ! Што она не би послала коју хиљаду? 

— Она би дала половину тога, да ме 
само види! Докле сам био на робији, слала 
ми је шездесет Фиорина на мјесец; више 
нијесам хтио, јер ми није требало ! Њен је 
човјек осредњег стања, осим своје плате има 
мало имање. 

— Које би у нашој земљи било велико, 
ја мним, дода Крцун... Дај Боже вијека и 
здравља, наћи ће се начина да јој се јавиш. 

— То ми је велика брига, управо је- 
дина ! рече Јанко. Надам се, да ће ми у томе 
владика помоћи ! 

Заподјенуше разговор о владици. Јанко 
понови Крцуну што је питао кнеза, пашто 
Крцун започе: 

— Ваистину, знам и ја зашто су у Ру- 
сији љути на владику. Чуо си синоћ поми- 
њати име Приморца архимандрита Вучетића, 
којега су Бокељи с још тројицом слали да 
умоли цара, да се Бока сједини са Црном 
Гором? Е, тога истога архимандрита слали 
су владика и наши главари у Русију, још за 
вријеме цара Павла, да однесе цару молбу 
да даје владици њеку помоћ, нашто је, као 
што знаш, цар одлучио, да даје на годину 
хиљаду дуката. Сад, је ли тај Вучетић тра- 
жио дио од тога, или бјеше што друго увр- 

тио у главу, не знам, тек он, а кажу и гу- 
вернадур обиједише и владику у Русији, да 
не мари за цркву, да је по наговору свога 
писара Долћија наумио иродати Црну Гору 
Французима, и ко ти га зна што још ! Онамо 
приме то за готово, те све владике руске 
саставо једно грдно писмо против нашега 
владике, и то писмо пошаљу по ђенералу 
Ивелићу. Овај не изиде горе, већ остаде у 
Котору, па у друштву с Вучетићем стане 
призивати главаре црногорске и брдске и 
читати им опо грдно писмо, у коме се тра- 
жило да свргну владику, па да изаберу дру- 
гог! Разумије се, главари се скупе код вла- 
дике и начине оштар одговор руским влади- 
кама, — одговорише им нека они попују у 
својој кући и гледају своју дужност, а да се 
за нас не брину, јер смо ми гпнули за своју 
вјеру четири стотине година, а наш владика 
да је за нас добар, као што бјеху и пређашњи 
од његове куће: Сава, Василије и Данило ! 
Оштро, оштро им отписаше, — чуваше им 
образ, као и опи пашему ! Препис тога писма 
има Саво Марков, — не заборави да га про- 
читаш ! Кад цар разабра како су се Црно- 
горци расрдили, пареди своме конзулу у Ду- 
бровнику да их утиша. Конзул дође, те овамо, 
онамо, забашури ствар и још тобоже измири 
владику са Ивелићем и Вучетићем, али, тајно 
од владике, несрећног писара смакоше ! Кнез 
све то зна, а, да-ти, не хтједе да бап1 од 
њега чујеш ! 

— Л ко бјеше тај ииоар? 

— Бјеше, брате, човјек из свијета, њеки 
веле из Дубровника, латински поп, кажу врло 
учеван и поштен и предан владици. Они се 
познаше и спријатељише, кад је владика први 
пут ишао у Русију... То је било, .. чек' да 
срачунамо. Од смрти владике Саве има сад 
тридесет и четири године; тада је садашњи 
владика отишао у Сријем, да се завладичи, 
и тек након двије године завладичише га ! 
Из Сријема владика отиде у Беч, да набави 
џебане, јер чуо бјеше да је скадарски везир 
Махмут-паша Бушатлија наумио ударити на 
нас. Не могући у Бечу ништа учинити, пише 
у Русију, своме пријатељу, њеком ђенералу 
Зорићу, Србину. Овај га позове к себи. Вла- 
дика пође и поведе са собом тога Долћија, 
коме бјеше пме Франо. Тада је у Русији вла- 
дала Јекатерина царица, која је, кажу, само 
оно радила, што је желио књаз Потемкин. 
Тај је књаз мрзио на Зорића, а због њега 
и на све Србе ! Долћи сс састајао с књазом 
и толико му се свидио, да га је устављао 
да остане у Русији, да га начини великим 
главаром. А Долћи да је одговорио: »Ја не 
тражим ништа за себе, него за владику црно- 
горскога, чији народ вазда устаје на Турке, 
кад ви с Турском заратите!^^ На то Потем- 
кин заповједи, да се смјеста прогнају из Ру- 
сије и владика и Долћи! 

— Чудне ствари ! рече Јанко. А послије 
тога ипак владика остаде вјеран Русији? 

— Остаде, разумије се! рече Крцун. Образ 
не да друкчије, — наша је вјера! 

7СК0Ж Ч 



д8 СИМА 1€АТАбУЈ|> 



— А реци ми, молим те, шта је управо 
гувернадур, каква је оп власт? 

— А чуо си већ, да је у њега половина 
печата, а половина у владике, па кад они 
саставе обје половине и ударе печат, онда 
је свршено. 

— Шта је свршено? 

— А оно што су одлучили сви главари, 
у име свијех племена, рецимо, мир или рат, 
или умир између брастава, као што ће сад 
бити о новој години! 

— И што још? Какву још власт има 
гувернадур ? 

— А куд ћеш више ? Он је највећи гла- 
вар, послије владике први ! То је постало 
у старо вријеме, кад је дужд владао у При- 
^^РЈУ> ^и ј^ тражио да поред владике буде 
још један главар, те да њих двојица, у име 
Црне Горе, говоре с дуждом, кад треба 
што. Гувернадурство је најприје било у кући 
Вукотића на Чеву, па га Вукотићи прода- 
доше Радоњићима за стотину цекина! 

— Гле, и то је могло бити ! рече сми- 
јући се Јанко. А реци ми, молим те, какав 
је човјек овај садашњи гувернадур, — како 
му је име? 

— Вуко Станков ! Као најкрвавији јунак 
и најпаметнији вођ у рату, нако што је грам- 
зив, задрт и што мрзи владику и кућу Пе- 
тровића. Он би хтио владику, којим би мо- 
гао обртати по својој вољи. Али најгоре је 
што се мисли, да је шуровао с ћесаровцима 
п канда је једном ходио у Беч. 

Крцун додаде нижим гласом: 

— Зато се сад ради око тога, да га се 
ослободимо, те да више не буде гуверна- 
дурства, но да цио печат буде у владичи- 
нијем рукама! Али то ти држи у себи, не 
показуј никако да што знаш о томе, не го- 
вори ни с ким томе! • 

— А хоћеш ли и ти, Крцуне, с нама на 
Цетиње, са мном и с кнезом? 

— Хоћу, ако Бог да! Вријеме је већ. Од 
Тројичина дне нијесам био, а тада као и да 
нијесам био, јер из манастира не смједох 
никуда, бојећи се да ме не убију Бајице? 
Да знаш само куда сам залазио, докле сти- 
гох у манастир ! 

— Ко су Бајице? 

— Велико браство на цетињском пољу. 

— А зашто да те убију? 

— Зато што смо се били ми Његуши 
и Бајице ето све до прије петнаест дана! 
Но овога пута није било велике погибије, 
јер ми немамо нако три рањена, а они два 
мртва и четири рањена ! Овога пута с обје 
стране нијесу се мијешали ни главари, ни 
старији л>уди, него само ми момчадија! 

— А због чега се бисте? 

— Ето, да је њихов сердар Ђико рекао, 
да су се они боље поднијели на Дебелом Бри- 
јегу но ми ! 

— Па зато ! ? 

— Е, па то није мала ствар ! Грдно је 
то, кад се њечије јунаштво смањује. 

— Па ти нијеси био у томе боју ! 

— Како сам могао бити, чбче, кад би- 
јах тада дијете!? Али то се не гледа! Била 
су моја браћа! И прије сто годпна ми смо 
били, и послије сто година ми ћемо бити ! 

— Тако је, — разумијем ! поправи Јанко. 
Дакле, ти велиш, то су ситнице. Кад вас је 
два мртва и седам рањенијех ! ? 

— Па ситнице, но што? Пошто је Мах- 
мут-паша харао Црну Гору*, закрве се Чев- 
љанп с нашим племеном и Ћеклићима, те овај 
исти владика, који тада тек бјеше настао, 
мирио их је и умирио за птездесет и четири 
главе ! 

— Ух, страхоте ! рече Јанко. А'зар ти, 
Крцуне, не впдиш колико је то зло? 

— Видим, пошто размислим, али се онда 
не мисли, онда, кад човјека понесе ! 

— А шта ти управо радиш код владике, 
зашто си му потребан? 

— Носим његова писма и поруке у наше 
племе, кад устреба ; пратим га кад куда изи- 
де; а главно је, што слушам његов наук! 
Има нас од свакога племена по један, по два! 

— А кога још има уз владику? 

— Имају два калуђера, ђакон, седам осам 
ђака и момци. 

— А нема писара ? 

— Главни је писар ђакон Иво, а кад 
устреба пишу и калуђери. 

Јанко погледа на часовник: 

1 1785. 

— Ја се дуго задржах код тебе, а треба 
да свратим још у толико кућа. У колико 
још!? запита устајући. 

— Код Пура Перова, Стијепа Мркова, 
Мирка Јокашева и Маркише Стевова. Ја ћу 
к њима с тобом, јер ја сам најмлађи од сви- 
јех домаћина. Само ме ти сачекај код Пура, 
док ја часком обиђем дједа Мргуда, стрика 
попа и стрика Стева Бајова. 

Изидоше заједно, па се расташе. 

Пуро Перов имао је само сина Пера Пу- 
рова и два синовца већ стасала: Драга и 
Ђура Машова, којима отац одавно погибе. 
Као што видјесмо, Перо бјеше ожењен, а 
жена му Киће немађаше више од шеснаест 
година! Пуро је био мучаљив човјек, што је 
ријеткост међу Црногорцима и бјеше здрав 
као дријен, — пуцаше од једрине ! Домаћица 
му, Живана, бјеше му сушта супротност, ви- 
сока, суха, болешлзива. 

Одатле њих двојица отидоше ка Ћором 
весељаку, уз кога се смијаху више од часа. 
Његова жена Бела бјеше још виша од Жи- 
ване, голема носа, погрблзена. Имађаху че- 
тири сина те лична младића : Грубана, Шће- 
па, Ивана и Миша. Онај мали Шуто Мирков, 
што је окретао пециво у кнеза, бјеше му 
синовац, сироче остало рано без родитеља. 

Мирко Јокашев, удовац, најличнпји од 
свију браственика, пајзадружпији, имађаше 
седам синова, најстаријег за женидбу. томе 
се и поведе разговор. Мирко му бјеше на- 

мијенио њеку бајичку дјевојку, а.1и је, због 
крви што леже међу та два браства, не мо- 
гаше јо1П испросити, иего се надаше, да ће 
се то моћи свршити до пок^хада, ако се о 
Васиљеву дне учини умир па Цетињу, као 
П1Т0 се надаху, 

НаЈпослије се упутише ка Мар?:иши Сте- 
вову, коме успут Крцун исприча ово : 

— Маркиша се млад оженио, па кад му 
жена за пет година роди три кћери, он је 
отјора. Друга му роди двије кћери, те и њу 
отпусти. Најпос-1ије и трећа му роди двије 
пћори I Тада разумједе, да је то судба и да 
пе може ништа против ње ! П тако ти остаде 
салап1Н>а, КЈгса, и сада у кући седам кћерп, 
Пога ми, свакојаких, и лијепијех п ружел>а- 
вијех I Чућеш ^сако ће их растјерати сад кад 
ми уђемо, јер их не трпи кад ко дође! 

Заиста чим они назваше : ,>Хрпстос се 
роди!* Маркиша скочи и внкну: 

— Изласте, 1)евојчине, брзо, рш ! . . Ва- 
истину роди! 

Седам цура, једна за другом, искакаше 
мимо н>их. 

Куса је готовила цицвару. Обојнца је- 
доше цицваре , . ! 

Бјеше давно превалило подне, кад се 
вратише. Упутише се кнежевој кућп, али 
зачуше велику грају код Мргуда Шутова, 
те увратише и затекоше готово половину 
браства, међу осталијема и Милицу. Играше 
се оро. Сва их омладипа дочека весело. 

Послије игре, сви навалише на Крцуна, 
да пјева уз гусле. Он се дуго шчињао, али 
кад га и Јанко замоли, поче пјесму: како 
је босански везир писао црногорском вла- 
дици, да му пошаље харач, још поврх тога 
»)Дванаест младијех ђевојака, све од двана- 
ест до петнаест љета и сувише Белу Ста- 
нишића^^ ; ако ли све то не пошаље, куне 
му се вјером и имамом, скупиће силну вој- 
ску и њом , разурити Црну Гору. Владика 
скупи браћу Црногорце, прочита им књигу 
и запита их, шта мисле да се одговори на 
то? »Отпиши му/^ рекоше му они, »да Црна 
Гора не даје харача, но нека покуша да га 
сбм узме. А мјесто дванаест дјевојака, по- 
шал>и му дванаест рогова од овнова, а мје- 
сто саме лијепе Беле, дванаест репова од 
вепрова!^^ Тако је владика и урадио, а ве- 
зир удари с војском и прође као и многи 
прије њега!... Јанко је с уживањем посма- 
трао, како тај поносити одговор годи свима, 
како им је из дна душе, те је увјерен био, да 
би и они онога истога часа тако одговорили 
силнику ! 

Мргуд дода тумачење пјесми, исприча 
опширније догађај. 

Момци жаљаху што је толики снијег на- 
падао, иначе би гађали, метали се камена, 
утркивали се, скакали. Њеко предложи да 
скачу трупачке у кући, али се то не прими; 
други понуди, да се игра игра каква, »па- 
зара% или »међеда^^, или »вучења клипка^^, 
или »прстена^^ »крмаче^^, »клиса*^, »зеца^Ч 

Већина би за међеда. Објесише коноп с греде 
на греду и нађоше двије тољаге. Лабуд Мар- 
кишин сједе на коноп, па, ослањајући се на 
тол>аге, прекрсти ноге и поче се цуљати. 
Друго момче стаде на два корака пред њега 
и викну: »Који си, мбре, на коњу? Куд си 
се кренуо?" Лабуд одговори: »Кренух у 
лов!^Ч.. »А коју би звијерку најрадије га- 
ђао?... »Међеда^^ . . . »А како си пошао на 
међеда ненаредан? Ето ти је коњ бос, нема 
ни узде, ни кускуна, ни колана!?^^ . .. »Сад 
ће све бити!^^ одговори Лабуд, па одиже то- 
љаге и хитро удари њима своје табане и рече: 
))Ево га поткована, на!^^ Другом опружи то- 
љаге, па их приљуби и рече: »Ево га и за- 
уздах !^^ . . . Трећом их састави иза себе, и до- 
даде: »Ево и кускуна!" Тада момче баци 
своју капу на под и викну: ^^Е, сад ево ти 
и међеда, па удри га!^^ Лабуд, поштапајући 
се, примаче се, па час једном, час другом 
тољагом, стаде ударати по капи, уза сми- 
јање и халакање гомиле. 

Велика хитрост и присебност треба иг- 
рачу, да се у онијем покретима одржи у рав- 
нотежи ! Сва забава и јест у очекивању, да 
ће се стровалити ! Лабуд Стевов бјеше прави 
вјештак у тој игри. За њим изређа их се 
четири, пет, и већина их паде. 

Кад им тога би доста, почеше се играти 
заплетене игре »прстена^^, при којој треба: 
прстен, марама и девет капа. Игра је дуго 
трајала, па се надиграни подвргоше разли- 
читијем казнама: једни се морадоше огарити^ 

друге побједници бријаху иверовима, њеки 
су морали лајати, њеки скакати на једној 
нози, на њекима су ))Крижали дуван^^ итд. 

И старац Мргуд и бабе смијаху се као 
и омладина. То безазлено, здраво весел>е 
обузе и Јанка. Бог зна кад, чак ваљада у 
дјетињству, смијао се тако и толико ! А, с 
друге стране, већ и невјесте и дјевојке и 
дјеца понашаху се с њим каогод и с дру- 
гим млађим браствеником, те се сваки час 
чуло: »Јанко! наш Јанко!^^ Каква разлика за 
двадесет и четири часа, од кад се од заго- 
нетног ))Принципа^^ прометну у ^^ускока^^ ! 
Њему је то годило, од тога му бјеше топло 
око срца, и сваким начином настојаите, да 
их већма ослободи, да им постане што при- 
снији! Између њега и Милиц9 престаде за- 
зор и снебивање, нити је коме од назочнијех 
на ум падало, да их сумњиво или испитљиво 
посматра, кад би се у разговору одвојили ! 
Чак дође до разговора о Миличиној вјеридби; 
то је заподјенула попадија Гојача, одвојив- 
ши се њима двома. Попадија започе: 

— Како ти се, Јанко, свиђа ова наша 
Милица ? 

— Као красна дјевојка, одговори он. 

Гојача загрливши Милицу, која пору- 
мење, настави : 

— Нека што је од соја и згодна, но је 
паметна и чистуница и вриједна и срца ми- 
лостива ! . . . 

Милица рече ; 

— Нека, стрино, молим те ! Што ме то- 
лико хвалиш, као да ће ми Јанко провода- 
џисати ! 

— Л ко зна! рече попадија онијем из- 
разом невина лукавства, каква у њеним при- 
ликама могу имати чедне жене ... Ко зна 
све што може бити још! Ти си чуо да је ова 
наша цура вјерена? 

— Чуо сам, одговори Јанко 

— И шта још? 
Милица побјеже. 

— И што си још чуо? настави Гојача. 

— Као да браство није задовољно. 

— Ками је задовољно ! И ти си од бра- 
ства, па је право да знаш сву истину. Ми- 
лица је вјерена још у колијевци са сином 
цуцког барјактара , Радоја Драгојева. Ра- 
доје бјеше као најбољи Цуца, а бјеше још 
од најбољих пријатеља нашега кнеза. Једном 
У боју кнез га је изнио рањена, а бјеше 
сила људска, ништа мањи од кнеза! Има и 
пјесма о томе ! Елем како бјеху оба оже- 
њена, а баш те године роди се Милица, а 
Радоје већ имађаше мушко дијете од четири 
године, вјерише ту дјецу, по старинском оби- 
чају. Радоје погибе биће десетак година. 
Син му Кићун жив је, али се не уврже на 
оца, но је ситан, сметен, рђица, каквијех је, 
срећом, мало у овијем горама ! Да смишљаш 
створење у свему и по свему неналик на 
оца и на свој род, вјеруј не би га смислио 
такога, као што је тај Кићун Радојев ! По- 
мисли само то, да барјактарство није прешло 

на њега, но на млађега му брата, — не да- 
доше му га његови рођени браственици ! 

— Па шта ће бити, најпослруе? 

— Због таке работе било би крви у дру- 
гим приликама, а, да-ти, због сметенога Ки- 
ћуна неће ! Нека му даду барјак, па ћемо му 
дати Милицу ! То тако кажемо, јер знамо да 
неће бити ! А о Ђурђеву дне ствар мора бити 
начисто, јер је вријеме Милици да се удоми... 
Чим се чује да је слободна, навалиће про- 
сиоци ... 

Међу људима бјеше се заврзла жестока 
распра око њечега. Зовнуше Јанка. Крцун 
му рече: 

— Ево да ти пресудиш ! Ти доиста уми- 
јеш се сјећи? 

— Како сјећи? 

— Сабљом, или ножем, када би те ко 
напао, или ти кога! Је ли да је то вјештина? 

— Још каква ! одговори Јанко смију- 
ћи се. 

— Е, а њеки од овијех кажу, *да та вје- 
штина не помаже ништа, јер, веле, није по- 
могла ономе, што га посјече Стијепо Мрков 
и оној двојици што их посјече Јоко Стије- 
пов Петровић и многима још, и то све офи- 
цирима, којима црногорски Јатагани одру- 
бише главе! А ја сам опет од достине на- 
ших слушао, да многима не могоше ништа, 
него баш добише ране од њих! 

— Једно је вјештина, а друго је срце, 
рече Јанко. Ономе ко је страшљив, слабо по- 

маже вјештина, а ономе ко је срчан, много 
она помаже ! 

— Тако ће и бити ! нотврди Рако Мр- 
гудов. Пего сав овај разговор ишао је на 
то, да те на крају замолимо, да нам пока- 
жеш како се по науци сијече ! Донеси, Вуко, 
два јатагана с оружнице! 

— Иека те ђаволе ђетињи ! викну стари 
Мргуд. Зар на Божић с новијем братом да 
се сијечете!? 

Сви прснуше у смијсх. 

— А оно нађи који двије палице, па да 
се њима огледају мегданџије ! дода Крцун. 

Њеколико момчади потекоше да нађу 
палице. 

— Сад ко ће се сјећи с Јанком? пита 
Крцун. Ја, занаго, нећу, јер ја вјерујем, да 
ће ме надгорњати ! Ану, ти, Лабуде, којп 
кажеш, да та вјештина не помаже ! 

— Ја, ваистину и хоћу! рече Лабуд. 
Рако изједначи палице и предаде их 

мегданџијама. Они се раскорачише један 
према другом и укрстише. Сви остали и жен- 
ске стадоше у наовитак око њих. Јанко спу- 
сти дрво и започе : 

— Имају два начина. Један је да се бо- 
римо овако с мјеста, да се ни један не креће 
лијево или десно, напријед или натраг^ осим 
што је слободно повијати се. Други је, да 
се оба противника мичу по вољи, да заскачу, 
или иду папријед, или натрашкс, како год 
хоће! 

— Ја ћу да заскачем, вели Лабуд. То 
је 110 црногорски ! 

— Али у овој тјескоби то не може бити ! 
Могли бисмо коме избити око, или би се нас 
један могао нагрдити ! 

— Добро, сјецимо се стојећке. Држ' се! 

Оде глава ! Збиља, шта ће ово бити ? 

Како ћу? 

— Удри ти мене, или боди, како год 
хоћеш, ја ћу се само бранити ! 

— Нећу, ни дао Бог ! Ово је, да-ти, шала ! 

— Нећеш ни ако узоћеш, дода Крцун, 
да га подражи . . . Зато ти Јанко каже : »удри 
гдје хоћеш!^^ Ану, почињи већ! Сијеци, море, 
тијем љутијем мачем ! 

— Е, кад је тако, држ' се ! викну Лабуд 
и започе ударати. Удараше с лијева, с дссна, 
нагињаше се, повијаше се, облажаше да 
боцне Јанка, али му све бјеше узалуд! Сваки 
његов замах Јанко одбијаше лако, без на- 
презања, без жестине, само што би по ње- 
кад малко мрднуо трупом. Првијех тренутака 
сви посматраху с највећом помњом, па се 
почеше чудити и уз Мргуда узвикивати : 
»Виђи ђавола! Виђи ти, молим те, ђавоље 
работе ! Ђавоља је и та лацманска работа, 
као и свака!^^... Најпослије захори се сми- 
јех и учесташе узвици : ))А, удри, Лабуде, по- 
гани ! Удри, мрцињашу ! Удрр! ! Удри ! Урте ! 
Хај соколе ! Хај жабо !^Ч . . Грјешни Лабуд 
бјеше сав црвен као рак и крупне капи зноја 
избише му по лицу. 

Најзад баци палицу и викну : 

— Ласно је овако, али кад бих се баш 
добро ражљутио, кад бих кидисао, не вје- 
рујем, да би му што помогла његова велика 
вјештина ! 

— Ану обиди се још једном с њим, па 
да он тебе удара, како он хоће ! рече Крцун. 

— То не ћемо, рече Јанко. За данас је 
доста. Лабуд, моше бити, право има ! Ја сам 
вјештији зато што сам се вјежбао, али друк- 
чије то иде кад се и невјешт бори за свој 
живот ! 

Видећи како је Лабуду тешко, Крцун се 
ухвати с Јанком, али након неколико уда- 
раца прекидоше, јер уђоше сви старији 
браственици : кнез Драго, Маркиша Стевов, 
Мирко Јокашев, Стијепо Мрков, Пуро Перов, 
Стево Бајов и поп Марко. 

Мргуд и Рако понудише вечером све 
госте ; сви се нећкаху за њеколико, па ста- 
рији посједаше за сто, а млађарија око огњи- 
шта. Јанко опази гдје се Гојача и Милнца 
одвојише у угао. Крцун, сједнув до Јанка, 
пришапта му : 

— Овако ти ми радимо ! Данас ћемо огло- 
дати Мргуда, сутра попа, па мене, па све 
редом, осим Стијепа Мркова, који се не би 
могао ни омрсити, да се сви не поревенамо. 

— А јеси ли га дохранио мени^ јеси ! 
рече кнез Мргуду, који стави овнујско плеће 
пред њега. 

— А да коме ћу? Лани си ми добро по- 
годио све ! 

Кнез одсијече с плећа већи дио меса, 
па га стави у опћу здјелу, па стаде најлак 
откидати ситне залогаје и стаде питати до- 
маћина : 

— Ован је твој, то знам, но ми реци, 
какве бјеше длаке и рогова? 

— Био је био, као снијег, нако реп му 
при врху и ноге над папцима црне ! Имао 
је рогове вилашасте. 

— Врача ли се у вас у плеће, Јанко ? 
запита Рако Мргудов. 

— Не разумијем шта ме питаш! одго- 
вори ускок. 

— Е сад ћеш разумјети ! 

Кнез добро оструга ножићем лопатицу 
од плећа; прегледа је озбиљнијем изразом 
са свију страна; премјери је прегнутијем 
палцем у дужину ; диже је на више, на ли- 
јево, десно, према оку, па поче : 

— Кутњи ти је стожер и ове године 
тврд! Јарог жита, канда, биће доста, али 
сијена жље ! Стока биће здрава, нако се те- 
лад неће одржати ! Кртоле, купуса, дувана 
на претек!... Е, сад видите и сами, пол>е 
је свуд по сриједи чисто, а по окрајцима 
крпаво, — дакле бићемо се с њеким, али не 
жестоко ! Има једна биљега, која ми није мила ! 

— Је ли гроб? пита Рако. 

— Канда јест, али није младићки, — то 
посигурно није ! 

— Онда је мој ! рече Мргуд смијући се. 

Чудне ми штете! Као да ми одавно нијс 
вријеме путовати ! . . . 

— Вјерујете ли ви у та погађања? за- 
пита Јанко Крцупа. 

— Вјерујемо кад погоде! Онда се свак 
сјети плећа и погађача, а ако се пигата не 
обистини, онда их се нико и не спомиње!... 

Женске запјевапш. Лзуди заћуташе и 
закурњавипш. Доцније Стево Маркишин от- 
пјева једну уз гусле, па се разиђоше, јер 
сви бјеху сустали. 

Напољу бјеше цибрина и снијег већ шкри- 
паше под њиховијем ногама. Небо бијаше 
ведро и звијезде весело трептијаху. 

Сутрадан све три женске из кнежеве 
куће отидоше у цркву. Кнез и Јанко попише 
каву, коју им зготови пристав. Сачекаше 
жепске, али не хједоше јести с њима, него 
пођоше ка Петровићима. 

У оно вријеме бјеше свега пет шест 
кућа Петровића, а Марковијех синова, ро- 
ђене браће владичине, три куће. Кнез и Јанко 
свратише најприје ка Стијепу Маркову. Бје- 
ше наочит човјек, блага израза, одјевен.у 
свитнијем ха^ћинама. Он љубазно дочека Јан- 
ка и поразговара се с њим, не испитујући 
га много. Ама син му Јоко, (онај о коме се 
причало да је посјекао два Француска офи- 
цира), жив, огњевит млад човјек, засу пита- 
њима и љубазностима ускока и пође с њима 
ка стрицу Саву. 

Савова кућа бјеше повећа, од прилике 

колико кнежева, али је пбд био лијепо по- 
плочан. На средини бјеше огњиште, око ко- 
јега -затекоше женске и дјецу. Десно бјеше 
преграђена одаја, и врата на њој бјеху отво- 
рена. Према вратима, за столићем, сјеђаше 
човјек и читаше њешто. Ои устаде, кад се 
походиоци упутише к њему. Бјеше висок, 
окошт, грбаста носа, дугачких, смеђих и про- 
сиједијех бркова. На њему бјеху чизме и 
свитне хаљине, џамадан извезен златом и на 
њему крст светога Ђорђа. 

— То је млади господин, ускок? запита 
Саво, љубазно пружајући руку Јанку . . . Како 
вам је име? 

— Право име: Јан П., а сад: Јанко 
Ускок ! 

— Добра тп срећа, кнеже Драго ! Мир 
божји ! рече Саво староме и пољуби се 
с њим. 

— Сједите! 

Први пут од кад је на Њ^гушима, Јанко 
чу, да га- њеко ослови са »ви^^ и угодно се 
изненади, нашав се одједном пред човјеком 
и стварима, што напомињу културан живот. 
Соба је била потавањена, попођена даскама; 
стијене и таваница окречене; у зиду бјеше 
издубена оџаклија, у којој гораше велика 
ватра; у нуглу бјеше повелик орман, пун 
књига; на стијени, нада столом, вишаше 
уоквирена ОрФелинова »Генералнаја карта 
всеросијској империји, Германији, Холандији 
итд.": натииси бјеху крупни, те се могаху из- 

далека читати; над њом вишаху ))естампе^% 
слике Напалеона, Александра, Франца, ве- 
ликог дуке Карла, Кутузова. 

Пошто сједоше,. Саво настави: 

— Све знам, гроФе, што је с вама било, 
— управо знам све што сте ви испричали 
код кнеза. Немојте се чудити, — ове мале 
насеобине, браства, у овој пустињи, жељне 
су и најмање новости, а кад нека падне, 
разнесе се одмах. Ја бих се кладио, да готово 
сваку вашу ријеч зна цијело племе, и да се 
од јуче и не говори о чем другом ! А новост 
није обична, од онијех што не повлаче за 
собом тумачења и нагађања, које се други 
дан забораве !. Та већ одавно слушамо за 
страдање њеког принципа, па тај принцип 
ускочи у Црну Гору, те разабрасмо да се 
зове гроФ Јан П., па се гроФ Јан у час пре- 
образи у Јанка Јоковића Његуша. Чини се 
човјеку да чита какав заплетен и невјеро- 
јатан роман нашега Видаковића! 

-— У свему томе, господине војводо; 
нема никакве моје заслуге, рече Јанко. Чувен 
сам био због своје несреће ! 

— Да. Мило ми је што тако лијепо гово- 
рите српски! Чуо сам да сте живјели међу 
Граничарима, али ипак то је превелики успјех 1 

— Двије пуне године нијесам готово ни 
говорио другим језиком, а матерински ми 
је чешки! 

— Њемачки, већ знам, да говорите са- 
вршено, а умијете ли и талијански? 

— Разумијем по мало, али знам Францу- 
ски прилично. 

— То је добро. Тоћедобро доћи владици! 
... А ви се мало чудите што видите овдје 
слику Наполеонову ! рече Саво смијући се, 
јер бјеше опазио да тај лик највише при- 
влачи ускоков поглед. 

— Право да вам кажем, мило ми је много 
што га овдје видим ! 

— Ех, задао нам је тај доста јада, а и 
ми њему, колико смо могли, а рек' би да смо 
доста, пошто се много љутио на нас и при- 
јетио нам да ће се наше горе назвати црве- 
нијем ! Али, поред свега тога, ми се клањамо 
његову генију, његова слава засјењује нас, 
и жалимо његову судбину ! Жалост је знати 
да тај орао данас чама сломљених крила на 
малом талијанском острву ! Колико би љепше 
било, да је нашао јуначку смрт у сред тут- 
њаве, каква се само око њега чула! 

— То је истина, рече кнез. 
Саво се трже. 

— А, опрости, кнеже, ја се заговорих 
с овијем младијем човјеком, а на тебе забо- 
равих? Што ћеш! Жељан сам човјека из 
свијета, а сувише, с овијем бих ђетићем имао 
говорити дан и ноћ ! 

— Не замјерам, господине Саво. Знао 
сам лијепо, да чим се састанете ћете запо- 
дјенути о свјетским и учевнијем работама, 
као што вам личи ! А ни ви мени не замје- 
рите, и ја одох крај огњипгга, е ми је тамо 
дозгодније ! 

3* 

Пошто кнез отиде, Саво ће : 

— : Читате ли ви српски? 

— Читам, али писати не умијем ! 

— Научићете ласно ! Мука је то, што 
јс језик у нашим књигама више руски него 
иаш овај обични, како народ говори ! Али од 
њеколико годипа почепте и списатељи трије- 
бити руске рпјечи, те пишу све већма срп- 
ски! Ево, видите, ја примам Новипе, које су 
почеле преклапи излазити у Бечу. Ево овдје 
пет шест бројева, и има поњешто у њима 
о Наполеону. И примам Давидовићев Забав- 
ник. Можете их узети. На док сте овдје, 
слободпо се служите п књигама ! Других 
псмам осим српских, јер другога језика осим^ 
српскога пе знам, — разумијем по мало и 
[)уски п талијанскп, али то је као пишта I 
Лли у манастиру наћи ћете п талијанских п 
Ф{)анцуских и њемачких књпга, што је остало 
од покојнога обата, ако већ нијесу уништене ! 

У тај мах уђе њеколико главара у кућу. 
Саво устаде, и упутр[ се к њима. Јанко, сав 
зажарен, рече : 

— Кад сте толико добри према мени, ја 
ћу вас замолити за једну велику, . . . највећу 
доброту? 

— Што могу драге воље ! рече Саво. 

Јанко изјави жељу да пише сестри ; каза 
му своје сумње о пошти и своју наснову, 
како би могао доћи до одговора. 

— Ништа лакше од тога ! поврну Саво. 
/:!Јво вам све што треба, иа с.^ед^те, од^^ау: и 

пишите, остало ће бити моја брига! Јаните 
сестри, нека упути одговор па Михаила Жу- 
тковића, трговца у Котору. Добро би било 
да одговор пође из Прага и да се адреса 
напише туђом рукбм, — најбоље је да писмо 
пође од какве трговине ! . . . Данас сте мој 
гост у дакле не хитајте, заједно ћемо ру- 
чати, па ако будете хтјели, заћи ћемо мало 
у браства ! . . . 

С њима је ручао и Јоко. Разговарали су 
највише о Наполеоновијем и црногорским ра- 
товима и о приликама у Црној Гори. Послије 
ручка походише и трећега брата, Тома Мар- 
кова. Да бјеше Јанко најприје к њему зашао, 
тај лични и питоми човјек учинио би на њега 
јачи утисак, али се ипак губио према сред- 
дњем брату. Једино што сви Петровићи мо- 
гаху завидјети Тому Маркову, бјеше краено 
мушко дијете од три године, кога зваху Раде. 
Јанко никада до тада не видје љепшег и 
умнијег дјетета! Бјеше бјелолик, великих 
црнијех очију, лица достојна да буде углед 
каквом добром сликару за лик Јована Пре- 
тече (као дијете), — какве сликаху стари та- 
лијански мајстори ! Јанку рекоше да ће тај 
мали Раде, ако поживи, по свој прилици, 
бити владика и нашљедник Петра I. 

Кад Јанко каза Саву, како му је препо- 
ручио кнез да походи и гувернадура, Саво 
не допусти. Рече му: 

— Тамо не идите ! Кажите кнезу да сам 
ја то рекао, — али то само њему кажите ! 

У мрак Јанко се унути куКи. Бјеше вс- 
дар, лак, раздраган. Пред уласком у двори- 
гате затече Милицу, која га очевидно чекаше. 
Она му рече: 

— А гдје си већ? Твоја те је кућа 
жел>на ! 

Јанко се загледа у њу, лице јој бјеше 
блиједо, груди јој се таласаху. 

Онда се Јанко нагну и пољубише се 
Па, без ријечи, уђоше. 



иеођ^ 

ошљедње ноћи године 181 5-е на ведру 
небу сијаше пун мјесец и одсијеваше са 
смрзла снијега по Ловћену и по његовијем 
обронцима и вртачама. Најшира ловћенска 
долина, Цетињско Поље, наликоваше накакво 
слеђено језеро; само на једном рубу, под 
брдашцем једнијем, црњаше се дугачка дво- 
бојна зграда, — цетињски манастир. И ако 
бјеше тек други час ноћи, не виђаше се сви- 
јеће ни кроз један од два реда прозора на 
манастирском лицу. Према лијевом рогљу 
манастирском бјеше ниска зграда, без про- 
зора, покривена сламом, — коњушка и стаја. 
На десној страни налази се црква. Никакве 
друге куће не бјеше у оно вријеме на томе 
пол>у. Пред главнијем уласком манастирским 
бјеше гумно. На пушкомет испред манастира 
издизаху се на равници под снијегом хум- 
чићи, гомиле од рушевина старог манастира 
и дворца Црнојевића, које разори скадарски 
везир Сулејман паша (1690.). Од тијех руше- 

вина владика Данило Петровић сагради нов 

манастир на данашњем мјесту, али и тај 

сруши Нуман-паша Ћуприлић, кад оно са 

силном војском прегази Црну Гору (1714.). 

Десет година доцније, подиже га опет вла- 

дика, а седамдесет година по томе (1785.) 

опет га похара и спали турска најезда, и 

опет га оправи владика Петар I Петровић. 

Да је ко наишао,. па да су му отворили 

врата, ушао би најприје у подугачко, уско 

двориште, иза којег се диже друга, мања 

зграда, са широким покривенијем ходником; 

видио би горе на ходнику одсјев пламена и 

чуо би пјевање уз гусле; попео би се уз 

камене стубе и, стигавши до средине хо- 

дника, нашао би отворена врата простране, 

поплачане и сведене мађупнице, на сред које 

гораше велика ватра, око које сјеђаху до- 

маћи. 

Сјеђаху: владика Петар, ђакон Иво, архи- 
мандрит Јанићије и калуђер Јосрхф. До овога, 
на струци простртој на поду, сјеђаше подви- 
тијех ногу млад гуслар, с двије мале пушке 
и јатаганом за силајем. Од њега на лијево, 
на овитак, сјеђаху псто тако још тројица 
оружанијех младијех Црногораца. Иза њих, 
у углу камене клупе, бјеше прислоњен сноп 
дугих пушака. Подаље од оружја, на каменој 
клупи, налажаху се : владичин послужитељ 
Мило Савов Његуш, кувар Лазо, коњушар 
Мираш Бјелош, говедар Зеко Угњанин и се- 
дам ђака, неједнаке доби, — било их је од 
дванаест до седамнаест година. 

Владика на великој, постављеиој столо- 
вачи пребираше бројанице. Па њему бјеху 
мантије, а на главп повисока, црпа, свилена 
капа. Наликоваше доста на брата Сава, само 
што му образи бјеху протегљастији и уто- 
нули и што је имао дугачку просиједу браду. 
Израз му бјеше сјетан, готово жалостан. ] 

Ђакон — „Милобруковић Иво^% како га 
најобичније зваху Црногорци — жилав чов- 
јек од четрдесет и њеколико година, обри- 
јане браде, црнијех, танких бркова, имађапш 
капу као владика, а иначе бјеше у црногор- 
ској ношњи, и канда бјеше гладун, јер је 
имао свитне хаљине и грудњак извезен зла- 
том. Тога вечера, преко обичаја, бјеше озби- 
л>ан, јер иначе главни му посао бјеше, да 
шалом и досјетком разговори и разведри 
сјетног владику. Он сјеђаше на троножном 
сточићу, тако да му је глава допирала до 
груди владичинијех ; на кољенима му бијаше 
њекаква велика књига, на њој лист хартије 
и дивит, у руци држаше гушчје перо; на 
лицу му се огледаше велика помња, јер, уз 
гусларево пјевање, владика му често њептто 
дошаптаваше, што би он биљежио, или га 
запиткиваше, нашто би он одговарао, накоп 
подужег грискања пера. 

Остали с помњом слушаху пјесму, која 
причаше, као обично, о покољу, или мегдану 
каквом. Оба духовника бјеху под камилав- 
кама. Архимандрит, наочит старац, добро- 
душна лица, једини пушаше из дугачка чи- 
бука. Онај други, отац Јосиф, млад човјек, 

јак, кратке, црне брадице, лица необично ши- 
рока, изгледаше приглуп. Старацбјеше радом 
од њекуд од Мораче, а млади бјеше Црмни- 
чанин. Најстарији ђак, њеки Обрад Милетин 
Љешњанин, спретан младићак од седамнаест 
година, с пиштољем за појасом, послужи- 
ваше вином духовника и ђакона; пред вој- 
ницима бјеше бардак, код слугу, на клупи, 
други. Ђаци, њих шест, махом поповска дјеца, 
из различитијех племена, сјеђаху одвојено, 
те се припадом и задиркиваху. 

Кад пјевач заврши као обично: »Вама 
пјесма и од Бога здравље^^, устадоше два 
његова друга, узеше из угла сваки своју 
пушку, па отидоше да смијене стражаре на 
два побочна изласка мананастирска. Тога 
маха било је манастиру тијех војника гла- 
соноша свега шесторица, три из катунске 
нахије, један из ријечке, један Љешњанин, 
један Црмничанин — све бирани момци. У 
исти трен устадоше коњушар и говедар и 
приступише владичиној руци. 

Он им рече : 

— Одосте на лијегање? Е, хајте са сре- 
ћом. Скоро ћемо сви! 

Ђак Обрад и момак владичин Мило за- 
вргоше се такође пушкама, а ђак још из- 
вуче иза појаса големи кључ од капије, те 
испратише млађе. 

— Лазо ! зовну владика. 

С клупе скочи омален, црн човјек, одје- 
вен од појаса на више латинским хаљинама. 
И одазва се : 



У с к о к 123 

— Заиовиједајте, господару! 
— Колико ћеш имати пецива? 

— Четири добра брава, а могу, ако у- 
стреба, скувати пиринча и кртоле, каштра- 
дине и сланине! 

— Одакле су брави? 

— Од онијех с Угања, прихвати ђакон. 
Ја сам их записао. 

— Хљеба имаш доста? 
Имамо преко тридесет погача. 

— Дакле хоће ли бити јела за двадесет 
л>уди, осим нас домаћих? 

— Биће! 

Владика се обрну архимандриту : 

— Како је твоја нога, Јанићије? 

— Кад је овако хладна студен, не мучи 
ме, као кад је влага! 

— Кад је влага споља, треба да речеш! 
дода ђакон, прихвативши од ђака чашу . . . 
Јер ова изнутра не вјерујем да ти шкоди ! 
Нема бољег лијека до оваке ватре и њеко- 
лико чаша оваког доброг црмничког ! Дед, 
стрикане, још по једну! Благословите, вла- 
дико свети! 

Испивши, ђакон одмахну главом и стаде 
ожимати устима. 

— Питко је, реско, миришљаво, дивно ! 
Има ли га колико још, брато? 

ЈосиФ, кога он тако зваше и који бјеше 
подрумар, одговори : 

— Има пуна десетача! 

— Јао мени за њим, закука ђакон и на- 
чини лице тобоже жалосно, С^т^^ о^\^. ^<с^^^- 

ски вукови попиће га свега! Сутра у ово 
доба капи га већ бити неће — зато, стри- 
кане, дед још по једну! Деде, боље је него 
да опет капетана лијечиш и вараш! 

Онај печени и оглодани кувар скочи 
с клупе: 

— Шта вара? Ко га вара? 

— Ваистину, ниЈеси ли га тро румом? 
Нијеси ли навео старца да потроши двије 
плете за рум, па си га тобоже трлзао, — 
једну чашицу на длан, другу кроз пјевало, 
па док би длан о длан, нестаде рума! Још 
му рече: ))Треба други пут више и јачега, 
јер овај не ваља!^^ 

Вратише се Обрад, Мило и смијењени 
војници. Ови, црвенијех образа и руку, чим 
положише пушке, сједоше примакнув се до- 
бро ватри. Један бјеше још голобрад. 

— Студено, дјецо? пита их владика. 

— Да отпану ноге и руке, свети вла- 
дико ! одговори старији. 

— А зашто по толико стојите? Можете 
се почешће мијењати ! А шта ти се чини, 
Ћиро, је ли згодно вријеме за путовање? 

— Да не може бити љепше, особито за 
пјешака, господару, одговори старији. Сни- 
јег се смрзао, а свуд равно као по длану! 
Ја бих радије путовао по оваком времену, 
но по икаквом другом ! 

— То ми је мило ! рече владика оче- 
видно за себе. 

— Али на коњу, да Бог сачува, дода 
онај што је гуслао ! 

— Е, мој ђетићу, ономе што је на коњу 
ласно је и сићи ! рече ђакон. 

Владика устаде, а за њпм свп. Обрад 
и послије њега најсторији ђак, Озро Даби- 
шпн Озринић,' надимком Мурат, запалише 
двије велике свијеће и стадоше пред врата. 
Војнпци и ђачићи и кувар пол>убише руку 
владици ; оп се упути за свјећоношама, пра- 
ћен духовницима, ђаконом и својим момком, 

Ложпица му бјеше на лијево, одмах до 
мађупнице, једна од најгоријех соба, јер је 
примала свјетлост пз дворишта, и то преко 
сведепог, готово увијек мрачнога ходника. 
У предњој згради бјепте бољих ћелија, али 
владпка од младости бјепте павикао на ту. 
У ходнику застаде мало гледајући небо : 
бјеп1е чивитасто, а звијсзде, круппе, трепс- 
раху живијем сјајем. 

— Дивна зимња ноћ ! рече владика. 

У тај мах заурлика вук негдје у дну 
поља. 

— А-ха ! учини ђакон. И онај то каже! 

— Јадно звијере! дода владика и кре- 
ну се, 

Мило узе свијеће од ђака. Остали се 
опростише с владиком. 

Духовници отидоше у своје ћелије, десно 
од мађупнице. Ђакон викну с прага ђацима: 

— Хајте, дјецо, и ви, одмах, е знате да 
сутра морате у зору устати ! }Као ми вас је, 
али ноћас пема јеглеписања! 

Кувар му рече: 

— Мени ће требати четворица, јер ћу 
приставити пецива већ у зору, да буде све 
готово у ручано доба! 

Ђакон одговори : 

— Имаш коњушара и говедара, дакле 
доста ти је још двоје дјеце да окрећу пе- 
цива, и то да окрећу на поређе, да их је 
што више у цркви ! Тако, шјор капетане ! 

— Ама, лијепи мој шјор амираљу, Ми- 
раш и Зеко једва ће одољети, да носе и 
цијепају дрва, да доносе воду, да стружу 
кртолу, и триста других послова, као кад се 
готови за толики народ! 

— Добро, добро, прекиде га };акон. Ради 
како знаш ! Капетанова је вазда најстарија 
на броду! Хајте, дјецо!... 

Кувар Лазо бјеше ђакону земљак и њеки 
далекр! род; прозва га ))Капетаном^^ зато, 
што је Лаза био мрнар више од двадесет 
година, — био је управо кувар п на бродо- 
вима — па под старост доспје у цетињски 
манастир ! Готовио је и за духовнике и за 
млађе. Био је вриједан и вјешт, а у осталом, 
владика је љубио проста јела, једино је малко 
гаман био на морску рибу, а ту је Лазо из- 
врсно спремао. Лазо је, као махом стари по- 
морци, радо причао млађима своје дожив- 
л>аје, који су махом били невјеровни. Сам 
Бог зна, колико се пута, тобоже, топио и 
увијек, чудом њеким, спасавао и шта све по 
свијету није видио, чега се ни у сну не при- 
виђа! Млађи су га радо слушали и хв^тади 
у лажи. 

Иво бјеше родом из околине примор- 
ског манастира Стањевића, који је у оно 
вријеме био у црногорској граници и гдје 
су владике радо проводиле зиму. Иво бјеше 
ожењен, али оставши млад удовац, као »мир- 
ски^^ ђакон, приљуби се владици. Владика 
га је наговарао, да се закалуђери, те да 
остане с њим до вијека, али Иво није волио 
носити мантије. Кад се послије пропасти 
млетачке републике, за вријеме безвлашћа, 
владика поче спремати да с војском сиђе у 
Боку, узе тога младог Бокеља, као писара.' 
И тако Иво уз владику би цијелог рата на 
Приморју, служећи га усрдно, а и ставља- 
јући »главу у торбу^^, као војник, без чега не 
би никад стекао угледа међу Црногорцима! 

У међупници се није готовило. Она је 
зими служила за вечерња посијела, за ло- 
жницу стражарима и као збориште главарско. 
Права кујна бјеше у засебној зградици, у 
њеком малом дворишту, које се налазило на 
боку старије зграде, и које захваташе, с једне 
стране, бедемчић, подигнут ради одбране, 
а с друге, један дио зида новије зграде. Ку- 
вар је ноћивао с војницима, којих поњекад 
бјеше и по дванаест, четрнаест. Пустиње 
бјеху дању сложене иза врата. Те ноћи њих 
петорицанезаподјеше шалу, као обично, него 
један од војника започе : 

— Господар је много замишљен ! 

— И не био ! дода други. Како ће сми- 
рити толику кавгу? Како ће прссудити за 
толике мртве главе ! ? 

— С помоћу Божјом, као и до сада! 
прича трећи. 

— Занаго, без самахне божје помоћи, ту 
не помаже л>удска памет ! вели четврти . . . 
ГГа ето биће једно чудо више. 

Онај голобради посматраше испитљиво 
свакојега, чим би који започео говорити. 

— А шта мислите, што он сад ради? 
пита кувар. Мните спава? 

— Знамо, чоче, и без тебе то ? рече нај- 
бтарији. 

Али младићак запита: 

— А шта ради, стрико? 

— Метанише, синко, и Богу се моли по 
сву ноћ! Данас је једноничио ! Ништа у своја 
уста узео није, нако у мрак здјелицу чаја. 

— А што је то чај, стрико? 

— Трава једна, руска, осушена, — личи 
на пелен, кад се сух смежура! 

— Па то је лијек њеки? 

— А и јест лијек! 

— Причали су у пашем племену, па- 
стави дијете, да се ноћу пред вратима ње- 
гове ћелије може чути разговор, баш као да 
двојР1ца разговарају ! А то, веле, дође му у 
ноходе свети Василије Острошки, у помоћи 
нам био ! Је ли то истина, стрико ? 

Г"1увар, који простираше своју пустињу, 
леже, покри се-и одговори: 

— Ја не кажем, да није, а није ми оби- 
чај да прислушкујем на вратима! Добра 
вам ноћ! 

Онда старији другови, и ако су поми- 
шљали да мали зна као и они сва чудеса, 
које је владика иочинио и која су се по на- 
роду разгласила, ипак му их стадоше при- 
чати, што који : 

— Кад је оно владика ходио у Котор, 
на станак бијесном Француском ђенералу 
Мрмоњи, овај га не понуди да сједне, но га 
дочека оштро и поче с њим бесједити горо- 
падно ! Владика га само погледа и мало диже 
руку, а на то мој ти Мрмоња заковрну, по- 
срну, те да га сам владика не прихвати, 
пружио би се на тле као свијећа! — ^^Што 
ти бп, господипе?^^ пита га Свети, — »Би ми 
то, што нијесам вјеровао у твоју моћ, свети 
владико ! Но ти се молим, опрости ми грјеш- 
ном!^^ Па му, вели, цјелива руку и лијепо га 
замоли да сједне . . . 

— Једном њеко похара њеку самохрану, 
стару удовицу. То је било у ријечкој нахији. 
Владика прокуне лупежа, рекавши: »Да Бог 
да се огубао и лијека не нашао, док не врати 
украдено и не прида још три оке вуне!^^ 
Седмога јутра након тога, нађе баба пред 
својим вратима све своје и још приде три 
оке вуне ! . . . 

— Једном се нађе у планини убијен чов- 
јек. Његово браство узалуд је трагало за 
убицом, узалуд је нагађало, не дознаде ништа 
поуздано. Тада се племе договори, да се свети 
племену, у чијој је граници њихов погинуо. 
Спремало се велико зло, јер оба племена 
бјеху јака! Тада им владика пошаље свога 

момка с поруком, нека се стрпе само недјељу 
дана, па послије нека раде шта знају! Они 
послушају. Владика прокуне убилца: »Дао 
Бог, да иста пушка убије њега, те да се на 
њему сврши!^^ Сутрадан у зору, у трећем 
племену, зовну човјек њекога главара и ви- 
кну му : )) Ја сам, вели, тај и тај, и ја сам убио 
у планини онога, због којега ето хоће да се 
покољу два барјака! И ево ја сам себи су- 
дим, да се прекине о мојој крви!^^ Кад то 
изрече, уби сам себе из пушке ! . . . 

Још таквих, понајвише страшнијех дога- 
ђаја, причаху војници. Било је пак у њихову 
причању и владичинијех досјетака и благих 
шала, од којих ћемо навести само једну : 

— Једног љетњег дана пред вече изиде 
владика из манастира на гумно и сједе. Како 
се бјеше дубоко замислио, а имађаше у руци 
њеку кутицу, стаде је пребацивати из руке 
У Руку. У толико наиђе десетак Доњокра- 
јаца, да-ти, с каквом давијом, па кад га вид- 
јеше онако у мислима, застадоше и почеше 
нагађати: о чему ли премишља? Један рече: 
»Он сад дознаје што ради Бог!^^ Други рече 
томе: »Е хајд, па реци Светоме, да си пого- 
дио, што он мисли!^^ — »Не бих, валај,^^ рече 
онај, »да ми даш најбољега овна из свога 
торсч!^^ — Трећи се умијеша: »Ада, ја бих за 
плету отишао и питао га: молим те, Свети, 
што сад ради Бог?^^ — »Е, валај, ако ти то 
баста, даћу ти тврду плету!^^ »Хоћеш?^^ — 
»Хоћу !^^ »Ма, нећеш?« — »Ма, хоћу, ево пред 
људима]^'^ — Онај право пред владику, скине 

капу и пољуби га у руку. Остали се прима- 
коше, да све чују: »Које добро, синко?^^ 
пита Свети. — »Молим те, свети владико, 
да ми кажеш, шта сад ради Бог? — »Ев' 
ово ради Бог!^< рече владика, једнако пре- 
бацујући кутију. »Све овако, све овако, из 
Руке у руку; од једнога узме па другом да. 
Ономе сутурану узео је плету и теби је сад 
дао!^^ . .. 

У праскозорје зачу се клепало. Ђак 
Обрад, који већ учаше »пошљедњу књигу^^, 
бјеше велик вјештак у томе. Изнајприје куц- 
каше ситно, споро, па све јаче и брже, те 
се одјек разлијегаше по пространој, нијемој 
и студеној згради ! То је будило већину до- 
маћих, — Дјецу пошљедњу; сви се крсти- 
јаху, а многи одмахнуше главом, рекавши: 
))ђаво ђетињи!^^ 

Клепање затече владику будна: на први 
куцањ он устаде, одмакну резу на вратима 
и опет леже. Његов момак, Мило Савов, 
бјеше већ пред вратима, те уђе и, чучнув 
пред оџаклијом, распрета жеравицу, наложи 
и поче прфити. 

— Какво је вријеме, Мило? запита старац. 

— Студно, господару, али је небо ведро! 
На здравље ти, господару, нова година, да 
Бог да! 

— И с тобом, Мило, дај Боже! 
Пламен у оџаклији букну, момак запали 

двије свијеће на настрешици оџаклиској. 

Ћелија бјеше дугачка око шест корака, 
широка четири, озго сведена, са два прозора 

ка ходнику ; прозори су имали гвоздене ре- 
шетке. Према кревету бјеше мали иконо- 
отац, шест седам икона, златом и сребром 
окованијех. Пред њима вишаше кандиоце, 
у коме још тињаше пламичак. На стијени, 
према вратима, бијаше богата оружница. 
Пбд бјеше застрт шаренијем поњавама. Из- 
међу прозора бјеху пањеге (издубене у зиду), 
затворене стаклима, кроз која блистаху двије 
владичанске митре и два крста и различите 
утвари црквене, — које је једном владика 
морао заложити, да би набавио џебане ! Под 
пањегама бјеху два велика гвоздена ковчега, 
— по свој прилици празна, од кад Русија 
прекиде годишњу помоћ! У средини бјеше 
сто застрт зелсном свитом и око њега три 
столице. Најпослије у углу бјеше велик ор- 
ман и до њега рукомија. 

Слуга изнесе чизме. 

Владика жустро сиђе с ниског кревета, 
закопча црногорскедокол>енице, навучесвит- 
не димлије, па црн грудњак, па се опаса 
шаренР1јем појасом,. па се стаде умивати. 
Требало је још само да обуче зелену доламу, 
да натакне калпак, да припаше једну од они- 
јег сабал>а што вишаху у богатој оружници, 
па ето га, каква су га запамтили Турци и 
Французи, кад је предводио своје ратнике 
против њих! Али старац навуче мантију и 
скиде капу, те му се просуше по плећима 
дугачке, бијеле власи. Тада поче метанисати 
пред иконостасом. Мило га затече у молитви, 
те и он клече и додирну челом земљу. Вла- 

дика обу чизме, преметну крст и панагију, 
обуче манторос и стави на главу пана-ками- 
лавку, па сједе према ватри. 

Момак хитро стави у ред креветне ха- 
л>ине, одшкрину стакло на прозору, па, отво- 
рив врата, рече : 

— Господар је спреман ! 

Уђоше један за другим: архимандрит, 
ЈосиФ и ђакон. Опи му честиташе први дан 
нове годипе, па се измакоте. Онда уђоше 
ђаци, и сваки одмах изиде, чи!^ цјелива и 
прими благослов. За њима наљегоше војнрјци, 
па момци; од тијех сваки доби коледу, гго 
сребрн талијер, »капетан^^ кувар жут дукат, 
па и они отидоше. 

— Велика је студен, започе владика, па 
се бојим да неће моћи доћи ни десет гла- 
вара, а ако икад, оно данас требало би да 
их буде овдје најмање двадесет ! 

Јанићије прихвати: 

— Доћи ће, господару, сви који су обе- 
ћали, јер је већ од јуче ведрина! Они који 
су се кренули издалека, ноћиће, као обич- 
но, њеки у ријечкој нахији,. други у Баји- 
цама, у Доњем Крају, — разумије се они који 
се нијесу били с њима! 

— Бог те чуо ! рече владика. 

Ђакон започе: 

— Ја се, ево, кладим, да ће их стићи 
најмање двадесет, и то прије него што се 
летурђија сврши ! Само ће изостати један 
најглавнији! 

— То је лако погодити за најглавнијега, 
рече владика, а за остале си доиста сањао ? 

— Е, и то знаш, као и све , владико 
свети ! викну ђакон у њеком заносу и по- 
љуби владику у руку ... Е, да испричам сан ? 
Хоћу ли? 

— Можеш ! одговори старац, смијеше- 
ћи се. 

— Усних, да стојим пред манастиром, — 
као чекам њекога ! Стојећи тако , одје- 
дном, — не знам како, ни од куд, — обрете 
ми се у.руци погача, и у исти мах долетје 
од њекуд сплно јато тица, све њекаквијех 
лијепијех, шаренијех, па све цвркућу и ска- 
кућу око мене ! Ја се збуних, а ви, госпо- 
дару, с прозора викнусте ми : »Та шта си се, 
Милобруковићу, сплео, што им не мрвиш по- 
гачу? Не познајеш наше тице!?^^ На то ја 
почех мрвити, а тице : кљуц, кл>уц, кл>уц ! — 
у божји трен поједоше цијелу, па одлетје- 
ше ! Тада се ја окретох к вама. Ваше лице 
сијаше од радости! Ја вам викнух: »Ето све 
бјеху на броју, осим пауна!^^ А ви одмахну- 
сте само руком и рекосте: »Бог с њим! И не 
треба нам ! ^^ 

— Збил>а, лијеп сан! рече владика, 
уставши. 

— Ја сам, господару, наредио ђаку Му- 
рату, да изиде пред врата манастирска, па 
да биљежи све главаре редом, како буду 
долазили, па, кад буде при крају летурђије, 
да донесе попис у олтар ! 

Владика се мало замисли, па га погледа 
задовољно : 

— Видиш, то је паметно ! То си се до- 
бро сјетио, мој вриједни Иво!... Него, по- 
знаје ли то дијете много главара? 

ЈосиФ одговори: 

— То је паметар, каквога, да-ти, нема у 
Црној Гори и Брдима! Тај ти зна све гла- 
варе у главу и по имену, — чудо једно! 

— Онда је добро ! заврши владика и пође. 
Чим крочи на ходник, забрујаше сва 

звона. Војници ч€|Јаху, па се кретоше за 
духовницима. 

Послије јутрење духовници и ђакон обу- 
коше владику за архијерејску литургију. У 
исти мах кад она започе, грану сунце, а на 
гумну, пред манастиром, зачу се тутњава, 
рзање коња и људски гласови. Одмах се три- 
јем цред црквом испуни људма, а само гла- 
вари уђоше унутра. 

Бјеху већином Цетињани, а то није зна- 
чило што и данас, него л>уде из околнијех 
села, што састављају цетињско племе, из: 
Бајица, Доњега Краја, Бјелоша, Очинића и 
Угања. Мало по мало, придолажаху и други, 
те, при крају службе, ђак Мурат једва се 
прогура кроз гомилу и уђе у олтар, да вла- 
дици прочита списак главара. Бјеху дошли: 
из Доњега Краја кнез Илија Ивановић и 
барјактар Јоко Шпадијер; из Бајица сер- 
дар Ђико Мартиновић ; са Кчева војвода Мићо 
Перка Шалетина и сердар Гардашевић; иа 

Цуца Шуто Пешикан; из Бјеиица војвода 
Марко Милић ; са Ћеклића кнез Јован Виц- 
ковић ; са Његуша сва три брата владичина, 
кнез Драго и Лазар Пророковић. Од ријечке 
нахије : прото Иван Пејовић и два Ђура- 
шковића. Од црмничке нахије : сердар Саво 
Пламенац и прото Андрија Ђуровић. Из При- 
морја: Крсто Калуђеровић и Вуко Ивановић. 

Ђак додаде : 

— Уз главаре је дошло доста Црного- 
раца и десет војника, који ће остати у ма- 
настиру. А дошао је, господару, и онај прин- 
цип, што је побјегао из Котора, — те згодан 
ђетић у црногорској ношњи ! 

— А од Брђана не дође нико? пита 
владика. 

— Нико ! рече ђак. 

Владика се замисли. Након дуга ми- 
шл>ења, нареди да се отворе двери, па с кр- 
стом у руци изиде на амвон. 

Најприје им честита нову годину и по- 
жели да у њу уђу по закону божјем, пра- 
штајући, заричући се на мир и слогу и л>у- 
бав братску, јер их иначе чека пошљедњз 
погибија. Исприча им причу изСветогаПисма 
о Кајину и Авељу, како Господ запита Ка- 
јина: »Гдје ти је брат Авел>?^^ А кад уби- 
лац одговори: »не знам*^, како му Господ 
рече: »шта учини! глас крви брата твојега 
виче са земл>е к мени. И зато да си про- 
клет на земљи, која је отворила уста своја 
да прими крв брата твога из руке твоје ! 

Кад земљу узрадиш, неће ти више давати 
блага својега. Бићеш лотукач и бјегунац на 
земљи !^Ч . . »И овога часа то говори Господ 
Кајину!^^ викну владика. »Јер Господ је ов- 
ђенак и Кајин је пред њим! Ево га!^^ до- 
даде и заокружи руком по цијеломе збору. 
»Ево га, ово је све један Кајин! И ко је 
дига руку на брата свог и ко је то повла- 
стио и ко је није задржа, све је то Кајинј 
А да шта те друго очекује, Кајине, но да 
будеш потукач и бјегунац и измећар туђин- 
цу, ако се не подвргнеш закону божјем?^Ч., 
Говорио им је дуго тако од срца., про- 
сто, очински, њиховијем језиком, па кад влдје 
гвоздене, самовољне горштаке укроћене и 
заплашене као дјецу, владика се одједном 
преобрази, од блага оца постаде оштар, неу- 
митан судија, рече им, да тога дана хрће 
умир без поговора, да се утврди суд и све 
што се дотле два пута покушавало ! Знајући 
пак да се Црногорци највише боје клетве, 
заврши њом овако : — ))Тако вам овог живо- 
творјашчег и часнога крста, тако вам он уви- 
јек помагао, тако га се не одреклп, тако 
вас не помамио, — тако вас не затро Брг, 
свети Јован, свети Василије и сви свеци и 
угодници божји, — тако вам траг по трагу 
не погинуо, тако се не разгубали, тако вам 
шљеме и сјеме не погинуло, тако не испо- 
гибали срамотно, — покорите се одлукама, 
које ћете сами данас учинити! Ко им се не 
покори, ко их буде хотимично преступао, да 
Бог да постигле га клетве, које изговорих! 

Реците сви, у име своје и својих, по три 
пута: Амин!^^ Сви, ужаснути, повикаше три 
пута: )>Амин!^Ч.. 

Онда ста дијелити навору и опет бјеше 
благ. Главари му л>убл>аху руку, а он сва- 
кога у чело. Кнез Драго пропусти да се из- 
ређају и млађи од њега; иза њега стојаху 
Јанко и Крцун. Кад најпослије приступи, 
рече : 

— Благослови, свети владико, овога но- 
вог Црногорца ! Ево сам ти га довео ! Једва 
је чекао да ти пољуби руку. 

Владика пол>уби и Јанка у чело, као и 
остале, па му задржа руку, гледајући га л>у- 
базно али и испитљиво. Па онда рече: 

— Да си благословен ! Све сам дознао 
и радујем се што те видим. Дознао сам да 
си разборит и јуначан и да си се одмах при- 
викао нашим обичајима и животу и да ти 
је намјера да останеш с нама. Кад си већ 
по своме избору постао Црногорац, ја те 
примам као да си од моје крви. Је ли право, 
браћо ? 

— Јест, ваистину, као и све што ти ка- 
жеш и учинит, рече брат владичин, Стијепо. 

— А теби, кнеже Драго, настави вла- 
дика, хвала велика, што си овога чојковића 
чојски дочекао, те учинио да му одмах омили 
наш крај ! Нека Бог и за то излије свој бла- 
гослов на твој дом и твоје браство ! 

Од црквенијех врата па на више уза 
стубе, до краја ходника, л>уди се наврсташе 
на двије стране, да владика прође између 



у с к о к 139 

њих. Кад он стиже до стуба, уђе с по^а 
њеко момче и предаде му писмо. Владика 
га прочита и рече : 

— Ово нам јавља гувернадур, да је бо- 
лестан, те жали што не може доћи ! 

Кроза жамор који наста, њека гласина 
јасно рече: 

— Валај, био здрав, или болестан, бев 
њега се може и сад и посад! Тако му се 
поздрави, владико ! 

Почеше и други придавати, али владика 
махну руком и рече момчету: 

— Поздрави лијепо Вука Станкова и реци 
му да желим, да што прије оздрави. 

У тај мах бахну на дворишна врата 
Ђорђе, игуман манастира Острога, људина 
необична раста, лика и ношње. Бахну и за- 
стаде на прагу, а колик бјеше, мало што не 
испуни сав отвор ! На глави му бјеше ками- 
лавка, риђа му брада покриваше груди, а 
какво му бјеше рухо и оружје најбоље пје- 
сма описује: 

«А какав је од Острога бане, 
«3а пасом му двије пушке мале, 
«0 рамену дуга брешка виси, 
«0 бедри му дуга гадарија, 
«До пола је вуком опшивена, 
«На врху јој од међеда глава, 
^Зинула је кано да је жива!* 

Сви главари весело заграјаше, те се 
чуло: »А глај сокола! А дође!^^ 

Игуман се поклони и затутњи као из 
бадња : 

,— Помози Бог ! Благосиљај , владико 
свети. 

— Добро нам дошао, оче игумне! при- 
хвати владика. 

За игумном уђоше : бјелопавлићки вој- 
вода Марко Бошковић; пјешивачки сердар 
Мркоје Контић; пиперски сердар Марко Пи- 
летић, барјактар Павао Бојовић и њеколико 
н>иховијех. 

— Добро дошли, моји соколови! рече 
владика, љубећи их. Обрадовали сте ме, за- 
наго, каоикад! А, заиста, жао ми је што се 
намучисте по овој студени, одакле докле ! 

Они почеше доказивати да се нијесу 
кињили, а ђакон Иво надвика их: 

— А што их жалиш, господару, као да 
су Лацмани, а не мрки вукови, који мало 
хају и за вријеме и за даљину! Што је то 
њима ! ? Пођоше и дођоше ! 

Па турив прст у ухо ђакон запјева: 

^Припртише торбе обрамице, 
»Претурише струке сињгавице, 
»Гранајлије пушке дохватише, 
»Па стигоше на Цетиње равно, 
„Пред дворове свога господара!* .... 

— Сад што иде даље, не умијем казати 
у пјесми, но умијем по просту, ев' овако : 
»Господару, жељни смо те као озебао сунца, 
и ти нас дочекујеш као своју ђецу, али смо, 
богме, и озебли и огладњели, те да нам је 
што прије по једна оне ваше калуђерске 
препеченице, па онда да презалогајимо!^^ 

Сви ударише у смијех. 

Владика пође на више, лак и весео, и 
рече: 

— Мој ђакон све шалом зачиња, али о 
свему промисли ! 

— А погоди ли мој сан ? пита га Иво. 
Кнез ћеклићки, велик шаљивац, пошто 

чу сан, рече: 

— Е јест овај наш Милобруковић и њеко 
гатало ! 

Одмах с уласка друге зграде бјеху двије 
пространеодаје, трпезаријаидворница, укоју 
уђе владика. Према вратпма, под иконама, 
бјеше диван, а на средини дугачак сто, по- 
кривен шареницом, на коме бјеше-њеколико 
великих, четвртастијех скленица ракије; око 
стола дрвене јаке столице, а иза њих се на- 
врстали ђаци; по стјенама* њеколико слика 
руских царева и војсковођа; у угловима два 
велика орахова ормана ; иза врата бјеше из- 
дубено у зиду велико огњиште и у њему 
гораше ватра. 

Уђоше главари. Саво Марков уведе и 
Ј анка. 

Најстарији Петровић први наздрави вла- 
дици, честитајући му нову годину, па сви 
редом, како који прими чашу, заиште бла- 
гослов и жели срећан почетак. Па посједаше. 

На ходнику момци служаху напитком 
војнике. 

Игуман Ђорђе започе : 

— Поздрав ти, господару, од цопа Ми- 
лутина из Тушине, па онда од свијех Мора- 
чана! Бјеше их много код мене о бош.11тњ^м. 

покладама. Сви те поздрављају и руку ти 
љубе. 

— Од Бога и њима свјема здравље, по- 
врну владика. А је ли чега нова у тијем 
крајевима? Како је здравље у народу? Ка- 
ква бјеше љетина? Је ли ко умро од ста- 
ријих? Је ли било чаркања с Турцима? 

Владика постави та питања, да се игу- 
ман сјети о чему не треба да одмах говори, 
— о ономе што бјеше најглавније, о чему 
сви мишљаху онога часа, а то је о крвави- 
јем међусобицама између брастава и пле- 
мена! Главари разумједоше, да ће се тако 
из околиша доћи на главно, на живу рану, 
која се мора вријеђати! Сви постадоше за- 
мишљени, намрштени. Јанко, сједећи у нуглу 
иза Његуша, посматраше их редом. 

Игуман се сјети што хоће владика и по- 
танко одговори на питања. Послије њега на 
ред дођоше Пипери и Бјелопавлићи и остали 
даљи. И сваки причаше о ситницама, по- 
њекад и смијешним, само да се људи раз- 
ведре. Кратке раставке тијех разговора испу- 
њаваше Милобруковић нудећи ракијом, а кад 
видје да се примакао главни тренутак, уз- 
викну : 

— Хвала Богу, господару и господо, 
чуда једнога! Ево се састаше готово сви 
главари Црне Горе и Брда, па не испише ни 
пола кантуначе ракије, а да сам је ставио 
пред четворицу калуђера, које бих ја иза- 
брао, од цијеле кантуначе не би до сад ђа- 
воље капи остануло. Али, нећемо тако, за- 

врши узевши послужавник с више чашица... 
Чек' коме ћу најприје понудити?... Ко ми 
је највише намрштен? Ха, ево ко! 

И стаде пред главарима цуцким и бје- 
личким : 

— А што си ми се у лицу тако намр- 
штио, као да ће сад град из њега, змијо 
цуцка, Шуњо Пешикане ! И ти до њега тако 
исто, војводо Милићу! Дедете! Будите вољни, 
као да сте гдје на свадби у вашим питоми- 
јем и богатијем Цуцама и Бјелицама! 

Ђакон нагласи те придјеве, јер су та 
два племена најкршнија и најсиромашнија, 
што изазва мало смијеха. И њих се двојица 
осмијехнуше и испише. 

Ставши пред ћеклићкога кнеза Јована 
Вицковића, ђакон поче кашљуцати, али га 
кнез претече: 

— Могу ја, Милобруковићу, и без твога 
чаћења! А, Бога ми, право да ти кажем, није 
ми мило да рко мене жива поп чати, — а и 
ти си њеки поп, да-ти, напола! Него ето, 
да си ми здрав ! 

— Дао ти Бог здравље и свијетао образ, 
Ћеклићу Млечићу ! А ја баш мњавах, да не 
можеш без понуде, јер се зна да сте зло- 
питни ! 

Тако их је ђакон нудио редом, али вла- 
дика, одједном, из небуха рече: 

— За крв међу Катуњанима нека суде 
игуман Ђорђе и војвода Бошковић! Ријеча- 
нима и Катуњанима приморцп Крсто и Вуко. 

Ријечанима и Црмничанима : сердар Мркоје 
и Радисав Контић ! Пиперима и Бјелопавло- 
вићима: Перко Шалетин, Гардашевић и сер- 
дар Саво Пламенац ! Ровчанима и Морача- 
нима: кнез Драго Његутп, мој брат Стијепо 
и кнез ћеклићки ! Је ли вам тако право ? 

— Мени јест, ваистину, рече старији 
Ђурашковић. И баш ти хвала, што ме не 
постави да судим! 

То рекоше још њеки неизабрани гла- 
вари : од пзабранијех, љеки се одрпцаху, али 
на молбу владичпну остадоше. Онда отидо- 
ше на ручак с владиком у трпезарију : Пе- 
тровићи, сердарп, војводе, кнезови, барја- 
ктари, свећеници и Јанко, свега њих двадесет 
и девет. Остали, око четрдесет их, збише се 
у мађупницу. 

Ручак је мало трајао и мало се гово- 
рило, — готово једини владика што постав- 
л>аше питања и даваше упуства и савијете. 
Послије јела он разреди судије и парце на 
гомплице, па их понамјешта одвојено, у трпе- 
зарији, у дворнпци и мађупници ; за писаре 
одреди оба духовника, ђакона и два старија 
ђака. Сви остали из мађупнице разредише 
се сами, по племенима и браствима. Наста 
испитивање. Сваки и најмлађи имађаше право 
мијешати се, исправљати, допуњавати, — 
само кад би који сувише дигао глас, гла- 
вари га опомињаху благо: лпека, полако, 
све ће се разабрати, имамо кад!^^ Владика 
иђаше од једнога збора до другога, и сти- 
зашс увпјек на вријеме, да их утиша, да 

расплете што се сувише сплело, да их под- 
стакне на разбор . . . 

Јанко иђаше за владиком; пошто тако 
обиђе све гомилице њеколико пута, отиде 
да разгледа цркву и манастир. Већ у хо- 
днику свратише му пажњу њеколико капи- 
тела и основица од ступова, узиданијех међу 
незграпнијем каменима, у цркви тесано че- 
твртасто камење, а на олтару, позади, ли- 
јепо израђен двоглави орао Црнојевића ; 
знајући за постање манастира, Јанко зами- 
шљаше, како је била лијепа стара грађевина 
Црнојевића! У ћелијама које бјеху отворене, 
Јанко видје старинскога оружја. Кад тако 
стајаше на прагу једне ћелије, дођоше два 
ђака, Мурат и један малиша. Мурат рече : 

— Господине, заповједио ми је госпо- 
дар да ти отворим обатову ћелију и да је 
наложимо ! 

И отиде, те отвори врата која бјеху до 
дворнице. Јанко с врата кроз густи мрак 
осјети задах влаге и трулежи ; али кад Му- 
рат отвори капке на два прозора, онда се 
угодно изненади. Видик с прозора бјеше на 
цијело доње пол>е и на околна брда. Међу 
прозорима бјеше диван, над њим огледало, 
на једној страни кревет иЈумиваоник, на 
другој стб, са великом полицом пуном књига. 
Ћелија бјеше малена, сведена, обојена жуто, 
али свијетла и суха; онај задах бјеше од 
ваздушне влаге. Зачу шкргање у зиду и ви- 

гсвож 10 

дје иза врата омалену изидану пећ. Мурат 
му рече: 

— Ево мали Милун налаже, а ако ти 
што устреба, он ће те послужити. Ја одох! 

Покућанство бјеше покривено дебелијем 
слојем прашине. 

Јанко се највише зачуди облику дрвена 
кревета. Бјеше низак, простран, са високим 
надглављем, којему рубови имађаху лијепо 
изрезане украсе, — прави млетачки супру- 
жански кревет! На њему бјеше душек, ла- 
кат дебео, без покривача и подглавл>а. Ди- 
вану такође простран, висока наслона, кожом 
застрт, бјеше мање очуван. Огледало обли- 
часто, са дрвенијем криволетом, млетачке 
резбарије, бјеше ствар од цијене и од укуса. 
Тако и двије столоваче и сто с полицом. 
Све то казиваше, да је јадни опат љубио 
умјерену удобност и љепоту и у скромности! 

Јанко отвори стакла на књижници. У 
горњим редовима бјеху дебеле, једнолике, 
укоричене књиге са натписима на хрбатима, — 
талијанска, историска, богословска и фило- 
соФска дјела, путописи, њеколико свезака 
велике Француске енциклопедије, њеколико 
класика талијанских иФранцуских; при дну 
нађе доста и српских књига ; у столској ку- 
тији откри мноштво рукописа, — бјеху би- 
љешке, нацрти државнијех написа, ориги- 
нална службена акта на Француском, руском, 
талијанском језику. Велики дрвени мастио- 
ник^ пун плијесни, њеколико гушчих пера 

и двије дебеле писаљке чињаху утисак да 
су вијековима ту лежале недирнуте! 

Ђачић Милун, збојито, плаво Црногорче, 
сасвијем налик на каквог чешког клапчића, 
стаде на вратима и рече: 

— Ево сам добро наложио, господине 
Јанко! Оли да ти донесем чашу вина? 

Јанко се насмија и рече му: 

— Донеси метлу и крпу какву. 

Кад се дијете врати, запита га ода- 
кле је. 

— Добрљанин, одговори ђак. 

— Гдје је то? 

— Ето туна, рече дијете показујући ру- 
ком на главице с лијеве стране поља. Ту 
одмах иза границе је Добрско Село. 

— Какве границе? 

— Ту је граница између катунске и наше 
нахије ! 

Јанко му нареди, да омете ћелију, а сам 
поче ходати по ходнику. Жагор је допирао 
из дворнице и трпезарије; одједном кроза 
жагор продрије гласина острошког игумана. 
Јанко чу гдје виче: »Није тако, братановићу 
мој свијетли!... Бог зло заборавио! А, да 
опрости свети владика, беспослен поп и по- 
падију биште!^^ На то се заори смијех. 

■ 

Милун обриса прашину. Јанко га отпу- 
сти, па, узев њеке опатове рукописе^ с^еде. 

Латинска слова бјеху округласта, једнака, 
потпуно читка, ћириловска њешто незграп- 
нија ; по граФици замисли абата као човјека 
одлучна и пуна мисли и наснова. Јоште га, — 
ни сам не знађаше по чему, — зампсли, као 
осредњег раста, пуна, широка лица, вели- 
ких очију са личином добродушности. И пи- 
таше се: бјеше ли збиља тај Долћи њеки 
идејалиста, са дјетињом вјером, или какав 
пробисвијет, необузданијех прохтјева, ка- 
квијех бјеше пуно у осамнаестом стоље- 
ћу!? Дуго је тако сједио у нагађањима о 
тајанственом попу и у пребирању остали- 
јех догађаја, за које је слушао да су се зби- 
вали у тијем зидинама. Ко зна? можебити 
да су у тој истој ћелији боравили: патри- 
јарх Бркић, цар Шћепан, књаз Долгоруки, 
мајор Вукасовић, небројени Млечани и многи 
други, које су различите побуде доводиле 
у тај чудни, јединствени двор-манастир ! . . . 
Оставивши рукописе, стаде прегледати 
српске књиге. Међу мање знатнијем, нађе: 
Везилићево Краткоје паиисапије о сиокојној 
жизни. — Рељковићевог Сатира. — Стојади- 
новићеве Њемачко-сриске рааговоре. — Вида- 
ковићеве Усамљеног Јуношу и Велимира и 
Босиљку, — Кенгелчево Јестествослоеије. — 
Мушкатировићево Расужденијв о иостању во- 
сточнија цвркви. — Стојковићеву Физику и 
Аристида и Наталију, — Терлајићевог Нуму 
Помиилија. — Соларићево Земљеоиисаније. — 
ШеФаровићеву Ствматографију. — Василија 
Петровича — Историју о Черној Гори. — П. 

Јулинца Воведеније в историју ироисхожде- 
пија слав,'Сер6ског народа, — Готово сваОбра- 
довићева дјела, пјесме Л. Мугах^цког, Новинву 
које су излазиле у Бечу год. 1793 и 1794, 
Календара итд. 

Јанко се трже на брујање звона и на 
тутњаву која настаде у манастиру, те се 
огрну струком, закључа ћелију и пође. Вла- 
дика и старији главари бјеху већ на дну 
степеница. У позадној тишми наиђе на Кр- 
цуна Сердарева, који му исприча шта је 
посвршавано. — »Пребисмо^^ вели, »главе за 
главе и ране за ране, а за сувишак, за сваку 
главу да се плати цијена крви : стотрхну и 
тридесет и три цекина и пб, један грош и по, 
, једна пара и пб ! Сјутра још остаје да се 
поставе судије по племенима, да се утврди 
законик, који *је већ био, и порез какав је 
у законику и да се свргне гувернадур и од 
њега узме половина печата.^^ 

Послије вечерње Цетињани одведоше 
' већину »извањаца^^ на вечеру и ноћиште; 
у манастиру остадоше Његуши, два При- 
морца, острошки игуман, војвода Бошковић 
и сердар Пламенац ; остадоше, разумије се, 
и онијех десет војника што смијенише ону 
шесторицу. Из цркве гости отидоше у ма- 
ђупницу, а владика се стаде шетати по хо- 
днику, што му бјеше свакидашња навика ју- 
тром послије јутрење и пред вечеру. Дуго 
је сам ходао, па зовну Јанка и, наставив 
шетњу, започе: 

— Видјели сте, да нијесам имао кад ни 
поразговорити се с вама, а то ми је велика. 
жеља. Дакле, и ако у главном, по чувењу, 
внам шта је с вама било и шта сте наумили, 
ипак ће добро бити, да то од вас чујем. 

Јанко му исприча цијелу своју прошлост, 
па заврши: 

— Моја је намјера да останем у вашој 
земљи, а пошто ме је добри удес нанио међу 
добре л>уде који ме примише за свога, желим 
да ми огњиште буде међу њима. Тога ради 
писао сам оцу и сестри, све им искрено ка- 
зао и тражио њешто новца, једном за уви- 
јек. Надам се да ћу то примити и тијем по- 
дићи себи мало крова и купити мало земље, 
па што Бог да! Али, прије свега, пресви- 
јетли господару, свом душом и срцем, став-' 
л>ам се вама на расположење ! Ако бих са 
ово мало свога знања и много преданости 
и добре вол>е могао вам служити, био бих 
заиста срећан! 

— И ја бих био задовољан да останете 
уз мене, поврну владика. Требали бисте ми 
још како ! Али има једна сметња, која ће се, 
можебити, моћи и савладати. 

— Могу ли знати, каква је то сметња, 
пресвијетли господару? 

— Можете, рече владика заставши. Ви 
сте слушали за мога пређашњег тајника, 
несрећног обата Долћија? 

— У главном знам шта је с њимрбило, 
а његова ме судба не плаши. 

— На то не мислим. . Ви сте члан јака 
браства, што је најбоље јамство за вашу без- 
бједност; сјем тога, надам се, да су и друга 
времена настала. Питање би било о вашој 
плати. 

— Молим вас, господару, да тога пи- 
тања не буде. Плату не тражим. Биће ми 
велика част и срећа, ако будем ваш чинов- 
ник без икакве награде. 

— Али ја нећу да човјек у служби ци- 
јелога народа буде без награде. Не односи 
се то лично на вас, него је то ствар начелна 
и вриједиће и за оне који би након вас до- 
шли у ту службу. Покојни Долћи имао је 
сто педесет дуката на годину. То није много, 
али је према нашим приликама било доста 
и пристојно ; а и могло се, пошто сам онда 
примао годишњу помоћ од Русије. Ви сте 
млађи човјек, а дошли сте у горим прили- 
кама, зато ћу тражити за вас стотину дуката. 

По вечери обични посјед у мађупници 
био је живљи и веселији него обично. Игу- 
ман Ђорђе и ђакон Иво надметаху се у ша- 
лама, сердар Пламенац причаше о своме пу- 
товању у Русију и у Париз, војвода Бошко- 
вић заподјену разговор о догађајима у Србији, 
о Бјелопавловићима који се налажаху с Јо- 
ваном Добрачом. 

Сутрадан рано главари се поново ску- 
пише у манастиру. Тога јутра потврдише за- 
коник од године 1803, у коме се понајвише 
потврђују казне за злочинства ; укидоше гу- 

вернадурство и писмено потражише од Ра- 
доњића повраћање половине печата; иза- 
браше племенске судије; ударише дацију 
(порез) по шездесет динара (пара) годишње 
на кућу. Најзад владика предложи да се од- 
реди сто дуката годишње плате његову но- 
вом тајнику Ускоку Јанку. И то примише, па 
се, послије ручка, разиђоше. 



« •■•« 



VII 

Јанка пробуди клепање. Требало је ње- 
колико тренутака да се освијести, а кад 
се освијести да се налази у Долћијевој ће- 
лији, да је дворанин владике црногорског, 
да му је то први дан службе у чудном двору 
у коме клепало буди дворане, онда му се 
учини да сања. Док се облачио, питаше се, 
је ли му и то у дужности да зором иде у 
цркву. У исти мах привидјеше му се : отац, 
мати, брат, снаха и поп Фелицијан; учини 
му се, да они са ужасом посматрају како 
облачи »турску^^ одјећу; не говораху ништа, 
али им на лицу читаше још веће ужасавање, 
што је прешао у ^^грчку јерес^Ч Његово су 
писмо доиста већ примили и доиста су увје- 
рени, да га је »шизматични^^ владика превео 
у »источну шизму^^, да је обред извршио са 
великом свечаношћу, у којој је било увреда 
њиховој цркви ! Међутијем дотле му нико 
не помену штогод о вјери, а камо ли да би 
му ко о њој поповао. И тога часа први пут 

му се истаче широка, невјеровна вјерска 
трпљивост Црногораца, који су веома при- 
л>убд>ени својој вјери и својим обичајима. 
Та необична појава обрадоваће веома ујака 
Вацлава. 

Јанко отвори капке на прозорима, и душа 
му се разведри, видјевши гдје на ведром небу 
исток руди, а под њим трепере брда, покри- 
вена снијегом. Учини му се да осјећа далеки 
дах прол>ећа. Под прозором чу гласове и уда- 
рање сјекира. Крцун Сердарев и још три вој- 
ника са старијим ђацима цијепаху дрва. Из 
стаје изидоше говеда и коњи. Чувени влади- 
чин Бијелац, вршњак кнежева Дората, бјеше 
крупан и као достојанствено тром. Видје два 
млада ватрена седланика и три товарна. Ко- 
њушар, говедар и два ђака појахаше коње 
и испратише стоку на појило. Иза лијевог 
рогља манастирског наиђе висок човјек, с 
пушком о једном рамену и с кожним биса- 
гама преко другог рамена. 

Њеко закуца на Јанковијем вратима, и 
на питање: »ко је?^^ одазва се дјетињи глас: 

— Ја сам, твој ђак Милун ! 

Јанко се насмија и отвори. Дијете унесе 
рукомију и врч воде, па, пошто то положи 
на сто, унесе чизме. 

— А како си знао, да сам ја већ устао? 
пита га Јанко. 

— А како не би устао на јутрењу? рече 
дијете с добродушнијем осмјејком, и поче му 
сипати воду у прегршт. 

Ти идилични утисци раздрагаше Јанка, 
па као што бива у таквим тренуцима, осјети 
угодност у дјетишским разговорима, те на- 
стави : 

— Дакле и ја морам у цркву, Милуне? 

— Мораш, ваистину, кад господар иде. 

— Ко ти је то рекао? 

— Нико. Сам то знам. 

— Дакле, ти си мој ђак? Ко те је по- 
ставио ? 

Милун се збуни, али се брзо прибра: 
-^ Ђакон. Он је хтио да ти Спасоје буде 
ђак, али ја сам га молио. Онда ђакон рече: 
»Добро, Милуне, служи господина Јанка и 
слушај га, али тешко теби ако се потужи 
на тебе!^^ А ја сам рекао: ^^неће!^^ 

— А зашто баш хоћеш да будеш мој 
ђак? пита Јанко дирнут. 

— Зато што си велики кућић и много 
учеван, каже владика. А и онако, мио си ми! 
А и ја сам од добре куће . . . 

Јанко затече пред владичином ћелијом : 
архимандрита ЈосиФа, ђакона, ђаке, војнике 
и онога високог човјека, којега видје с про- 
зора. Бјеше тај већ средовјечан, али се ви- 
дјело да је жилав и живолазан. Крцун рече 
Јанку, да је то Марко Бајов Бајица, влади- 
чин писмоноша за Котор и Будву, — ходац 
каквоме нема друга, који је кадар, кад ус- 
треба, и два пута за један л>етњи дан отићи 
и вратити се из града I . . . Кад владика изиде, 
поглед му се треном заустави на ускоку и 
осмијехну се, Јутрења није дуго трајала. Из 

цркве духовници с Јанком отидоше у трпе- 
зарију, а сви млађи у мађупницу. Уз вла- 
дику доручкова се брзо и без разговора. 
Кад устадоше, владика ће Јанку: 

— У име божје, почећу с тобом ! Имамо 
да одговоримо онијема доље на два три акта. 
Прије тога, ја ћу се прошетати, а ти мо- 
жеш прочитати списе ! 

Јанко се поклони и отиде с ђаконом 
у дворану, гдје нађе три службена писма на 
талијанском језику. Французи су у нашем 
Приморју задржали талијански језик у слу- 
жбеном саобраћају, па га задржаше и Ћеса- 
ровци. Јанко узе читати написе. У првоме 
јављаше которски окружни началник (цир- 
куо), да су Побори пуцали на царинске стра- 
жаре и да је међу њима било Црногораца, 
те се владици скреће пажња на то ; у дру- 
гом бјеше тужба на његушко племе, због 
кријумчарења ; у трећем се јавља, даје на- 
ђен мртав човјек, ћесарски поданик, на гра- 
ници, према Будви. 

Ђакон га запита: 

— Дакле, господине Јанко, ти разуми- 
јеш добро талијански? 

— Готово све, само нијесам кадар писати. 

— Па како ћемо онда? 

— А како сте досад? 

— Мучио се старац те скрпљао, па кад 
запре, онда наставимо нашки. 

— Ја се чудим, што уопће пе пишете 
нашки ? 

— Зато не, што и ми често имамо по- 
требу од њих, па кад им пишемо нашки, 
онда вазда отежу одговором, изговарајући 
се да им нема ко преводити. 

— Онда не остаје друго, но да им пишем 
њемачки, заврши Јанко. 

Владика, ушав, настави шетање и за- 
поче јадање, како су се нови сусједи у свему 
угледали на старе, на Млечане ! Никакво се 
зло не може десити близу границе, а да не 
буду криви Црногорци ! Како они напр. знају 
да су међу Поборима били умијешани Црно- 
горци, кад их нико не може разликовати од 
тијех Примораца? Какве доказе има буд- 
љанска власт, да је убијени пао од црногор- 
ске руке!? Али одговарати се мора и то та- 
лијански, нипошто њемачки. 

Онда стадоше састављати одговоре; ишло 
је с муком, али се сврши како тако. 

Враћајући се у своју ћелију, Јанко чу 
у другој мрмољење ђака и гласове архиман- 
дрита и ЈосиФа; њеки ђаци срицаху, други 
чаћаху. Тек што сједе, а уђе Крцун Сердарев 
и запита га како се налази? Јанко се похвали 
и поче му причати шта ће све радпти. Прво 
и прво, вјежбаће се у писању српскога је- 
зика, учиће талијански, сређиваће старинске 
списе, којих има много, ићи у лов с њеким 
од војника, најрадије, разумије се, с њим. 
А кад му дође новац од куће, даће га кнезу 
да му зида кућу. Рођак му рече да прије 
подне иде на Његуше, јер владика пише 
гувернадуру. Заговорише се тако, те се за- 

чудише куд вријеме брже прође, кад ђак 
дође да тражи Крцуна. Јанко поздрави све 
у браству, па одмах приону на посао, узе 
Василијеву Историју Црне Горе, пд. је поче 
преписивати, угледајући се на Долћијев ру- 
копис. У томе послу прекиде га' клепање 
па часове и он потече, али га старац вла- 
дика пресрете и рече смијући се: 

— Не тражи се то од тебе, Јанко ! Доста 
је да идеш у цркву недјељом и празницима 
и у очи њих на вечерње ! 

Још три војника, осим Крцуна, бјеху 
дотле отишла у племена. Тада се Јанку пре- 
дочи лијепа слика, — неустрашиви брдски 
синови носе ^^танке књиге^* кроза студене 
врлети, кроз пустиње и мрачне шуме, често 
бранећи се од звјерова, чувајући бол>е него 
своје главе те лаке ствари, које свуда не- 
бојше и немирници дочекују с поштовањем, 
па и са страхом! 

Скромни ручак од меса и зел>а брзо 
прође, као и доручак. Послије подне Јанко 
и ђак Обрад отидоше у лов ; ишли су рубом 
пол>а, те до сутона убише два зеца ; послије 
вечере било је обично посијело у мађупници, 
само што је владика мало сједио. Тада мла- 
ђарија заподјену шалу. Заврже је војник Цуца. 
Започе : 

— А да дивна огња ! Ја мним, да је са- 
ставити све огњеве што сад на Цеклину горе, 
не би се саставио оволики! 

— Ене! учини војник Цеклињанин. Што? 
Зар си зебао у нас? 

— Јесам. Намјерих се једном онамо, баш 
зими, пред вече у једној од првијех кућа. 
Примише ме. Сједох крај огња с још десе- 
тином домашњих. Ками бјеше огањ ! Двије 
три руковијети врежине димљаху, да очи ис- 
теку. Ту се гурасмо позадуго, докле домаћица 
не испржи њешто рибе, па викну ! „Хајте, 
љуђи, да вечерате !^^ Сви посједасмо око трпе- 
зице, на којој бјеше двадесет тридесет укљева 
и пред сваким колик длан хљеба. Мене до- 
падоше три четири. Нека што остадох гла- 
дан, но ми се замути у дробу, али, срећом, 
дадоше ми мало вина. Сутрадан гладан и 
озебао побјегох зором ! 

— Чујеш ђавола! рече Црмничанин. А 
да то ти нико вјероватп не може, јер се 
свуда каже: »Ко ће дочека, нека иде на 
Цеклин ! ^^ 

— Браниш их, јер сте као и они! по- 
врну Цуца. За вас се може рећч : ))Седам кућа 
једну козу музе, још* се хвале да се добро 
хране!^^ Црмница вам вином рађа, али га Ка- 
туњани пију ; Црмница вам воћем рађа, али 
се други њим сладе! Све дадосте за пусте 
паре, а паре у замотуљак ! 

Ђакон их подбоде: 

— Овај, богме, на двојицу одједном, а 
све њекако у његову шалу улази трбух! 

— Ама, зар не знаш да Цуце о другом 
чему и не мисле ! прихвати Цеклињанин. За 
приповијест је колико један Цуца може по- 
јести ! То сам још као дијете слушао ! Мој 

стриц ишао је једном онамо, да суди. При- 
чаше: »Одох онамо, да кметујем. И частише 
ме. Прву вече заклаше њеку црклотину — 
а и чим ће да се утови стока у оном кршу? 
Ја на силу поједох њеколико залогаја, а њих 
три брата поједоше све, и још оглодаше ко- 
оти ! Али, што је најљепше, не бјеше хљеба, 
по уз печење изнијеше гомољиће њекакве 
као јабуке! »Шта је ово, браћо?^* запитах 
У чуду- »То је кртола«, одговорише. ))Владикл, 
је набавио сјеме с мора, а бола је од хл>еба.^* 
Тада окусих кртолу први пут. »А шта јеђа- 
сте прије него поста кртола?^^ питах. »Па 
нашло би се увијек ма шта, само нека је 
доста!^^ У кући бјешеједна једина стељина, 
жућа но слама, сва изрешетана, и то ми бјепЈе 
простирач ! . . . »Ето ко замјера цеклинској си- 
ромаштини и црмничком ципилуку! 

— Јесмо, заправо, обилати, — Обили- 
ћев сој ! 

— Јесте, заправо, сој, прихвати Црмни- 
чанин, а јесте у њечем и богатији од свијех 
Црногораца ! 

— Чим? пита њеко. 

— Сољу, ваистину ! Слушали сте да су 
њпхови стари сијали сОј па им се још по- 
тражује ! 

— А опростићеш зато, то су радили 
Ћеклићи! рече Цуца. 

у, .Ј^^и^ојник Ћеклић одазва се : 

— Немој ти на нас пренашати ваше ра- 
боте и вашу славу ! 

— Ама, јесте, чоче! Зна се и то, да је 

њеки ваш куиио од мазге јаје, а други од 
ваших нашао на путу Божје око! 

— Какво јаје? КакБО око!? питају из 
дружине. 

— Ваистину, да вам причам, настави 
Цуца. Враћао се Ћеклић из Котора, па преко 
границе срете се с Приморцем, који ноша- 
ше тикву. »Шта ти је то?^^ пита га Ћеклић. 
Приморац, видећи с ким има посла, одговори : 
„Ваистину, нијеси слијеп ! видиш да је јаје !^^ 
Ћеклић рече: »Никада тако јаје видио није- 
сам! А од какве је тице?^^ »Ма није, брате, 
ни од какве тице, него од мазге, од праве 
талијанске мазге!^^ — »Ма, што кажеш, по 
Богу брате? Зар се мазге легу? То нијесам 
знао!^^ — »Ето, знај сад ! — »А како се из- 
леже?^^ — »Лако ! Покриј гађубретом, па ће се 
десете недјеље излећи машче.^^ — »А би ли 
га продао?^^ — »Ја га, ваистину, и носим на 
продају ! — »Колико за њега?^^ — ^^Толико !^^ — 
Погоде се. Ћеклић плати, узе тикву, и, ко- 
лико је радостан био због добре куповине, 
похита уз Крстац не гледајући преда се, те 
се спотакне и падне, а тиква се скотрл>а низ 
брдо и разби се у стотину комада. Од тога 
се уплаши један зец из грмчића и потече низ 
дубодолину. Грјешни Ћеклић устајући угледа 
зеца, па га стаде вабити: „шјо, мало ! шјо, 
мало ! овамо ти је мајка!^^ Кад зеца неста 
испред очију, залелека Ћеклић: »Леле мене 
данас и до вијека, какву мазгу изгубих ! Кад 
оно недоношче онако трчи, а да какво би 
било послије!?^^ . . . 

ускок 11 



162 СИМЛ МАТАВУЉ 



Сви ударише у смијех. 

— А за око причај ! рекоше. 

— На путу у Приморје нађе Ћеклић зрно 
грожђа. Бјеше крупно, чврсто, плаво. Окрећи, 
преврћи њим, подноси га под нос, питаше 
се Ћеклић, шта ли то може бити? Најзад 
загризе га, па, осјетив сласт, брзо га прогута 
и онда се сјети шта је, те узвикну: »Ово је 
Божје око ! (Боже опрости !) Да Бог да ти, 
Боже, и то друго испало, и ја га нашао!^^ 

Пошто преста смијех, Ћеклић се осве- 
ти Цуци: 

— А да 1^ако су се оно дијелила два 
брата у вашем племену ? Била два брата Цуце, 
па пошто се и млађи ожени, не слагаху се 
јетрве, те, као што обично бива, одлучише 
да се дијеле. И ласно подијелише оно ку- 
ћерка, оно дворишта, њешто гаја, њешто 
земље и стоке. Кад све то би готово, ста- 
рији се сјети, да обојица знају са>10 једну 
пјесму. »А да коме ће пјесма?^^ запита он 
брата. — ))Ваистину, као и досад, можемо је 
пјевати на поређе^^ одговори млађи. — ))То 
не може бити, но по старјештву она остаје 
мени^Ч Млађи се оприје. — Те хоће бити, те 
неће бити, око тога се спорјечкају и најзад 
поставе добре л>уде да о томе пресуде. Суђе 
су два дана зборисале и узгред се гостиле, 
па пресудише, да пјесма остане старијему, 
а он да млађем то накнади са два брава!... 

Било је још таких задиркивања, те не 
остадоше поштеђени ни Приморци, које пред- 

стављаху »адмирал^^ и „капетан^^, а на крају 
ђакон дохвати и Јанка, питајући га : је ли се 
зажелио жаба, тишти ли га пушка за поја- 
сом, је ли згодан велики тур, итд., чему се 
Јанко од срца смијао. 

Тако му протече први дан на Цетињу. 

Сутрадан врати се Крцун с Његуша. 
Послије ручка њих двојица појахаше коње 
Р1 отидоше путом што со пење уза стране 
близу брда Вртијел>ке и што води у ријечку 
нахију. Кад стигоше на врх, на границу ка- 
тунске и ријечке нахије, Јанко оста као оп- 
чињен због неслућене љепоте и питомине, 
која се већма истицаше према суровој це- 
тиљској околинп. Под њима пукла дубодо- 
лина са селом на средини ; долина се спушта 
ка дивном скадарском језеру, по чијој се по- 
вршини онога часа прељеваху различите боје. 
Иза језера назријеше Скадар. Над њим се 
наслагала, једно за другим, голема брда^ као 
какве исполинске љестве, које воде у вјечито 
плаветнило! Равница је испресијецана при- 
тоцима језерским. Тврди жабљак намрштио 
се на главици. Његдје, при дну брдашца, 
заодјевена четином, бјеласа се црквица. Свуда 
различитост и јужна питомина. Јанко се не 
могаше начудити. Крцун му наведе ријечи 
краља Вукашина Видосави љуби Момчиловој: 

«А какав је Скадар на Бојани ! 
«Кад погледаш брду изнад града, 
«Све порасле смокве и маслине 
,И још они грозни виногради; — 
«Кад погледаш стрмо испод града, 

11* 

«Ал' узрасла шеница бјелица, 
«А око ње зелена ливада, 
«Кроз њу тече зелена Бојана..." 

Крцун му показа којико опсиже ријечка 
нахија, гдје почиње црмничка, гдје су Кучи 
и Пипери. Највише се Јанко зачуди, кад од 
рођака дознаде да Ријечани и Црмничани 
често бију бојеве и на води са Арбанасима 
и Турцима! УговорипЈе да ће сићи једном 
доље, ако буде могуће, и возити се по језеру... 

У главном, Јанку се ређаху дани једнако 
и брзо, јер не осјећаше досаде. Ако је била 
претежнија преппска својводама, сердарима, 
кнезовима и са свећенством из седам пле- 
мена , владика је започињаше с ђаконом. 
Често је то трајало цијело јутроЈ или цио 
дан. Није ријетко бивало да владика упу- 
ћује писма преко границе на турску страну: 
скадарском везнру, травњанском, призрен- 
ском владици, беговима и племенским глава- 
рима по Херцеговини. Знатније исправе пи- 
саше сам владика, — писаше лагано, читко, 
малијем, округластијем и збијенијем словима, 
те му и рукопис показиваше човјека уредна, 
л>убител>а јасноће и језгровитости. Веома се 
бринуо за мир међу племенима, за суђење 
по новом законику, те нестрпљиво очекиваше 
вијести о томе, ио томе највише говораше. 
А вијести долажаху час угодне, час неугодне. 
Мало по мало и Јанка почеше све већма за- 
нимати те ствари, поче се све већма при- 
љубљивати животу народном. У осталом вје- 
жбаше се у проучавању талијанскога службе- 

нога слога и у брзо показа успјех. До душе 
приједмети су биии слични. Али већ првијех 
дана имао је и крупнијег посла, два дугачка 
написа у два језика, њемачки за министар- 
ство спол>нијех послова у Бечу и Француски 
за Русију. У доколици најрадије је проводио 
вријеме на пољу, било у лову, било у шет- 
њама на коњу, по селима цетињскога пле- 
мена. Како је лијепо вријеме трајало десе- 
так дана, он обиђе редом и потанко Бајице, 
Доњи Крај, Бјелоше, Очиниће, Угње. 

Али се одједном вријеме промијени: поче 
поново падати снијег, водњикаст, мек, те се 
од силно лапавицс пије могло крочити изван. 
Тада Јанко нађе другу забаву, да испуни 
часове одмора. По ћелијама, у подрумима, 
на тавану, у њеким иструхлијем ковчезима, 
чак и у ризници, бјеше доста старинскога 
оружја, које он поче прикупљати у своју 
ћелију. 

— Та ово је право откриће, неоцјењиво 
благо ! узвикпваше Јанко, кад би наишао на 
какав лијеп комад. Помагаху му у купљењу 
п чишћењу ђаци. 

Нађе доста копаља, мачева, стријела, 
пињала, првобитнијех пиштоља, архибужа, 
сабаља, дервишких наџака, буздована, окло- 
па , — оружја из различитијех стољећа , с 
различитијех крајева свијета, које је удес 
прибрао у један манастир! Све то Јанко про- 
бра и складно наређа по стјенама своје ће- 
лије, а како је о томе једнако говорио, нај- 

зад наведе владику, духовнике и ђакона да 
дођу прегледати. 

— Гледајте, пресвијетли, говораше у за- 
носу Јанко.. показујући му један дугачачки 
мач са двије острице.,. Ово је право благо, 
ово је из времена крсташа ! Ево му биљеге, 
ево и поклича!... Погледајте овај дивно из- 
рађени штит, за који би Инглези благо дали. 

— Збиља ! ? запита ђакон. Збиља би се 
то могло продати? 

— Би, али то би била срамота! 

— Сва срамота на мој образ, ако се за 
те ствари могу узети готове паре, па да за 
њих купимо праха и олова! Та није гријех 
био залагати мптре и јеванђел>а, а камо ли 
те старудије. 

— Нажалост, тако је, потврди владика. 

— Знаш шта , Јанко ? настави ђакон. 
Таквога оружја има по Црној Гори на товаре. 
Ако имаш купаца, ми ћемо разгласити, да се 
може оно трампити за пушке и за џебану, 
па да видиш хоће ли га за мјесец дана бити 
големо ! Онда ћемо скупити чету жена, па 
из^ натоварити таким копл>има и мачевима, 
нека их носе на морску скелу. Је ли до- 
бра рва? 

Сви се смијаху чети жена натоварени- 
јех старинским оружјем. 

Јанко, сјетан, обори главу и признаде 
да Иво право има. 

На Крцуново наваљивање, Јанко заведе 
нову забаву, — борење, које учини исти ути- 
сак као и на Његушима, и у чему ђакон нај- 

чешће страдаше и највише се л>ућаше, што 
је много веселило омладину. 

Онда се опет промијени вријеме. Једнога 
вечера дуну бјелојуг, а до дана растопи сав 
снијег. Кад сунце грапу, цетињско поље беше 
право језеро ; али након два дана вода се 
оциједи и земља се исуши, те по подне и 
владика изјаха на своме Бијелцу, праћен пи- 
сарима на коњма и војницима. Старац бјеше 
необично добре вол>е, јер му из свијех пле- 
мена долажаху гласови, да се мир утврђује, 
да се народ покорава судовима, да су добри 
биљези е ће се и порез моћи прикупљати ; 
предаде се старац своме милом надању, да 
ће дајбуди у сваком племену моћи отворити 
по једну школу. Првога дана обиђошо Бајице 
и Доњи Крај, другога идоше на Гранпцу, тре- 
ћега се упутише ка Ђинову Брду, кад их на 
пола пута стиже у трку њеко момче бајичко, 
које једва изговори: 

— Врати се, господару ! . . . Погибија ! 
Владика преблиједи, те и он једва из- 

рече : 

— Шта би, дијете? 

— Погибе наш Илија Драгов ! Уби га 
Марко Матов Почек. Ми се једанак дигосмо 
да се бијемо с Доњокрајцима, али наш сердар 
и њихов кнез смирише нас и ено доведосмо 
Марка, да му ти судиш!' Епо их на гумну, 
те ме послаше ва тобом ! 

— Кад је та несрећа била? пита владика, 
погнавши коња у ход. 

— У ручано доба. 

— А чији си ти? 

— Ја сам Мићун Вогаков, рођени брату- 
чед Илин. 

— А зашто тај несрећник уби Илију? 

— Ни зашто, господару. Позавадили се 
због потрице. 

— А зашто убици не судише главари? 

— Оно, суђено му је, господару. Сви га 
мичемо на душу, по твоме законику, нако 
рече сердар, да га убију твоји војници, да по- 
слије његови не траже крв од нас. А, Божја 
ти вјера, господару, ако га не смакнеш, биће 
велика погибија, јер нам. на правду Божју уби 
најбољег ђетића. 

Владика, ђакон и Јанко потјераше у кас ; 
војници и момче остадоше трчати за њима. 

Пред манастиром, на гумну, стојаху раз- 
двојене двије гомиле оружанијех људи. На 
размаку међу њима стојаху сердар Ђико Мар- 
тиновић и доњокрајски кнез Илија Ивановић. 
Пред њима стојаше везан висок младић, ве- 
ликих црнијех очију, мрке науснице. 

— Што то би, људи, ако Бога знате ! ? 
рече владика одјахујући. Потраја вам вјера 
ево равно двадесет дана! 

— Зли удес, господару, одврати Ђико. 
Но помагај, да се о овоме сврши, па ће бити 
најмање ! 

— Што ти велиш, кнеже Ивановићу? 
пита владика. 

— Што и сердар ! Немам шта друго ! 

— Казуј, Марко, сву истину, све како 
је блло^ јер ти и онако не може ништа помоћи. 

— Хоћу, господару, не од страха но због 
образа ! одговори несрећнрхк, коме се крв по- 
врати у лице и исправи главу . . . Чувах стоку 
у страни више нашега села, па заспах. Кад 
се пробудих, а оно стока отишла на њихово 
поље. Потекох онамо и опазих Илију Драгова 
под дубом, гдје сједи. Назвах му Бога, а он 
мени овако : »А што прогониш те црклотине 
у наше, никоговићу од никоговића?^^ Ја му 
вратих мило за драго, а он скочи и потече 
на мене. Имађаше у руци брстину. И гово- 
раше идући на мене: „Сад ћеш запамтити, 
никоговино ! Сад ћу те овом брстетином, као 
неваљалу жену, и пред њом ћеш се вратити 
у своје погано гнијездо ! И замахну на ме, 
господару, али немаде кад спустити, јер га 
саставих са земљом. 

— АФерим ти га, соколе, викну неко из 
гомиле Доњокрајаца. 

На то се Бајице машише пушака. 

— Стојте, несрећници, викну владика. 
Јесте ли дошли пред цркву и преда ме да 
ми покажете, како сте кадри газити закле- 
тву и дати затку клетвама? Јесте ли дошли 
да дате примјер свој Црној Гори, како по- 
штујете свога владику и законик, па који сте 
заклети ? 

— Нијесмо, опрости, владико свети, рече 
€ердар. Но, тршавај, аманат ти! 

— Шта ја имам да трсим? НЈто га до- 
ведосте мени ? И шта мниш, сердару, говори 
јасно ! 

— Мним, да је овај крвник истину ис- 
причао. Мним да се могао одбранити од на- 
пасти и без крви. Мним да ако он не плати 
главом, биће велика погибија. 

— Дакле мичеш га на душу? 

— Мичем 

— Е, а ја не дам своје војнике, јер би 
се, због истог разлога, и по другим племе- 
нима угледали на вас, а то не може бити ! 
И јер треба да је закон сврху свега ! Но ми 
реците, Бајице, мичете ли сви на душу овог 
убицу ? Ко га миче, нека дигне руку ! 

Све Бајице подигоше руке. 

— Хоћете ли.мепослушати, Дољокрајци ! 
викну онијема. 

— Хоћемо, одазва се глухо кнез Ива-^ 
новић. 

— Опростите се са својим братом и идите 
у миру Божијем. 

Наста тренутак нијеме тишине ; сви из- 
гледаху као скамењени ; владици се тресијаху 
бројанице у рукама ; ђакон бјеше ставио руку 
на срце ; Јанко бјеше прекрстно руке и обо- 
рио главу ; и сам сердар шчињаше се. 

Онда Марко рече: 

— Хајте, браћо, послушајте свога вла- 
дику ! Боље је да погинем сам, него вас 
достпна. Не светите ме п не жалите много, 
јер сам се замијенио ! Такав ми је усуд, па 
хвала Богу ' 

На то први му приђе кнез и пољубп се 
с њим, па сви редом, и сви редом отидоше 
један за другим, као покајницп. Осуђеник 

гледаше за њима^ па кад и пошљеднога неста 
окрете се владици : 

— Владико свети, дај ми твоју десницу 
и благослови ме. 

Старац бризну у плач, приђе му и пружи 
руку на цјелив, стави је на његову главу 
и остаде за њеколико у молитви, па побје- 
же- у манастир. 

Бајице одријешише осуђеника, па се на- 
врсташе за њим. Он се прекрсти. Сви се 
ирекрстише. Онда пођоше брзијем корацима... 
На пушкомет од манастира затутњи грозд 
пушака. 



-♦•■^■■^ 



VIII 

Па Сретење истицаше рок службе вој- 
ницима. Уочи тога дана, око вечерње, дођо- 
ше замијеници свима; Крцуна Сердарова за- 
мијени њеки од Кустудића. Оп приступи ка 
владици, који се, као обично у то доба, ше- 
таше по ходнику, и рече: 

— Господару, збогом! 

— Шта је, бабовићу? Куда ћеш ти по 
ноћи без вечере? запита владика зачуђен. 

— Дома, господару. Прекосутра ми се 
удаје сестра, па сам рад осванути онамо ! 

— Рођена ти сестра? 

— Није, господару, но кћи Рака Мргу- 
дова, а ја ћу јој бити барјактар. 

— Нека јој је са срећом, рече владика 
и извади Р13 шпага два талијера; један даде 
Крцуну. као што ће свакојем војнику на 
крају рока, други додаде, рекавши : 

— Подај јој ово мало поклона од моје 
стране и поздрави добро старца Мргуда и 
Рака и све браство, и нека вам је аманет 
да одржите вјеру ! 

— Бог и теби дао здравља, добри го- 
сподару, а вјеру ћемо чувати, занаго ! А 
некаје и теби на аманет наш Јанко! Е по- 
гибе ђетић од нечесова дерта, а не знамо 
заправо шта му је ! 

— Проћи ће то, синко. Знаш, мека је 
срца, па. . . Али, проћи ће ! 

— А како би било, господару, да и он 
пође са мном, ако можеш без њега? Најпо- 
слије и њему је Анђе рођака! 

— Видиш, то ти је добра мисао, синко! 
Нека иде ! Нека остане, ако хоће, цијелу 
недјељу! Реци му, да сам ја рекао. Нека 
узме коња. 

Крцун отиде у Јанкову ћелију. 

Јанко бјеше једнако мрзовољан пошљед- 
њих десетак дана ; он се усиловао да то при- 
крије, али се то опажало, а сви у манастрфу 
приписиваху његову сјету немилом догађају, 
коме је био свједок. Додуше, крвави догађај 
бјеше га потресао, али главни узрок није 
био тај, него што не ирима одговор од сво- 
јих. Јанко је рачунао да ће за осаммаест, 
најдуже двадесет дана моћи примити одго- 
вор од Лудмиле. Очеву се није поуздано 
надао; међутијем протече већ тридесет дана, 
па ни од кога ништа. Свакога јутра уста- 
јаше с надањем ; цио дан провођаше у томе ; 
свакога вечера, кад бп Бајица пошгоноша 
испразнио своје бисаге, дрхташе Јанково 
срце, па би га спопало очајање. Најпослије 
изгуби сан и поче вехнути, а о своме тај-^ 
ном страдању не помену ни владици ! 

Крцун га затече иа одмарачи, сјетна, 
замишљена. 

— Јаико ! Хајдемо сестрп па свадбу. Ја 
пдем одмах, алп, ако ћеп1 тп са мпом, ја ћу 
те прпчекатп да презалогајпш ! Владика рече, 
да узмеп! коља. 

— Хајдемо, прпхвати Јапко, готово не- 
хмарпо, па сазу чпзме а узе опанке, које 
бјеше добио па поклоп па Његушима. За 
тијем се заврже џевердаром, којп му владика 
бјеше поклопио, огрну се струком и понови: 

— Хајдемо !.. Пе треба ми коњ ! 
Владика их пресрете и рече: 

— То је лијепо од тебе ! Обрадоваћеш 
их свијех!... Алп добро бп било да се обо- 
јица заложите п да попесете мјешчпћ вина! 

— Обраде! впкпу ђака. 
Ђак искочп из мађупппце. 

— Иди код Лаза п допеси овијем пут- 
ницима по залогај јела и мало вина. Спреми 
им вина и за пут !... Л ти, Јапко, сврати 
к мени прије поласка! 

Владика отиде у своју ћелију, а мла- 
дпћи у трпезарију. Кад Јанко послије уђе 
к владици, он му даде осам дуката и њеко- 
лико цванцика, рекав : 

— Ево ти да даривап! певјесту! Ово је 
твоја мјесечна плата! Идп, спнко, п проведи 
се лијепо у сватовима!... 

Бјеше већ мрак кад се Јаико и Крцун 
упутише горњим пољем. Дувао је лак сје- 

верац. Док не прођоше Вајице, мало су што 
говорили, а кад се дохватише планине, на- 
шавши завјетрину, сједоше, напише се, и 
Јанко започе питањем: »Шта је то дјево- 
јачки барјактар?^^ На то Крцун развезе, поче 
спочетка. Доиста хтјело му се да ма чим 
разговори сјетна друга, али осим тога, мило 
му бјеше да га поучи и свадбенијем обре- 
дима, као што га у свакој згодној прилици 
поучаваше о свему што обиљежава Црно- 
горце. Започе : 

— Ваистину, треба да знаш, како се у 
нас жени и удаје ! Ево да ти испричам. Већ 
си дознао, да често Црногорац вјерива сина 
или кћер још у колијевци. Вјереници чекају 
вријеме, које старији одреде, па севјенчају, 
и свршено је! Али има доста младића и дје- 
војака, који нијесу тако вјерени, али се ни 
тада они не питају, но их вјеривају роди- 
тељи. Отац изабере сину дјевојку, па по- 
шаље двојицу од својте, да је ишту Дје- 
војчин отац, или ако је сирота, ко оца за- 
мјењује, пита све браство, да ли пристају; 
сваки браственик има ту гласа, јер да по- 
су^иЈе одива дође до невоље, сваки је брани, 
јер ми не лучимо браственице од рођенијех 
сестара, као што знаш ! Кад и браство при- 
стане, онда се просцима да ручак и пуца- 
њем се огласи вјеридба и углави се „свила^Ч 
Обично на двије три недјеље пред свадбу 
дођу ка вјереници тројица од рода вјерени- 
кова и донесу јој платна за кошуље, свиле 
за вез, двије боце ракије и једац дукат. По- 

што дарују дјевојку, пију са цијелијем бра- 
ством. То се зове »свила^^ Тада се углави 
колико ће бити сватова и каквијех дарова^ 
и кога ће дана бити свадба. Трошак за да- 
рове које спрема дјевојчина кућа намириће 
све послије младожења... 

— А могу ли се вјереници састајати? 
запита Јанко, кога те потанкости почеше 
занимати. 

— Не! То би била срамота!... Дакле, 
младожења јави свакојем свату осам дана 
напријед, кад ће бити свадба; сваки треба 
да донесе по пециво, а њихове жене по по- 
гачу и боцу ракије или вина. Браственици 
дјевојчини такође доносе у њену кућу по 
пециво, погачу, пића и марама, да помогну 
даривање сватова... 

Јанко га опет прекиде: 

— Колико ће бити сватова Анђи? 

— Углављепо је шездесет. 

— Шта кажеш ! ? рече Јанко изненађен. 
То је премного! То је велики трошак! 

Крцун се осмејхну. 

— Кад се женио наш поп Марко, било 
их је равно три стотине!... Дакле, дан пред 
свадбу сви сватови дођу кући жениковој, и 
све их браство дочека. Главни су л>уди у 
сватовима: стари сват, десни и лијеви дје- 
вер, првијенац, барјактар, кум и војвода. Ту 
сви вечерају и преноће; ако нема мјеста, 
разреде се по кућама браственијем. Сутра- 
дан крену се сватови по дјевојку, а женик 
остаје дома. Цијелијем путем сватови мећу 

из пушака, а десни дјевер нуди вином људе, 
мимо чије кућс пролазе. Кад се сватови при- 
макну дјевојчиној кући, онда из ње изиде 
њен барјак, бива, првијенац и барјактар, а 
то ћу, као што знаш, бцти ја прекосутра. 
Онда се одвоје од њих њихов првијенац и 
барјактар, па ћемо нас четворица поиграти, 
ижљубити се и претећи их у повратку. Оба 
барјака побошћемо пред вратима. За нама 
ће једанак ући оба дјевера, па остали сва- 
тови, онијем редом којим су ходили путом. 
Совра је постављена и посједају: у прочеље 
стари сват, с десне му стране кум, први- 
јенац и барјактар и сви сватови, редом, а у 
заставу војвода. С лпјеве стране совре си- 
једа: стари сват од дома, па редом брастве- 
ници и својте. Е, онда почињу здравице. Прву 
напија сватовски стари сват, а послије ње 
ставља новце на погачу у име трошка који 
је поднио домаћин, — то дуго траје. На то 
стари сват од дома дохвати погачу, па је 
сломи на глави, говорећи: „Из овога дома 
пошла у добри час, а у онај уљегла у бољи 
час ! Да се полажу хљебом и вином и сва- 
ким добрим чином!^^ Онда десни дјевер преда 
нове опанке брату дјевојчину, а овај отиде 
у пријеклад, гдје сестра чека у јединој ко- 
шуљи, а жене стоје око ње. Тада јој брат 
натакне опанке на ноге, а поврх кошуље на- 
вуче јој другу, нову кошуљу, која се зове »вјен- 
чанпца^Ч Затијем јој скине капу с главе и 
отиде, а жене јој ставе мараму, опашу је 
женским појасом и одјену је. За совром тада 

напија сватовски стари сват старом свату 
од дома. То је друга здравица. Тек трећа 
почиње вином. Њу пије домаћи старп сват у 
здравље сватова. Четврту пије њеки од глав- 
нијех сватова, и онда износи домаћпн ма- 
раме и дијели пх. Затијем се опет једе. За- 
тијем викне стари сват њихов : »Ха, на ноге 
моји дјевери, дјевојку под руку!« И иште 
дјевојку. Брат је изведе и преда је дјеве- 
рима, а десни је узме за руку, а лијеви стане 
иза ње, и од тога часа обојица добро пазе 
да је се не би ко од рода дотакао. Дјевери 
је приведу ка своме старом свату, који јој 
натакне прстен на прст, а она се онда почне 
клањати пред сваким и свакога од њих у 
руку цјеливати... Жалосно је то гледати!... 
Јанко се зачуди и насмеја томе нена- 
дном завршетку. И запита: 

— Шта је ту жалосно, Крцуне ! ? 

— А то, што постаје туђа! Оно, истина 
је, крв остаје крв, али од тога тренутка ту- 
ђим људма постаје покорна!... Онда долази 
пета здравица, која се зове »добре молитве^^ 
Отац напија кћери : »Хајде збогом, дјевојко ! 
Дао ти Бог срећу, како бих ја рад ! Дао ти 
Бог порода, прве кћери, а потоње синове, 
да се два зла у дому не састају! Најгори 
ти сипови били као што су ова два стара 
свата! Излазиш из мога дома у добри час, 
а ушла у тај, у који се крећеш, у бол>и час!^* 
За оцем благослови је и мати тако исто, ако 
је плач не омете!... Шеста је здравица за 
совру и дружину, а њу кити њихов стари 

сват, па повикне: »Ха, на ноге, на путо- 
ваље!« Тада сви устану, а војвода напије 
седму здравицу дому, браству и роду, и 
та се зове: ))3дравица с ногу^Ч Тада сви из- 
лазе, редом како су улазили, па када се од- 
макну, проспу огањ р13 пушака сви једанак. 
И потада се више не меће. Тако стигну у 
своје место, гдје младожеља чека у цркви. 
Из цркве иду кући, пред којом чекају бра- 
ственици и својта и свекрва са мушким дје- 
тетом у наручју ; пред вратима је прострта 
пустиља, преко које млада унесе дијете у 
кућу... Ту се вечера, препоћи и сутрадан 
руча, па се разплазе. Ето ти ! 

— Много церемонија ! рече Јанко за 
себе, па запита гласно: 

— Шта бих ја поклонио Анђи? Имам 
при себи осам цекина; да јој дам четири! 

— Много је то, чбче, и њекако није у 
реду, да јој поклањаш само аспре ! Подај јој 
цекин, а за други купи јој свилену мараму, 
а за оно што претече, узми впна.. Ићи ће 
њеко од наше момчади сутра у град, па ћемо 
све то уредити! 

На томе прекидоше и пођоше дал>е 
кроз мрак. 

Другом се одморигае на другој страни 
планине, на помол његушке долине, коју 
бјсше притпсла густа магла. 

— Ух, чајине! рече Крцун. Али нека! 
Већ је крај зими. Поћас је срета л>ето. 

— Како то! ппта Јаико. 

— Па освиће Сретење, а ми бајемо, да 
ое тада сусреће зима са љетом ; она одлази, 
а оно долази. Оно, пма и пословица: »Бла- 
говијест, приповијест^^ али нека буде сни- 
јега још једном, дваш, па ће се зазеленити 
гора и јунаци дохватити планине и, ако Бог 
да, насјећи турских глава! Једва чекам ! 

Јанко је разумио шта Крцун мисли, 
јер то не бјеше први пут да о то] ствари 
разговарају. Знао је да се браственици у 
потаји спремају да изненаде и обрадују кнеза 
Драга главом којега Мушовића из Никшића, 
јер један од њих уби Милуна. Јанко се није 
могао заносити том осветом, јер, најпослије, 
Милун је погинуо одводећи плијеп. То то- 
лико да њешто рекне, запита: 

— Дакле, биће рата? 

— Не велим то, али четовања занаго 
биће, јер га је лани слабо било због не- 
мира међу племенима, а сад се ето вјера 
ухватила! 

— А владика хоће ли допустити чето- 
вање? запита Јанко, — запита онако, не 
мислећи, али се одмах сјети, да је рекао 
бесмислицу! Та већ бјеше толико познао 
прилике у Црној Гори и толико ушао у дух 
црногорски, да тако питање није могао по- 
ставити! 

— Владици то не може бити криво, рече 
сухо Крцун. 

Јанко бјеШе увјереп, да му је друг, по- 
ред све искрене оданости владици, у ееби 
додао : »Питамо ми за то владике и патрпке ?^* 

Ту изреку бјеше он, Јанко, нехотице, разу- 
мије се, изазвао њеколико пута, те се не мо- 
гаше начудити тој необичној супротности — 
покорности владици у њеким стварима и не- 
мару у другим. 

Стигоше у браство подоцкан ; не чуше 
нигде гласа, сјем што узаври лавеж. Стане 
Сердарева отвори им врата након дужег до- 
зивања и лупања. Она се стаде јадати : 

— Куку мајци, што не јави, или не дође 
раније, па да вас дочекам с вечером и на 
ногама, а не овако траповијесна ! А што ћемо 
сада, де! 

— Ништа друго но да сједнеш с нама 
и да наздравиш, к1ао баница, вели Крцун пре- 
дајући јој оружје. ^Па да ти натенане при- 
чамо шта ради владика и шта су главари 
зборисали о Васиљеву дне! Ето шта ћемо, 
а шта би бол>е! 

— Не знам, крста ми, дијете, зашто се 
једиш ! Надах ти се сутра у ручано доба. А 
што рече за владику, хоћу радо његов бла- 
гослов и гутл»ај његова вина, а све остало 
нека остане коме доликује. Је ли тако, Јанко? 

— Тако је, стрина, потврди Јанко, коме 
већ не бјеху необичне таке смијесе грубости 
и њежности између њих. Сједајући крај огњи- 
шта, Крцун јој пружи мјешчић. 

— Дед наздрави, банице ! 

— Е, па да сте ми здрави и с добријем 
дошли ! До године у ово доба напијала ва- 
шим сватовима!... Аха! Чисто црмничко! Ово 

је ватра за старе кости !... Збпл>а, да вам ску- 
вам маио кастрадине? 

— Ми смо вечерали, но нам простри 
да лпјежемо. 

Стане донесе пустиње, подглавље и бје- 
л>еве, прострије им крај ватре, па отиде. 

Јанку, ненавиклу ходити у опанцима, 
брнђаху табани, а онако сустала, непспавана 
за много ноћи, ухвати тврд сан, те се про- 
буди пошто сунце грапу. Домаћицаје мпје- 
сила. Она впкпу с врата малог Ђузу и рече: 

— Здрав освануо, Јанко! Опрости, не 
могу те послужити оваким рукама. Де, Ђу- 
зино, поспи Јапка. 

Крцун је дерао брава објешена о дрвету 
у дворишту. Рамо и још љека дјеца гледаху 
работу. Ђуза, полијевајућп руке Јапкове, за- 
поче причати новости у брастпу, догађаје, 
који се њему чињаху знатпи, а који се нај- 
више тицаху /1еце. Кад бјеху готови, Ђуза 
викну матери: 

— Бога ти, Стане, кад ћеш престати 
мијесити? Зар пе впдје да је Јапко устао? 
Кад ћеш попригати утробпцу? 

— Ево ме, соколпћу мој ! Жао ти је 
Јанка гладна, ма впше себе, бојпм се! 

Прпје него што сједоше да јсду, у дво- 
ришту Мргуда Шутова узаври пјесма. Стане 
рече : 

— Тамо су већ све дјевојке из нашега 
и још из три браства, осјем силне родбпне 
Шутовића по женској крви ! Бпјелп свијет! 
Но, чим руча^е, хајте момци, да поиграмо. 

За тебе, Јанко, нико од извањаца неће по- 
мислити е нијеси Црногорац. 

— Ја ћу пајприје до кнеза! рече Јаико. 
Пошто ручаше, Јанко даде Крцупу два 

дуката за набавку дарова, а Ђузи и Раму 
по цванцпку, па се упути кнежевој кући. 
Као што знамо, требало му је проћп поред 
кућа Стева Бојова, попа Марка и Мргуда 
Шутова, гдје је била удавача. У дворишту 
Стевову, Маркиша, спн му, такође дераше 
овна, Горде, жена му, бављаше се нечпм 
крај љега, а Стево сио на столовачу пред 
вратима. Све троје готово у један глас по- 
впкаше : 

— 11а1п Јанко ! Дође ! Добро дошао ! 
Јанку се загрпја срце од тијех топлпјех, 

искренијех гласова па срца Те уврати, здрави 
се и проразговара. Стево и Маркиша такође 
рекоше, да се скроз поцрногорчпо, да га већ 
ни по чему не могу разликовати од правог 
Црногорца! И опет чу похвалу: »Ко би ре- 
као да је ово опај солдат, што с нама бјеше 
на Бадњи дан у кнеза Драга^Ч Јанко додаде 
смијући се: »И онај принцип, о коме се то- 
лико причало !^^ 

У дворишту попову пристав окреташе 
пецпво, а Гојача се деси на прагу. И она 
впкну Јанка, и потече му у сусрет с ри- 
јечима: 

— А ђе си нам, јадо ! Жел>ни смо те 
сви, — сви од најмањег дјетета до старог 
Мргуда!... Поп је отишао часком у село. 
Боже мој, колико се о теби говорило ! И 

нагађали смо, да ли ћеш доћи на свадбу. Ја 
сам тврдила да хоћеш, а њекп говораху да 
нећеш ! Како си? Јеси ли се обикао у ма- 
настиру ? 

— Хвала Богу, здрав сам и добро ми је. 

— А.што стојиш? Ходи на једну ка- 
Фицу, — знаш, на моју каФпцу? 

Није бпло друге. Јанко уђе и сједе. 
Гојача, приставл>ајући ибрик^ настави; 

— Драгић Милунов највише те жељкујб! 
Сад, је ли из своје главпце, или по науку 
њечијем, дијете те једнако помиње! И џри- 
јети тобом, кад год му њеко на жао учини, 
— вазда пријети: »Казаћу ја Јанку кад дође^Ч 
А тетка му Милица највпше га љути грдећи 
Јанка: — »Јанко је овакав, онакав, Лацма- 
нин, страшљпвац^^, па кад га расплаче, онда 
почне да хвали Јанка. То, неборе, незбори кад 
је људи, него кад смо насамо. И опа је нај- 
више говорила, да пећеш доћи! «Не марп% 
вели, ),он више за нас колико за лањски 
снијег! Ко ти га зна, хоћемо ли га икада више 
видјети ! Ко ти га зна ! Лако може бпти, да 
ће он преко Скадра на море, па у шпроки 
свијет!* 

— Откуд јој те мисли!? рече Јанко 
узрујап и брзо додаде: »А је ли здрава? 
Јесу ли сви кнежеви здраво?^^ И преметну 
говор на друго. 

Дуго је трајао разговор, а све, отуд, одо- 
вуд, ријеч дође на Милицу. Јанко је био 
опрозан, а баш настајући сувише да то буде, 
издавао се оувише. Гојача се осмејкивала 

и доиста саму себе питала: Је ли то само 
зато што му годи; е се дјевојка занијелаза 
њим, или је и она њему омиљела у велике ? 
Ваш кад Јапко хтједе да пође, бахну 
поп. Поп канда занијеми за тренутак од чуда, 
па махну глазом и прекрсти се. И рече: 

— Е ово јест чудо!... Муштулук, Јанко! 
Одмах муштулук ! 

И скиде струку с њега. 

— Шта је? Зашто? пита иопадија, а 
Јанко, забезекнут, гледаше их. 

— Дршло му благо из дома ! Благо ! 
Триста н^утијех дуката: И књига! 

— Разумијеш ли, Јанко ! дода поп, ви- 
дећи Јанка непомична... Писали су ти твојиу 
и послали су ти силан новац! Ено све у Сава 
Маркова! 

Јанко скиде капу, пријеђе руком преко 
чела и једва изговори; 

— Но, хвала Богу!.. Хвала милостивом 
Богу!... Хвала ти, цопе Марко! 

Поп га заогрну струком и рече:. 

— Ану сједп јога мало, да ти испрцчам! 
Ово је, знаш, наш обичај, кад првињекоме 
донесеш какав весео глао, да му иштеш му- 
штулук! Онда скинеш с њега ма што, капу 
или струку, а он ти да поклон!... 

— Молим те , рече Јанко, машив се 
у шпаг. 

— Молим те, претече га поп, ухватив га 
за руку. Зар ти не знаш за шалу?... Даклв, 
ево шго је и како је било! Бјех послом у 
Рајчевићима и тамо чух да је Саво Марков 

оболио, те у иовратку увратих к њему. Кад 
онамо, човјек мало' прозеб^о и лешкари. Чим 
се поздрависмо, Саво ће : » А за вашег Јанка 
дошле синоћ паре и књига. Донио их наро- 
чит човјек из града, а дошле су на име 
Жутковића, како углависмо. Јадан Јапко. Он 
се занаго већ и не нада одговору, те једва 
чекам да наиђе Бајица поштоноша. 

Јанко устаде и запита: 

— А кад наилази Бајица? 

— Ако већ није. 

— Е, опростите, одох ! Збогом ! 
И отиде. 

Поп настави причање попадији: 

— Запитах Сава колико је дошло новца 
Јанку. Вели: триста жутијех цекина! И пО- 
каза ми кесу запечаћену. Сад ће, вели, да 
зида кућу у браству и да купи земље. 

— И да се ож^ени, дода Гојача. 

— Тешто и да се ожени, али није вјег 
ровати! Гдје би он узео Црногорку? А при- 
лика ннје да би довео какву из свијета. Сад 
како му драго о томе, — елем ти ја ције- 
лијем путем од РајчевићЗ довдје мишљах о 
Јанку, и мишљах : Ббгб ти мој, да ми се како 
створити на Цетпњу, па да му ја први до- 
несем хабер ! Зато се ја онолико зачудих, 
кад га овдје затекох!... 

' Јанко удари пречцем од попове куће и 
готово трком стиже кући Саве Маркова, 
кога затече у разговору са Бајицом по- 
штоношом. 

— Гле' викну Саво поисправив се малко 
на одмарачи, на којој лежаше одјевен и 
покрпвен и зачалмљене главе. Откуд ви, 
господпне Јанко! Срели сте се с попом, је ли. 

— Јесам. Знам све! одговори он веома 
задихан. Хвала Богу! Како је вама? 

— Ништа. Прозебао сам, па се лијечим 
по нашки, као што видите, Ено вам ондје 
на столу све. 

Јанко нестрпљиво узе писмо и сједе. 
Руке му дрхтаху. Саво отпусти Бајицу и 
узе да чита новине, које бјеше онога часа 
прпмио. 

Лудмила* писаше као што у таквој при- 
лици може ппсатп онака сестра. Писмо је 
имало осам страна. У првој трећпни бјеху 
рпјечп, какве самр осјсћаље наноси : радост, 
страховање, надање, поуке, простодушни са- 
вјети. Затпјем долажаше извијест , кдкав 
су утпсак учинила његрва три писма. Отац 
бјеснп. Неће да зна ни за што. Мати је 
дуго плакала и прва приложила свој при- 
лог: сто дуката. Ујак је дао другу стотину, 
а она и муж трећу. Нека се Јаико не брипе, 
биће још, само Боже здравља! Затпјсм пи- 
саше о себи, о мужу, о дјетету, — стотину 
ситница, које су бјегунцу биле тога часа 
најзнатније насвијету. Наопет се повраћаше 
сама сестрппскамилоштаи на крају њеколико 
речепица од ујака изета. Измећу осталог ујак 
писаше: »Ти си свој, потпуно свој, а то је 
идеал који сам ти увијек истицао!... Буди 
захвалан судбини, што те је довела до т^Ога. 

Сад, пуц искуства и поуздања у себе, што 
год урадиш, моћи ћеш бити задовољан и 
поносит, јер ће се у твојој свијести огле- 
дати твоја дјела, подстакнута слободном, му- 
шком вољом слободна човјека. 

Јанку тецијаху еузе до ујакова руко- 
писа, па се осмијехну, и преузе читање 
спочетка. 

^ Јесте ли задовољни? запита га нај- 
послије Петровић. 

Јанко се трже као да се пробуди иза сна: 

— Опростите, господине, ја... ја... 

— - Разумијем ја то добро. Немам шта да 
праштам, него, јесте ли задовољни гласо- 
вима из дома? 

— Срећан сам, господине! Никада овако 
не бјех срећан! Ја немам ријечи, којимабих 
умио захвалити вам!... Молим вас, тај го- 
сподин Жутковић з«а да је ово за мене? 

— Зна све и од сад можете право њему 
слати п^сма за Чешку. Доста је да обавијете 
писмо другом хартијом и на њ упутите! 

— Он је трговац? 

— Јест рукогворина и јестива. 
Јанко се опрости и врати се. 

Затече кпеза пред кућом, гдје поправља 
седло. Драгић посматраше што дјед ради. 
Кнез гракну: 

— А камо те већ, грдове мој ! ? Дошао 
;си синоћ, а ја те сад видим! Долажаху од 

Мргуда да те траже, а мене чисто стид да 
кажеМу е те још ни видио нијесам. 

Изидоше Крстиња и Јоке. 

Јанко загрли старца, као што би своје 
загрлио; пжљуби Драгића и срдачно се по- 
здрави са женскима, па сједе и исприча им 
све. Кад доврши, расијече кесу и извади 
три Фишека; један наче и узе десет дуката, 
остало завеза и пружи кнезу: 

— Нека ово код тебе, па, ако Бог да, 
на прољеће саградићу мало куће, а ако што 
претече, ваљаће и то. 

— Велиш ли од истине, да кућу зидаш 
међу нама ? запита Драго. 

— Велим и желим ! 

— Нека ти је са срећом ! рече он давши 
новац жени.. На, бабо ! Ако те похарају, 
платићеш главом ! 

— А сад, ако има ко да одмах отиде у 
град, дода Јанко. 

— Има наш пристав Кићун, рече Јоке... 
Занаго је и он у колу ! Да идем по њега? 

— Иди, вели свекар. 

Јанко уђе у кућу, извади из грудњака 
хартију иза појаса, дебелу млетачку писаљку, 
па написа писмо Жутковићу. Захвали му 
на љубазности, па наручи за десет дуката 
свиле, скерлета, платна, ђаконија и пића. 
Писмо и новац даде приставу, па отиде на 
весеље. - ^ 

И. двориште и кућа бејаху загушепи 
свијетом, али Милицу угледа од прве. Бјеше 
с гомилом дјевојака у угЛу дворишта. Она 

учини кпо да ће поћи к њему, али се пре- 
домпсли. Он се једва прогура и једва нађе 
Мргуда и Рака. Онда зађе кроз тпшму, здра- 
већи се на дохват с познаницима. Тако се 
задуго врзао као у њеком заносу, као мје- 
сечар, докле јој се најпослпје не примаче. 
Она се одвоји п прпђе му блиједа, оборени- 
јех очију. Он јој шапну : 

— Милице, душо моја! Милице, срећо 
моја !.. Желиш ли да овако буде и наше ве- 
сеље, наскоро ако Бог да? 

Па се брзо раздвојише, иити се већ 
састаше насамо* ни за трајања свадбе, ни 
сутра дан, ни дан трећи, кад се око подне 
врати на Цетиње. 

Јанка је мучила савијест, што је пре- 
ступио црногорски обичај, што се у њсколико 
огријешио о гостопримство; толико га је то 
гризло, да најпослије исприча све владици. 

Старац му благо замјери, али одмах 
додаде : 

— Нбко, ако је збгтља мислпш узети ! 

— Хоћу, свијетли господару, рече Јанко 
одлучно. Сад бих је већ узео и да је не л>у- 
бим, а љубим је свом душом. 

— Па у добри час ! Томе, надам се, пеће 
бити сметње, и ако је дјевојка још у колп- 
јевци вјерепа, јер, колико сам разабрао, та 
се вјеридба мора развјерити. 

И још њеколпко пута њих двојица во- 
дише разговор о томе. Пајпослије, како се 

владика саремаше, да се прве недјеље вели- 
кога поста пресели у манастир Стањевиће, 
Јанко измоли допуст и отиде на Његуше да 
проведе покладе. Ту се, прп чаши вина, за- 
вјери Крцуну Сердареву, да ће и он с љпма 
у чету, да свети Милуна Драгова. 



IX 

1 ри дана пред Ђурђев дан, под плани- 
ном Злоступом, у једној дољи, окруженој др- 
вима, зора затече на спавању шесторицу 
четника. Да их је ко издалека посматрао, 
посумњао би јесу ли живи, тако лежаху не- 
помично ! Сваки турио камен под главу, по- 
крио лице и груди струком, загрлио вјерног 
друга — џевердар. Свакоме иза главе бјеше 
торба с брашњеницом и мјешчић воде. Ни- 
један не извади иза појаса кубуру и јатаган, 
те ако се коме хтјело да се окрене на бок, 
није могао. И тако па тврдој земљи, у тврду 
сну, црпаху нову снагу. На томе стравичноме 
мјесту »Дуге крваве^^, бјеху многи гробови 
пређашњих четника, те се њеком од тијех мо- 
гаху привиђати љешине одрубљенијех глава. 

Кад супце стиже до пола неба, један 
се 1:робуди, сједе и, онако траповијесан, по- 
гледа по дружини, па на небо, па се пре- 
крсти и устаде. 

Бјеше Марко Јокашев. 

Ои их редом разбуди и редом се от- 
крише и посједаше : Јанко Ускок, Крцун 
Сердарев, Маркиша Стевов и Лабуд Марков. 

— Подне је већ? рече Марко Јокашев. 
Ако буду она дјеца поспала! Дедсте ви, Ла- 
буде и Перо, замијените их ! 

Лабуд, син његов, и Перо Пуров без 
ријечи отидоше у шуму. По томе сс видјело, 
да јс Марко чети глава; он, јединн старији 
човјек међу том дјецом, туна је и нрије за- 
падао. А по црногорској ћуди, Марко је чн- 
нио да се у свему огледа његово главарство, 
његова неограничена власт, — те је сједио 
одвојено, важно упредао бркове, градио се 
дубоко замишљен и чисто очекивао неће ли 
који први што гласно проговорпти, да га 
накара. Момци бјеху забављени којечим, — 
њеки је јео брашненице, други пио воду из 
мјешчпћа, трећп прегледао оружје. Јанко 
бјешс клекнуо, па нз свога мјешчића опрезно 
сипао воду у шаку, да малко умије лице. 

— Е, види се што је Лацманин! шапну 
Крцун. 

— Шта то рече, ти, 1бски? запита вођ. 
Момци се осмијехнушс, али нико не 

одговори. 

У томе зачу се крцкање шибл>а и ко- 
раци. Дођоше два најмлађа што се враћаху 
са страже, а то бјеху : Јоле Раков и Грубан 
Стијепов, обојица голобрадм, стидљиви, као 
дјевојке ; од неспавања и сусталостп оба 
бјеху блиједа, ломна. 

— Да не бјесте заспали? запита вођ. 

— Толико ми икад заспао душманин ! 
одговори Јоле и смјеста о пружи, па то 
учини и Грубан, 

Бјеше, дакле, чета од осам друга, са- 
стављена из омладине браства кнеза Драга, 
из сваке куће, осим попове, по један. Као 
што већ знамо, Маркиша Стевов и Перо Пуров 
бјеху ожењени, а сви остали бјеху момци. 
Знамо и то, да се подигоше да свете Ми- 
луна Драгова, те да старога кнеза обрадују 
осветом уочи његова крсног пмена, — пр- 
вога што ће прославити након Милунове по- 
гибије. Млади људи изабраше за вођа и ка- 
лауза Марка Јокашева, који имађаше многе 
и поуздане везе са Хришћанима од Никшићке 
Крајине и који дознаде да ће Ислам-бег Му- 
шовић, кнежев крвник, са њеком дружином, 
онијех дана проћи кроз Дугу. Зато се чета 
крену са Његуша пет дана пред Ђурђев дан, 
одмарајући се дању, а путујући ноћу, те треће 
зоре освану под Злоступом. 

Вођу се доиста досади силно мишљење 
и ћутање, јер први започе разговор. Запита: 

— А, Јанко! Колико је ура? 

Јанко гледну на часовник и одговори: 

— Ура до подне 

— А како си спавао, Јанко? 

— Врло добро ! 

— И види ти се ! 

Заиста Јанко бјеше оличено здравље, 
што но ријеч, бјеше као надојен, — био и 
румен, а очи му сијеваху. 

— А да ли је који од вас што уснио? 
пита вођ. 

— Јесам ја, рече Крцун Сердарев. Усних 
да носјекох Ислам-бега и љегову главу па- 

такох на јатаган, па је држим високо и играм 
и попијевам по нашем пољу, а преда мном 
силна војска, све људи без глава, и они по- 
игравају, а за мном сс разлијеже прасак пу- 
шака, али се ја не обзирем ! 

— То је на добро ! истумачи вођ. 

— А да ја, вјере ми, ружно сањах за 
једнога од нас! рече Маркиша Стевов; 

— Не помињи га, а сан испричај ! па- 
реди вођ. 

— Усних гдје један од нас силази низ 
планину гологлав, а на њему је бијела ко- 
шул>а до глежања, бијела као снијег, а на 
леђима црвен крст, а за њим силан народ 
носи крсте и поје: ))Господи помилуј!^^ 

— Хм ! учини Марко. Тоо, тоо-оо, не 
мора баш слутити на зло, али лијепо није ! 

— Кладио бих се да си то мене у сну 
видио ! рече Крцун смијући се. 

Вођ рече : 

— Да ми је по чему знати, да Мушовић 
већ није прошао ! То сам ја тражио од ва- 
ших снова! 

— А усни ли ти што? запита га Крцун. 

— По њеким биљезима као да ћемо се 
врнути дома с образом ! 

— Па ш та ћеш боље ! поврну Крцуи 
зијехајући. Па, погледав опе што спаваху, 
додаде : 

— Ху, како спава ова дјечурлија! 

— Тако смо и ми до малоприје! речо 
Маркиша. 

13* 

— Ја не! рече Крцун. Ја сам увијек 
на опрезу ! 

— Ко ти је крив што си лакосан као 
кокош, — управ као зец! 

Како се Маркиша тога маха сједећи про- 
тезао дигнув руке у вис, Крцун допаде, обори 
га на леђа и руке му сложи, па га поче ра- 
спасивати, да га тобоже веже. Јанко притрча 
да одбрани Маркишу. То је бивало усред 
велика смијеха. Стега бјеше, дакле, попу- 
стила и сам вођ одломи комад погаче и 
стадејести, гледајући шта дјеца раде. Усред 
тога, допадоше Лабуд и Перо и јавише : 

— Ето њеких Турака од Никшића! 
Разбудише Јола и Грубана, те сви по- 

скакаше. Марко нареди : 

— Струке и торбе оставите овдје ! По- 
што западнемо, да не мрдне који ! Кад ја 
викнем: »огањ!^^, онда пуцајте, аако викнем 
»загон!^^ искачите голијем ножевима! Хајде, 
Перо, преда мном, сви остали за мном, а 
један за другим! Пушке држите у рукама! 

Четници се нанизаше и поворка се стаде 
верати кроз густиш, преко кука и расјелина, 
час пењући се, час спуштајући се, свп по- 
гнути, прихваћајући се за гране и кршеве. 
Након три четири стотине корака, вођ и 
Перо стигоше врх пута што води од Ни- 
кшића у Гацко. Он стаде и даде знак, да 
се остали за њим уставе, па даде знак Кр- 
цуну и Јанку, да му стану са стране на че- 
тири пет корака размака ; Маркиши и Пери 
даде знак, да буду на крајевима крила; Ла^ 

буда и Грубана посла на лијево, а Јола на 
десно, до Јанка. Печујно, као сијенке, момци 
западоше — полијегаше ничице. С друге 
стране пута бјеше доста пространа утрина, 
а за њом гушћа шума. 

Од истока, на савијутку ждријела, на једно 
три пушкомета ^даљине,^ помоли се поворка 
путника, пет пјешака и двојица коњаника 
за њима Стража их бјеше угледала много 
даље, јер гледаше с виса. Предњак пјешак, 
висок човјек, иђаше лагано, опрезно, а сви 
остали за њим тако. Кад се примакоше на 
пушкомет, баш гдје рудина почиње, предњак 
ста, па стадоше сви. Коњаници сјахаше. 

— Онај што први одјаха, то ти је Ислам- 
бег! рече Марко потмуло, али сва дружина чу. 

— Је ли оно, је ли? запита Крцун ко- 
мешајући се. 

— Не пренагли, Крцуне, но слушај мене! 
рече му вођ. 

— А шта раде оно? запита Јанко, ви- 
дјевши да сви клекоше и дигоше руке. 

— Моле се л>уди Богу! Сад је ићин- 
дија! рече вођ, па као да и њега тај при- 
зор наведе на побожност, прекрсти се и про- 
шапта: »Помози нам, Боже и свеги Ђурђу 
и свети Аранђеле !^^ 

Никшићи су дуго клањали, па посједаше 
и запалише луле. Најзад, истијем редом, упу- 
тише се ка засједи. 

Четници као да већ и не дисаху, — по- 
стадоше блиједи, а очи им усијане. Предњак, 
средовјечан, жилав човјек, већ мину испред 

џевердара вођева, а овај не огласи напад. 
Тек кад напђе четврти, кад коњаницп при- 
ђоше пред цијеви Маркише Стевова и Пере 
Пурова, викну вођ : 

— Огањ! 

Једанак загрмје осам нугпака, а за пра- 
ском диже се страшна вика и јаукање, па 
Пикшићп неједнако запуцашо у гору. Од 
дпма се на први мах не распознаде нппгга, 
па четнр1ци видјеше на путу изваљена коња. 
и под 1БИМ Мушовића, кога двојица стадоше 
извлачити. И други коњ бјеше пао, али ње- 
гов коњанпк бјеше сишао и храмљући од- 
макао се. Тај и још тројица бјеху већ на ру- 
дини, те с натегнутијем малијем пушкама шти- 
ћаху Мушовића, који викаше, дижући руку. 

— Пуп'те! викну Марко својима. Пун'те 
брзо ! Видите да су се избезумили око онога, 
те не пуне ! 

— Ха не, за крст часни, но загон! викну 
напрасити Крцун. Извући ће га!... Однп- 
јеће га! 

— Дол^е, Крцуне! викну му вођ, доље!... 
Пмамо времена!... Неће измаћи ! Пун'те!... 

— Ха, ко је Његуш за мном! викну Кр- 
цун и искочи с натегнутом леденицом у је- 
дној, и са ханџарем у другој руци. За њим 
искочише Перо, па Јанко. Крцун опали и 
обори једнога до Мушовића, али онај ви- 
соки, готово у исти трен, опали на Крцуна и 
обори га. Перо уби и посјече високог. Мушо- 
вић, испод коња, опали на Јанка, а Јанко му 
са два ударца одруби главу. Трећи Никшић, 

што јс извлачио Мушовића, из мале пушке 
обори Јанка, уграби Мушовићеву главу и 
наже бјежати преко рудине. Али из засједе 
просу се нов грозд пушака, те тај паде. Као 
муња брз допаде Марко Јокашев, те пре- 
граби Мушовића главу. За њим допаде Мар- 
киша Стевов, те посјече онога. Лабуд, Гру- 
бан и Јоле, са исуканијем јатаганима, по- 
текоше да ће преко утрине, али их вођ 
заустави, викнув : 

— Натраг, луда дјецо! Паднимо за коње 
и пуцајмо ! 

Сва шесторица легоше за коње и ста- 
доше поново пунити дуге пушке, јер за мале 
три преостала Никшића бјеху већ далеко 
и узмицаху ка шуми. Тада видјеше да је 
Крцун мртав, а Јанко жив. Претурише се 
огњем још два пута, па Никшићи умакоше 

У Јпуму! 

Четовођа викну: 

— Брзо, дјецо, носимо наше, јер Ник- 
пшћи одоше да дигну поточ ! Брзо натраг ! 

Тројица узеше мртвог Крцуна, тројица 
дигоше Јанка, који јекну, и с великом му- 
ком кренуше се натраг. Кад стигоше на 
пређашње почивалиште, спустише мртваца 
и рањеника, па у журби покупише торбе и 
струке; посјечене главе Марко смјести у 
торбе, Проговори Маркиша: 

— Погоди мој несрећни сан!... 
Вођ рече весело : 

— Четири главе за двоја носила ! Е, баш 
се враћамо с образом! Причаће се ово, дјецо! 

— Што ћемо с Крцуном? запита Мар- 
киша. 

— Да га ие остављамо у планиии, ако 
смо момци ! Нека се и то прича! 

— Усред срца погоди га! рече Лабуд, 
који дотле прегледаше Крцуна. 

Јоле и Грубан прегледаше Јанка, и рече 
Јолс : 

— Јанко је рањен у ногу, а онесви- 
јешћеп је. 

Четовођа нареди : 

— Де, вас четири, без Маркише, но- 
сите рањенике. Живо ! 

Кад се момци с Јанком упутише, он 
сједе крај Крцуна, затвори му очи, похми- 
лова га и рече : 

— Еј, соколе Крцуне ! Еј, луда, млада 
главо, што не послуша! Крило паше, лијепа 
младости, црна ти мајка и ми с њом до ви- 
јека, не одол>е срцу огњеном!... Ану, сједи 
мало, Маркиша! Нама већ није препшо! Ако 
крене поточ, ми ћемо ласно с мртвијем, — 
главу му, занаго, нећемо оставити Никши- 
ћима ! Дакле, Јанко посјече Ислам-бега , — 
је ли? 

— Лест! потврди Маркиша и сједе. 

— Ја посјекох другога, ти трећега, Перо 
Пуров четвртога? 

— Тако је! 

— И Грубан и Јоле показаше се бант 
добро? 

— Показаше ! 

— И Крцуи се зајЈтјепи, и мп осветп- 
смо Мплуна како вал>а? 

— Све је тако ! 

— И ти сања оио бапт за Крцуна? 

— Сашах ! 

— Е, биће лакше цриој Стани Серда- 
ревој ! Види се да је судба била! А сад по- 
мози, Боже! Дај, Боже, да изнесемо нашега 
мртваца! Ти си млађи и јачи, теби глава! 
Хајд, у име божје ! 

Маркиша окрете Крцуна на бок и је- 
данак га обојица дигоше, он наслони труп 
на раме, а вођ ноге. Тако се упутииге за 
дружином, па кад њу стигоше, након кратка 
одмора, кренуи1е се даље. Иоћ их стиже још 
на турској земљи, али бјеше све мања опа- 
сност од поточи. Око два часа ноћи стигоше 
на њеку пространу рудину, гдје на другом 
рубу видјеше ватру: 

— Стој ! нареди вођ. Сада друге није, 
но да остабимо бремена овдје, па да сви 
идемо онамо ! Будите наредни ! Ако су хри- 
пЈћански чобапи, добро је; ако ли су Турци, 
онда огањ и загон, па што дадне Бог! На- 
пријед трком ! 

Трком потекрше до падомак ватре, па 
он пареди да стану, а сам пође напријед. 
Око ватре сјеђаху четворица оружана, под- 
бријана и под Фесовима, те не хмогаше ра- 
забрати ко су. Стока је пасла на лијево. Он 
се ушуња у стоку и узнемири је. На то чо- 
бани поустајаше и један рече: 

— Да није звијер? 

— Не бих рекао! одвратп други. 

— Ану, Радоје, заоколи ! рече ирви глас. 
Чпм Марко чу име, јави се: 

— Ие бојте се, браћо^ наши смо!... Ви 
гго (^рбљи? 

— Јесмо ! А ти, ко си ? Што ћеш међу 
отоком? одговори један, а сва четири за- 
тчпе иушке. 

— Ми смо Његуши, четници. Има нас 
1тч'/горица. Носимо једног мртвог друга и 
је^дног рањеног. Зло вам не желимо, но вас 
молимо, ради севапа хригаћанкога, или да 
нам платимо, да нам помогнете пренијети 
другове до озринићке границе. 

— А је ли тако? 

— Јест ! Узнемирио сам стоку навлаш, 
да видим ко сте! Ево ме на вјеру, сама! 

И он приђе пред наперене цијеви, додав: 

— Ја сам Марко Јокашев Његуш. 
Чобани спустише пушке, аједан запита: 

— А гдје ти је дружина ? 

— Ено је на крају рудине ! 

— Јесте ли с плијеном ? 

— Нијесмо ! Дочекасмо под Злоступом 
нашега крвника Ислам-бега Мушовића и уби- 
смо РБСга и још три му друга! 

— Вазда вам срећа била! кликну један 
весело... Кад је тако, учини ћемо вам што 
год хоћете, а пе за плату , ни дао Бог I 
Остани, ти, Радоје, код стоке, а ми одосмо. 

Тако три јака, одморна човјека пони- 
јеше рањеника, а шест четника, који ће се 
мијењати напоређе, понесоше мртваца, те 

око поноћи стигоше у прво озринићко на- 
сеље, уђоше у прву кућу на коју наиђоше 
п гдје их прихватише братски. Ту простри- 
јеп1е Јанку, опраше му рану и запојише га, 
те након мало времена дође к себи и запита 
за Крцуна. Рана је била у лијевом стегну, 
пспод препоне, готово на истом мјесту, само 
па другој нози, кар и стари ожиљак. Нага- 
ђали су да кост није сломљена, али почисто 
не знађаху. Затијем окупаше Крцуна, до- 
маћица даде чисту кошуљу, те га наредише. 
Онда њих шесторица, онако мртви уморни, 
полијегаше. 

Кад поустајаше, обрадоваше се чувши 
од домаћина, да је рањеник прилично спавао, 
да је појео мало кајгане и да говори. Кад 
се окупише око њега, рече им жалостиво: 

— Изгубисмо Крцуна ! Теже ће ми бити 
нпдјети стрину Стану, него све што видјех! 

У дворипЈту затекопЈе десетак Озринића, 
који бјеху спремили двоја носила. На боља 
положише Јанка, на друга Крцуна, па их 
они однијеше до краја своје племенске гра- 
пице. Одатле их четници пренијеше сами до 
његушке границе, гдје стигоше око два часа 
по подне. Одатле посла Марко свога сина 
Лабуда у браство. Око заранака дођоше сви 
браственици, на челу им кнез. Ниједан друге 
ријечи не рече, осим што Јанку честиташе 
ране, па га узеше Рако Мргудов и Стево 
Бајов и однијеше право кнежевој кући, гдје 
га намјестише на кревет и предадоше жен- 
скима. Докле Јанка не пренијеше, не чу 

ое кукњава за Крцуном, али кад се Рако и 
Стево вратише, код куће Стијепа Маркова 
прођоите кроз гомилу покајница, махом опги- 
шанијех, гологлавијех и изгребенијех по лицу. 
Стане Сердарева, мати Крцунова, бјетпе уна- 
кажена. 

Браственици мирно сјеђаху поред мр- 
тваца на путу, слуптајући потанко причање 
Марка Јокаптева, а кад се вратитле Рако и 
Стево, онда кнез скиде капу, залелека први 
и заче поворку носећи пушку наопако. Сви 
остали пођотпе за њим, један за другим го- 
логлави и лелечући. Женске их дочекатне 
на врх пол>а јопт стратпнијом запијевком и 
таКо кроз мрак, уза страховиту вику, уне- 
соше Крцуна у кућу... 

Крститва и Јоке отидоше на покајање, 
а Милица сама оста поред Јанка, — оби- 
чај и иначе не бјеше да дјевојке иду. Јан- 
кова глава блиједа, под замршеном косом, 
према слабој свјетлости од огњишта, вираше 
испод покривача. Дјевојка донесе столовачу, 
сједе на њу и стаде тихо плакати. Дуго је 
тако трајало. Мрак се све већма хватао, ти- 
шина постајаше све већа и кроз ноћни мир 
почеше допирати гласови покајница. Одје- 
дном Јанко уздахну п шапну њетпто. Дје- 
војка скочи : 

— Јанко мој ! Хоћ^тн ли што ? 

: — Жедан сам ! рече он. 

Милица брзо донесе чашу разблажене 
медовине, коју бјеше спремила. Потпто му 
одиже главу и запоји га, запита: 

— Би ли ЈОИЈ што? 

— Јеси ли ти то, Милице? запита он. 

— Ја сам. 

— А гдје су остали? 

— Сад ће доћи наши ! Хоћеш ли што ? 

— Хоћу ! Да ме тако зовеш : )>Јанко мој !^^ 

То ће ме излијечити !... 

Она бризну у плач. Иакон дуга јецања, 
запита га: 

— Јесу ли ти тешке ране? 

— Нијесу ! Не знам. Ако останем хром..., 
пгга онда мислип! ?... 

— Шта онда, Милице?... понови. 

— Јанко мој, ето наших ! рече она. 

Уђопте све троје. Милица запали луч и 
паднесе над кревет. Он се осмијехну и рече: 

— Боље ми је ! 

— Даће Бог ! рече Драго. Дако доће ме- 
дик до ручаног доба ! Послао сам по њега... 
Простри ми, Милице, крај огња, а ви све 
три будите на опрезу! 

Пошто кнез леже, Јоке и Милица оти- 
доше у преградак, а стара оста крај рање- 
ника. Али прије пола ноћи, Милица је за- 
мијени. 

Ватра је пламала, те би сваког трена 
оружница одсијевнула. По стпјенама кретаху 
се сијепке, у углу, на пријебоју повјешане 
хаљине као да се л>ул>аху. Домаћи мачак 
Шарко сједпо је чело ногу Јанкопих па крс- 
пету п ))Прео^^ 

Кнез, лежећи наузнак , одједном поче 
мучно дихати, — његове силне груди нади- 
маху се и слијегаху. 

Милица устаде и ужасну се видјевши да 
му је чело намрштено, очи отворене, а усне 
блиједе. Она се сјети да је оцу тако дола- 
зило нослије погибије Милунове. Он сједе и 
стаде викати : 

— Ха, удри, за крст часни ! Урте ! 

— Тата! Тата! викну га она. 

— А, урте, соколови !... Ха, Милуне ! Ха, 
Крцуне!... Удри Мушовића! 

— Куку мени! врисну дјевојка. 

— Куку мени ! поновп отац... Убише их 
обојпцу! Ха, светите их! 

Крстиња и Јоке допадоше. 

— Шта је опет, за име божје? 
Али се кнез тек тада издера: 

— Ха, Јанко соколе! Хај, Јанко!... 
Јапко зајеча на кревету. Домаћпца стаде 

умирнвати мужа, а њих двије с лучем оти- 
доше к рањенику. Два румена колутића по- 
криваху блиједе јагодице Јанкове, очи му 
гораху, усне дрхтаху. Јоке му ставп длан 
на чело. Он се насмпја, песело пх погледа 
и запита: 

— Јесу ли дошлп? 

— Ко? рече Јоке. 

— Па Лудмила, Вацлав, ујак и мали 
Јанко?... Па сватови наши ! 

Затпјем наставп че1пки. Говораше брзо 
помињући често Милпцу. 

— У ватри је великој ! шапну Јоке... 
Примиче се зора, а тада је вазда болеснику 
најгоре ! 

Кнез, који се међутим бјеше освијестио, 
отправи женске и оста сам с Јанком. 

У јутру кнез и жене отидоше опет на 
покајање. Медик и пристав стигоше у ру- 
чано доба. Медик одмах прегледа рану ; дуго 
је пипао и трл>ао рањено стегно, па извади 
из једне мале торбе стијењак, који лагано 
упреде, па из једне кутије извади на прсту 
жут мелем и њим намаза фитиљ. Затијем 
извади танку стаклену цијев са љевком, за- 
иска од Милице ракије разблажене водом, 
рече рањенику да се окрене ма бок, па, уву- 
кавши малко цијев у рану, стаде сипати ра- 
кију. Јанко само што нагло дихаше, али не 
пусти јаука. 

— Јунак ђетић, рече медик, окренув се 
Милици, која стојаше подаље и сва дрхта- 
ше!... Чух од вашега пристава како се по- 
днио у чети и све. А куд оде пристав? 

— Да-ти, оденапогреб, одговори Милица. 
Медик се окрене Јанку : 

— А сад, момче, држи се као и досад 
и стисни зубе ! Ја, видиш, видам по нашки, 
а ко зна бол>е, може бити, него по учевну! 

И стаде у рану увлачити фитил>, вртећи 
њим. Дуго Је то трајало. Најзад приви рану 
дугачким платненијем повојем, који извади 
из појаса. Па пошто поможе рањенику да 
легпе па леђа, покри га и отиде пред кућу. 

Мплица с радо1Г1|1у видје, како Јанка маио 
11о мало савлада сан... 

Укоп Крцунов бјеше у иодне. Цијело 
племе бјеше на укопу, а послије, по обичају, 
браство сједе на даКу, за ,)Трпезу од карп- 
тади^^, гдје се послије јела и напитнпца за 
покој, одвајају најбоље нарикаче, двпје по 
двије, те обилазећп дворппЈте опијевају ви- 
тегпке работе љегове и његовијех старијех. 

Кнезу нико не замјери 1пто се удаљи, а 
то пначе не би могло бити. Нашав медика 
пред кућохМ, на клупп, пошто се здравипте, 
запита га; 

— Је ли рана од прпјебола? 

— Није никаква рана, заправо ! поврпу 
медпк. Зрно је пропмо кроз месо и није ни 
дохватило кост! Нако је источила крв и рана 
се мало запалила! Двије, највиЈпе три не- 
дјел>е, па ће и устати. 

Књежево сс лице разведрп, и рече: 

— Валај, Јошо, ријетко ме кад ко обра- 
довао, као ти сад, јоп1 у овакој жалости ! 
Зато, Јо1по, осим впдарипе, поклањам тп нај- 
бол>е јуне, које од мојпх пзабереш ! 

— Вазда поклаЕБао, имао зашто, имао 
одакле, катупскп бане! А ја ти у твоме дому 
И1Т0 мап»о требао ! 

Кнез уђе у ку11у, а мсдик, задовољан, 
оста пушећп. 

Бјеше то човјек омален, сродовјечан, ши- 
рокпх леђа и рпђпх бркова. У дому браства 
Илпчкоапћа медшптио прелази с кољена па 
кол^епо. Нрича сс, да је њеки Иличковић у 

давно доба служио у чувеној кући Медико- 
вића, у Паштровићима. Господар у којега је 
служио имао је више синова, али бјеху не- 
ваљали и распикуће. Слутећи да ће му се 
кућа брзо истражити, стари медик Медико- 
вић изучи својој вјештини свога слугу Или- 
чковића, који бјеше бистар и доброћудан мо- 
мак. Иличковић се, послије смрти старог Ме- 
диковића, врати у своју постојбину Црмницу, 
и отада до данашњега дана та кућа њиви 
видаре, 

Изишав из куће, кнез се присјети њечег, 
те се удари дланом по челу и рече: 

— Аох, јадан ти сам, ни на крај памети 
ми једна работа! Помагај, медиче, ако знаш 
шта је мука! 

— Што би, кнеже!? Говори, ако си божји, 
— како ти не бих помогао ! ? 

— Ево шта је ! Сутра ми је крсно име, 
црно ми освиће ! И ја ето у оволикој пометњи 
заборавих, азвах силне званице, који ништа не 
знају за ову нашу нову жалост ! Но те молим, 
Јошо, љубави ти, отиди до те црне куће Сер- 
дареве, те^иршови њеколико момчади и реци 
им у име моје нека одмах иду на путове од 
Крсца, од Ћеклића, онамо од поља — већ 
они знају свуд гдје треба ! — па нека пре- 
сретају званице и нека их враНају. 

— Хоћу, кнеже, да је и што више! рече 
медик и отиде. 

Јанко се пробуди тек у њеко доба ноћи, 
те га нахранипте прженијем јајима и запојише 
вином. Медик је сам те ноћи бдио. 

Рањеник освану ведрији и снажнији, тв 
лакше поднесе испирање и увлачење упретка. 
Сви се брасвеници изређаше обилазећи га. 
Дођоше и три старија Петровића. Истога 
дана отправи кнез гласника к владици на 
Стањевиће. Истога дана пред лијегање чу 
кнез од Крстиње чудну работу. 

Она започе: 

— Имам да ти испричам њешто, па да 
се прекрстиш и деоном и лијевом, као и ја 
што сам ! 

— Што то? 

— Ништа мање но то: Мираш Цуца, брат 
Радојев, иште Милицу за свога сина Станоја. 

— Што рече, жено ! ? викну Драго. 

— Ето то! Пошао нам и он бјеше као 
званица, па кад разабра шта би, немаде кад 
причекати, но посла сестру, Стамену Миркову 
из Кустудића, с овом поруком. »Кад, вели, 
није прилика да се Милица уда за Радојева 
сина, за кога бјеше вјерена, а она нека пође 
за мога Станоја, који је хмомак као вила! И 
тако се, вели, неће вјера сасвијем прекршити!^^ 

— То је поручио Мирап! Цуца! викну 
кнез.... И то баш данас, на весели дан ! А, 
црн му образ до вијека ! 

— Заправо, рече, да је то само онако на- 
говјештај, да не би дјевојку другом обећали! 

— А да убила га љубав братска, ја хо- 
ћах да унесрећим своје дијете, само да вјеру 
одрлшм, а он!... Али, с друге стране, баш му 
хвала! Сад сам већ пачисто! Баиг му хвала! 
Сад зпам пгго ћу !... 

Десетога дана медик отиде; није више 
требао. Рана је срастала, Јанко је слатко 
јео, спавао и придизао се, а испирање на- 
учио бјеше Грубан Стијепов. 

Сутрадан по одласку медикову, дође са 
Стањевића ћак Обрад, са поздравом од вла- 
дике и са поруком, да ће он стићи дан доц- 
није. Кнез рече насамо Крстињи : 

— Хајде тој Стамени Мирковој, и реци 
јој, нека смјеста отиде, или пошаље кога, у 
Цуце, брату Мирашу, нека будс овдје сутра 
до подне ! То од моје стране. 

— Што си наумпо, чоче? запита жена. 

— То је моја ствар! Хајде, не дангуби!.. 

Сутрадан око ручаног доба стиже вла- 
дика с ђаконом Ивом. Цијело браство до- 
чека га пред двориштем. Јанко сјеђаше под 
орахом у дворишту. Пошто му л>уди цјсли- 
вали руку и пошто им изјави сажаљерве, до- 
давши пеколико дирљивијих ријечп о Кр- 
цуну, владика отиде ка свом писару, загрлп 
га п сједе поред њега. И започе: 

— Нећу да га хвалим, а нећу ни да га 
карам, — бпће времена за све то ! Дошао 
сам само, да га видим, да се очима увјерим 
е је прездравио. Хвала милостивом Богу кад 
овако прође ! Хвала Богу, кад се брже поцр- 
ногорчи и доби крштење црногорско ! Хоће 
граФ у чету ! Хоће да се у пјесмама помиње ! 

— И хоће, занаго, тај ђаво ђетињи ! 
свети владико! прихвати Мргуд Шутов... А 
да II гебо г.пстпјсм зовемо, па си обпдовао 

Ц* 

те путове! Угледао се писар на свога го- 
сподара ! 

— Ја сам друго, ја сам Црногорац ! 

— А и он је кућић и чојковић ! Крв је 
јуначка иста у цијеЛом свијету!... 

Таким разговорима започе посједак пред 
ручком. Ђакон Иво, из обзира према њихо- 
вој жалости, не избаци ни једну шалу. 

Ручак је био прост, — печене јагње- 
тине, скорупа, сира и вина; совра бјеше у 
дворишту. 

Како ли се брасвеници зачудише, кад 
по ручку бахну међу њих Мираш Цуца! И 
он се у прву снеби, али се, мало по мало, 
ослободи, те кад га, након свакојаких раз- 
говора, нико не запита што је дошао, поче 
он сам: 

— Ти ми, кнеже, поручи да дођем данас? 

— Јесам, Мирашу! Хтио сам да овдје, 
пред господарем и пред браством, поновиш 
оно што си поручио, па да се та работа 
тршава ! 

— Како да се тршава? запита Мираш 
трепћући очима. 

— Ваистину, како владика и збор нађу! 
Мираш немаде куд ни камо, него, на- 

кон дуга увода, понови што бјеше поручио 
по сестри. 

Владика је цијело вријеме Мирашева го- 
вора мотрио кнеза и браственике и на њи- 
ховијем лицима читао шта им бива у души, 
и ако су се сви савлађивали. Кад Мираш 
сврши, еладика поћута мало и рече : 



у с к к 213 



— Ја налазим да је вјера везивала Ми- 
лицу кнежеву за Радојева сина, а сад, када 
ти, као рођени стриц вјереников и старје- 
шина вашега дома, пристајеш, да се раз- 
вјере, онда и ја, у име божје, дајем благо- 
слов и кажем, да је кнез, и по црногорском 
обичају и по закону божјем, слободан удати 
кћер за кога хоће ! 

— Али ја не пристајем, да се Милица 
уда изван моје куће ! рече Мираш. 

— Драги пријатељу, ти те власти не- 
маш, рече му благо владика. Ако ће кнез 
да је да за твога сина Станоја, може, али 
не мора. 

— Нећу, божја ти вјера, рече кнез 
мирно, али одлучно. То сада кажем чисто 
и једном завазда! 

Цуца преблиједи, али рече меко : 

— Ваистину, иијесам дошао ни да се 
прем, ни да назор што учиним, но дођох на 
позив пријатељски. 

— Е, добро ми дошао као пријатељ и 
вазда добро дошао у моју кућу ти и твоји! 
рече кнез, па преметну разговор на друге 
работе ! 

Владика се пред вече врати у манастир. 

Послије њеколико дана кнез отправи 
Стијепа Мркова у новску крајину, да доведе 
зидаре. 

Стијепо их доведе петорицу. Изабраше 
мјесто за Јан.:ову кућу између кнежеве и 
Мргудове. Јанко даде наснову и погоди се 

с мајсторпма прекотрупце за четрдесет и пет 
цекина. Стијепа постави за настојника и си- 
нове му за аргате. II тако се Јанкова кућа 
поче видати прије него што се кренуше у 
планину, на љетиште. 




X 



С 



»тарац Ловћен, зими неприступачан ни 
најближој својој дјеци, љети их љубазно до- 
чекује у своја њедра ; зими пуст и студен, 
љети је пун живота и мириса. По његовијем 
пространијем хладовинама што се издалека 
виде као црне пјеге, пасе силна стока, креће 
се свијет, разлијеже се пуцњава, свирка, уда- 
рање сјекира, пјевање, а не ријетко и нари- 
цање. Крупна рогата стока, разријеђена, за- 
хвата велике просторе; бјелоруна стада, зби- 
јена, из даљине се чине као преостале поврпхи 
снијега; ергеле коња и мазага црне се на 
окупу; неукротљива козјач растрка се нао- 
вит око цијеле остале стоке. Младићи у го- 
милицама пландују, причају о бојевима, чето- 
вању, засједамаимегданима. Дјевојке, одвојене 
од момчади, али не толико да им се погледи 
не сусретају, уз вез и плетиво, забављају се 
шалом и пјесмом. Старији људи сијеку дрва 
за зимницу или тешу грађу. Домаћице по 
гладама имају пуне руке посла; треба њи- 
вити дјецу, треба сирити, скоруп одвајати, 
готовпти јело и свршавати све остале домаћ« 

послове, јер им је до малога Госпођина дне 
све у планини. Невјесте често имају и круп- 
нијих брига, јер не мало Црногорчади дође 
на свијет љети у планини... 

У тој здравини животне силе дођу до 
папона и траже одушке. Међу стоком, по- 
мамном од ситости и чилости, уз рзање, бле- 
јање, рикање, настаје трка, борба и глупи 
мегдани овнова. Младићи троше сувишак жи- 
вота у витешком вјежбању, -— » надмећу се у 
гађању, у борењу пожевима, у рвању, утрки- 
вању, скакању. 

У вечерње хладове јави се стока на сту- 
дене изворе, а одатле на ноћиште у торове. 
Тада граја допре до вршка, па се поступно 
утишава, све на мање, на мање, докле пла- 
не занијеми. Тада, подавјезданијемнебом, кроз 
мирисе планинске, уз прижељкивање славуја, 
лете тајанствени уздаси и тјешње се шљубљују 
младе душе. Нежењену и неудату, а младу, 
чисту, прије него што ће утонути у несви- 
јест покоја, привиђају се дражи љубави, при- 
казује се свијет и природа као савршенство 
добра ; тужну и брижну заоштрава се стра- 
дање, отежава се бреме живота, види му се 
све што опстоји као зло велико. 

Поњекад звјерад узнемирује тишину. Ву- 
кови се извлаче из скровишта својих, те се 
примичу ка торовима; пси буде пастире, а 
ови сипљу огањ из пушака. Поњекад пла- 
нина зајечи од олује, — грање се повија и 
крши од бијесног вјетра, громови праскају, 
киша шиба. 

У дијелу планине што припада његушком 
племену, налазило се и браство кнеза Драга 
и ускок Јанко. Браство је захватало средину 
присоја, мјеста травна и пуна извора. Осим 
попа Марка Пунишина, који имађаше мало 
стоке, и Стијепа Мркова, који је немађаше, 
сви остали бјеху ту, — седам кућа, душа 
четрдесет и двије, стоке крупне и ситне 
преко тисућу. Због жалости за Крцуном, у 
браству не бјеше ни пјесме ни игре, али су 
била слободна витешка вјежбања омладини. 
Ојађена Стане Сердарева имађаше гладу из- 
међу кнежеве и Мргудове. 

Јанко се опорављао, али немађаше мира 
у души. Првијех дана ходаше по Међу- 
вршју, тој трављивој дубодолини између Лов- 
ћена и Штировника. У шетњи често по- 
креташе зечеве и лисице, али му ниједном 
не дође воља да гађа, толико бјеше мисаон 
и зловољан. Кад би осјетио рану, одмарао 
би се под лиснатијем дрветима, или украј 
извора; за њеколико недјеља не бјеше пе- 
ћине, у коју не завири, ни вртаче, коју не 
обиђе ; у потоње , кад се боље навршну на 
вратоломно пентрање, најрадије се пењаше 
на врх Штировника, одакле је под собом 
посматрао жупно Приморје и непрегледну 
морску пучину. 

Јанко немађаше мира, јер љубљагпе Ми- 
лицу свом силом своје младе, напаћене и чи^ 
сте душе, а изгуби надање, да ће се она ње- 
говом назвати. Првијех дана у планини ишче- 
киваше ма какав знак, ма какву наговијест 

од стране њенијех, јер је био увјерен да је 
Гојача што наговијестила, било Крстиљи, 
било Јоки, али кад мјесто тога он иачу 
њеке разговоре и договоре између свекрве 
и снахе о удаји Миличиној на другу страну, 
онда бјеше начисто да су га одбили, те 
колико га то ожалости, толико му увриједи 
понос. Послије, све тако по дијеловима разго- 
вора, посумња да удовица хоће да му се 
наметне, да навлаш ради како би заову што 
прије уклонила, те је помрази. 

Милицу чуваху, јер се бојаху отмице; 
забрањено јој бјеше одмицати од колибе. 
Милица је вехнула, јер у тој здравој и чи- 
стој души бјеше планула љубав буком, а од 
буктиње не смијаше ни искра врцнути на- 
поље, те је ватра њу изнутра сагоријевала. 
И ако бјеше проста кћи природе, видјели 
смо колико се одликовала од својих друга 
тањим умом и њежнијим срцем. Кад при- 
рода својим даровима одвоји тако своје ство- 
рење, онда је оно тек ремек дјело! Како 
њега заплијени л>епота и у простоти необичне 
душевне особине, тако и њу занесе Јанкова 
мушка љепота, храброст, просвијетљен ум 
и њежно срце. Може бити да их је, поврх 
свега, гурао једно другом у загрљај и нагон 
за укрштајем, те ^^човјек из свијета" при- 
ону свом душом за ))Чедо природе!^^ 

Љубљаху се силно, а кријаху од других, 
чежњању једно за другим, а избјегаваху 
се, јер он њој чуваше образ, а она његов 
понос ! 

Кад би његово самовање сувише упа- 
дало у очи, онда би се поново дружио с омла- 
дином из браства, најрадије са Јолом Мар- 
кишиним, Маркишом Стевовијем, Пером Пу- 
ровијем, са Лабудом и Вукцем Марковпјем. 

Поњекад, у лијепој ноћи, величанствена 
природа блажаше га и буђаше му клонулу 
срчаност. Тада му се чињаше све лако и 
ућуткиваше понос. Доста је да отиде к вла- 
дици и намоли га, да се он разговори с кне- 
зом. Замишљаше, како ће се кнез угодно 
изненадити, како ће се весео вратити и ствар 
свршити. 

Тако је трајало до уочи Видов-дана. 
Тога вечера кнез , мимо свој обичај , за- 
доцни на вечеру. Његови су га дуго чекали, 
па се почеше бринути. Већ сви браственици 
бјеху вечерали, те, као обично уочи свеча- 
ника, њеки дођоше на посједак пред кнежеву 
колибу. Тога пута дођоше : Мргуд Шутов 
и син му Рако, Стево Бојов и његов Мар- 
киша, Пуро Перов и син му Перо, Лабуд 
Марков и јадна Стане Сердарева. Сви по- 
чеше нагађати шта је с њим и већ се мом- 
чад спремаше да иду, да га траже, кад он 
стиже и збаци с рамена дугачко дрво. 

— Не знам ни сам куд сам се врзао ! 
одговори кнез на питања, пошто сједе. Из- 
најприје сам онако ходао, па се сјетих да 
ми треба згодно дрво за процијеп. Хајде све 
даље, све даље, аја! нигдје дрвета за про- 
цијсп! Кад је њечега сувише на избор, онда 

је најтеже изабрати ! И тако ти стигох до 
Коложуна ! 

— Чак до Коложуна? запита Рако. 

Кнез поче јести, на што, по обичају, сви 
ућуташе. Пошто вечера, кнез настави : 

— Поњекад саме ноге носе човјека онамо, 
гдје га чека напаст. Тако је било и са мном. 
Видјех човјека гдје сједи под једнијем др- 
ветом, те се, помишљајући да је њеки од на- 
ших, примакох, кад лп ко је? Погодите!. 

— Мираш Цуца! рече Лабуд Марков. 
Сви стрекнуше Кнез запита Лабуда: 

— А од куда ти знаш? 

— Рече ми њеко од Кустудића да га 
је ту видио и синоћ ! 

— Виђи ђавола! рече стари Мргуд. То 
иије без њеке! 

Кнез настави : 

— Ја му назвах Бога, а он прихвати 
и устаде. Ја га запитах: куд га пут на- 
несе, о на започе: 

)) — Купио сам, вели, њешто горе за грађу 
од овијех ЖањодољанаЈ па сад разгледам, како 
ћу је оборити и пренијети !... А кад те добра 
срећа нанесе, хоћеш ли да сједнемо, те да 
се поразговоримо? Баш бих имао с тобом 
мало разговора.^^ 

— Мучна ми мисао прође кроз главу. 
Рекох у себи: »Овај се не би оволико обе- 
зочио, да је сам ! Да није засједа? Да ни- 
јесу кренули, да ме убију, пошто су се за- 
луду мучили да ми уграбе дијете!^^ Али сједох! 

Милица устаде, да се одмакне, али је Ла- 
буд ухвати за руку и принуди да опет сједне. 
Кнез ће даље: 

— И мој ти Цуца започе, без околишења, 
овако: »Ама, кнеже Драго, ти мени оцрни 
образ пред владиком и оноликим збором!^^ 

)) — Ваистину, рекох му опрхоЈ сам си га 
себи оцрнио, а не ја ! И ако је то разговор 
што бн имао са мном, онда је боље да пре- 
кинеш одмах !^^ 

— На то Цуца омеча и стаде горорити, 
како није сумао, да ми пријети, јер он добро 
зна с ким има посла, него му је жао да се 
омрзну двије куће, као што су наше, које 
су се од старине пазиле ! И одовуд, одонуд, 
након дуга кићења, заврши : »Ја бих желио, 
вели, да видиш мога Станоја, само да га по- 
знаш, па да видиш би ли био према твојој 
Милици ! Л валај, кад би хтио и да распи- 
таш, је ли вал>аст и чојски ! И онда да речеш 
пошљедњу ријеч!^^ 

)^ — Валај, рекох му, част твоме ђетићу, 
али ја сам рекао пошл^едњу ријеч, а о тој ра- 
боти већ не троши ријечи, а наше куће, ако 
хоћеш, могу живјетиуљубави као идо сада!^^ 

— На то се Мираш промијени у лицу и 
за њеко вријеме мучаше па додаде : )> А да мој 
Станоје неће да се сврши на томе, но, вели, 
хоће да пошаље јабуку њекоме од твојих!^^ 

Сви браственици, осим Јанка, ударише 
у грохотан смијех. Стари Мргуд викну: 

— Виђи ђавола цуцког, пријети ме- 
гданом ! 



222 СВМЛ МАТАВУЉ 



Перо Пуров додаде: 

— Ваистину, чим је запријетио, право 
би било да је ми њему пошаљемо. 

— Тако је! потврди Лабуд. 

Јанко се трже и заусти да ће њешто 
рећи, али се предомисли. 

— Оставите сад то, имаћемо кад и то 
спремати, рече Стево Бојов, па се окрете 
кнезу и запита га: 

— А да одговори ли ти њему : »Изје- 
шћемо твоју јабуку?...^^ 

— Не валај, ни ријечи једне, но се на- 
смејах и обрнух му плећи, те посјекох прво 
дрво које ми се учини згодно. Бјеше се већ 
смирило сунце. Ето зашто одоцних ! 

Крстиња је чекала, неће ли ко од људи 
што још додати, па најзад рече она: 

— И биће најпослије покора због ове 
наше цуре ! Но да је удамо у њеки добар 
дом, док смо на вријеме ! 

Милица побјеже у колибу. 

— Нека, жено ! викну кнез. Зар од ње- 
чијег страха да је удајемо ! 

Рако се умијеша: 

— Не мисли то Крстиња, но једно што 
је дјевојка одавно приспјела за удају и што, 
ето на очи вене, и друго, милије би јој било, 
да то прође мирно и у весељу, но крваво 
и за причу ! 

— Тако је, брајо ! Али шта ћеш кад 
Драго не да о томе ни зборити ! Ето, не даде 
је за добра човЈ*ека из ^Гева! А сто (*ад.... 

баш да вам кажем свима..., иште је Марко 
Лукин Ивановић Побор. 

— Лукин син? запита кнез не љутећи се. 
Тада се и удовица ослободи, те одговори: 

— Јест, тајко ! Најбоља и најимућнија кућа 
на Поборима ! Младић као вила, а јединац ! 

— Кућа је, занаго, добра! додаде њеки. 

— Добри су људи, потврди кнез.... Па 
ето, видјећемо, видјећемо, а сад да говоримо 
о другом чему... А ти, Јанко, баш ни бијеле!? 

— Баш нити му се говори, нити му је 
до чега! додаде Стане Сердарева, која га 
дотле пажљиво посматраше. Велики је и теби 
дерт на срцу, дијете ! ? 

— Боли ме глава, стр^ша ! рече Јанко... 
Јако ме боли, ло, опростите, одох да легнем. 
Лака вам ноћ ! 

Бјеху му начинили згодну колибицу и 
у њој прострли постељу и ставили свијет- 
њак и дашчицу за књиго, те је и по ружну 
времсну био добро заклоњен и могао се за- 
бављати. 

Кнез одмахну главом : 

— Хвала Богу, што ли му је? Дајте, 
наставите ме, како да га разговорим? 

— Јест чудо. ^Невеселији , да ти , не 
бјеп1е ни на робији ! 

— Да му не стижу из дома какви рђави 
гласови ! запитаће Стево Бојов. 

— То није! одговори Лабуд. С те стране 
бап1 је задовољан ! Сваке му недјеље пишу 
сестра и ујак, п опазио сам да је вазда во- 
ссо попгго прочита писмо, 



224 СИМА МАТАВУЈБ 



— Ја мним ништа друго није, но се чо- 
вјек зажелио својих домаћих и својих адета, 
рече Рако. 

Вуко придаде : 

— Ама за чудо ми је што од њеког вре- 
мена не мари ни за своју нову кућу ! Сјећате 
ли се прије, једнако је ходио и надгледао, а 
сад канда је и заборавио! 

— Сам Бог зна! рече Стане и уздахну. 
Сувише је мека срца, па, занаго, не може да 
прежали Крцуна! Па потихо запијевајући до- 
даде: ))Мог сокола те дивнога 1^^... 

Сви се смутише, и РЈастаде дуг тајац. 
Још су се мало разговарали, па пођоше сви 
одједном. Онда Милица изиде из колибе и 
загрли Стану. Л кад се цура врати, Стане 
застаде и зовну кнеза : 

— Молим те, брајо, на једну ријеч ! 

Кад јој се кнез примаче, она се поче 
шчињати, поче шапатом: 

— Мучно ми је!.. Не знам како да по- 
чнем!... Караћеш ме ! 

— Молим те, Стане, не дјетињи ! рече 
Драго љубазно и стави јој руке на рамена. 
Он је њу одувијек пазио, а послије несреће 
која је задеси, учпнио би за њу што не би 
за своје најближе. Зато додаде: 

— Љутиш ме кад тако почип^еш. Ану, 
говори шта је?... 

— Није што ради мене.... али, ето, на 
души ми је од више времена, а како ми није 
ни до чега, не наканих се. Ја почисто не 

знам, али ми се чини, али је сва прилика 
да смо сви слијепи ! 

— Како то ! ? запита кнез у чуду. 

— И..- Милице што се тиче и Јанка ! 

— Како то ! ? понови он у већем чуду. 

— Па, брајо слатки, загледала се дјеца 
једно у друго, а ви их раздвајате! 

— Шта! викну кнез... Да није он теби 
што говорио? 

— Није, али јест ми покојник као мало 
наговијестио, прије но што пођоше на сретњи 
пут ! Рече ми : »Хоће и Јанко да свети Ми- 
луна, да би се' и Милици бол>е свидио!^^.. 

Кнез ћуташе. 

— Љутиш ли се, брајо I запита Стане 
бојажл>иво. 

— Љутим, ваистину, што ми то прије 
не рече ! одговори кнез, а глас му дрхташе... 
Је ли то могуће ? Вјерујеш ли ти, да би то 
могло бити ? 

— Вјерујем, вјере ми ! А што је ту чудно 
и необично, кад су Једно према другом, као 
да их је Бог саздао једно за друго!? Реци: 
зар није? 

— То јесу, али... 

— А и по њеким ријечима Гојачиним, па 
и Јокиним, могох се домислити, да и оне то 
помишљају ! А пази како једно с другим 
готово ннкада не зборе, а очима се траже! Не 
узми са зле стране, слатки брајо, јер да обоје 
нијесу чисти и сувише мекообразнп, одавно 
бисмо сви знали шта им је! Ради како знаш, 
али не пренагли, не огријеши душу ! 

ускок 15 

— 0, Бог с нама ! рече кнез. А што 
мени снаха ријечи о томе не проговори, него 
ено баш навалила, да дам Милицу у При- 
морје!? 

— То и ја не разумијем! 

— А што мислиш , сумња ли се шго 
Крстиња о томе? 

— То не, занаго, не ! 

Драго поново умукну. Стане је буљпла 
очи, да му у невидјелици види лице, али не 
могаше. Најзад запита он : 

— А како би било, да ја сутра сиђем 
у село, да се састанем са Гојачом? Јесу лп 
се вратили, знаш ли? 

— Не знам, не вјерујем ! 

Прије два дана попадији бјеше умро брат 
у Приморју, те она и поп бјеху отишлп на 
покајање. 

— А како би било, Стане, да се ти по- 
разговориш с Јанком ? 

— Е, брајо, то сам и чекала да ми ре- 
чеш ! Хоћу ! Али ти мени сад реци чисто, 
отворено : хоћеш ли га за зета ? 

— Хоћу, божја ти вјера ! Како нећу 
онаког кућића и јунака и мога осветника ! 
Да ми је иште неки од Петровића, не бих 
био задовољнији !... 

— Е, љубим ти руку за то ! заврши 
Стане, маши му се руке и отиде. 

Крстиња, Јоке и Милица сједијаху пред 
колибом, свака у својим мислима. Шапутање 
између кпеза п Стане Сердареве не сврати 
ни за часак њихову пажњу, толико то бјеше 

обична ствар. Али кад кнез сједе до њих 
узвикујући : )>А-ха-ха ! Дивне ноћи, да Бог 
помогне! Бого мој, је ли овака била уочи 
Косова?^^ онда се мало зачудише наглој 
промјени у њему. Не толико у тијем ри- 
јечима, колико у начину, у гласу, на ње- 
гову лицу — Колико се могло видјети према 
звјезданој свјетлости, опазише одмах, да је 
веселији послије разговора с удовицом. 

— А што сте се ту смрзле ! рече он. 
Што не разговарате, или нелијежете? Иди 
лези, бабо ! Ти си данас гора у лицу но 
икад ! Хајте ! 

Крстиња, увијек слабуњава, бјеше у по- 
шљедње вријеме веома олошала. Она, уздах- 
нувгии, прва устаде, за њом Јоке, за овом 
се крену Милица, али је отац дохвати за 
мишицу и даде јој знак да остане. 

Он се домишљаше како ће започети, 
како ће заоколити, јер у Црној Гори, у оно 
вријеме, бјеше сувише необично, готово не- 
чувено, да отац разговара са кћерју о ње- 
ној удаји ! Али никада у своме вијеку кнез 
не бјеше толико испитл>ив, толико жељан 
да њеку сумњу изведе на чистину, на тврду 
истину. Кћи посматраше оца дршћући ; њене 
оштре очи праћаху сваки покрет бора на 
очеву намрштену челу, сваки миг мишића 
на његову лицу и она у тијем јероглиФима 
читаше да се њена судба рјешава до ње- 
колико тренутака. 

Најзад кнез јој пружи чибук и тобочић, 
а она, савлађујући дрхтавицу, лагано напуни 

15* 



228 СИМА МАТАВУЉ 



лулу, па укреса и зааал>ени труд стави на 
дуван. Онда, пред лицем опасности, прену 
се у њој јуначка крв и прикупив сву снагу 
савлада слабост, те запита сасвијем мирно, 
најобичнијем својим гласом : 

— Теби се, тајко, не спава? 

— Не, одврати кнез. Не спава ми се 
због Јанка! 

Причека, али кад не би никаква одзива 
на то, запита је: 

— Шта се теби чини, Милице, шта је 
Јанку ! 

— Откуд ја знам, тајко ! ? Зар се Јанко 
мени исповиједа!? Зашто не питаш њега? 

Кнез се зачуди њеној мирноћи. За тре- 
нутак посумл>а да је ишта истинито у Ста- 
нину причању, да су то била њена празна 
нагађања, али се ипак цримаче кћери, под- 
несе јој лице у лице, очи у очи и изрече 
лагано, одмјерајући сваку ријеч : 

— Мени се чини.... свима нам се чини... 
да је баш због тебе Јанко оволико тужан ! 

Видје како Милпца преблиједи, како јој 
под грлом заигра, али јој глас малко затре- 
пери, кад рече: 

— Шта ми то збориш, тата!? Зашто 
ме тако гледаш ! ? Зашто мислиш да сам 
крива? Шта хоћеш од мене? 

— Хоћу чисту истину! Хоћу да ми на 
ови час кажеш: је ли истина, да се он у 
тебе загледао и ти у њега? 

Дјевојка обори главу, покри лице ру- 
кама и зајеца: 

— Тата хмој, зар ти мени тако збориш ! ? 
Ти мени!... Ти мени!... Ти мени!... 

Драго осјети колико је тежак и заслу- 
жен тај њежни пријекор, те му намах на- 
вријеше сузе и прислони њену главу на своје 
груди и започе: 

— Опрости, дијете моје, умири се; не 
питах те твога зла ради, ни срамоте, но. .. 
ето, кажи ми, реци само циглу, најкраћу 
ријеч своме тајку! Би ли радо пошла за 
њега ? 

— Пусти ме, тајко, молим ти се ! 

— Хоћу, одмах ћу те пустити, само реци! 

— Ма што ? Ма што ? 

Милици се учини да њешто шкргну крај 
колибе, те стрекну, па се свом снагом трже 
да се извуче, али је стегоше гвоздене ми- 
шице кнежеве. 

— Е, нећеш, мачко једна ! Реци, па бјежи! 

— Ма што, лијепи тајко ? 

Обоје се већ смијаху и гледаху се не- 
измјерном њежношћу. 

— Реци : би ли пошла за онога грдног 
Лацманина?... Реци јуначки: »бих^^ па по- 
бјегни женски!... Ево, на! 

И кнез спусти руке. 

— Бих! викну Милица и побјеже. 

— А, кучко једна! викну Крстиња, која 
бјеше изишла из колибе и чула пошл>едње 
ријечи... А, кучко, хоћеш ми домазета ! Е, 
нећеш, божја ти вјера. 

— Јеси ли се помамила, бабо ! рече кнез 
уставши. 

— Готово јесам, Драго ! Дошло ми је 
да закукам из свега грла ! Би ли још кад у 
Црној Гори, да отац пита кћер за кога хоће ! ? 

Човјек се побоја бруке, — прегорио би 
много да се то не чује, те је узе за руку 
и рече: 

— Ану, кажи што имаш, али лакше ! 

— А што да ти кажем ! Мазиш ту дје- 
војчину и тражиш јој домазета из бијелога 
свијета ! 

Њему преврије, те је свом снагом сти- 
П1те иза шаке и тргну ! 

Крстиња лако врисну п додаде : 

— Аман, човјече, не ломи ту руку која 
ти је дјецу одњивила. 

— Чујеш, бабо ! рече он кроза зубе. — 
Није она дјевојчина, но моја чиста и добра 
кћи ! Није он скитач, но кућић и јунак, који 
је ускочио, — мој осветник. 

Крстиња се спусти на ледину, сложи 
руке на кољенима, наслони главу и стаде 
тпхо плакати. 

Кнезу се ражали. ГГодуже стајаше, па 
сједе и он. 

— Чуј ме, Крстињо! Жао ми је, вјере 
ми, што смо до овога дошли, сад кад смо 
ближе гробу, но дому, а до сада није Цр- 
ногорац љепше држао жену, но ја тебе! 
Заправо и заслужила си да те стимавам, 
али се ноћас избезуми, па се и ја избезу- 
мих! Јеси лп ме наједпла као никада до сада, 
јеси, и је ли ми жао што те увриједих, јест! 
А сад да се лијепо поразговоримо као прави 

муж и жена, кад се тиче среће њихова дјетета, 
а вријеме је већ пошљедгјве да се ово тр- 
шава! Збори, дакле, слободно, само не сра- 
моти... Прије свега, реци ми, јеси ли опа- 
зила да ово двоје гину једно за другим? 

Она одмахну главом. 

Он настави : 

— Ни ја нијесам, али сви други јесу. 
Крстиња диже главу и у чуду гледаше 

мужа. Најзад проговори : 

— Па и кад би то било, зар је то разлог 
што хоћеит домазета!? Ја зебем е^ће се због 
њо крв пролити и једва чекам да је удомим, 
а ти пронађе ново зло, зато, тобоже, што 
су се они једно у друго загледали ! Ти знаш 
што ће Црногорци рећи, кад чују да је кнез 
Драго узео у кућу зета! Јанко ми је мио 
као да ми је од срца, али 1ито није прилика, 
није ! И он би цијелог вијека био пријекоран. 

— Полако, нсено ! И ја чувам свој образ, 
а једно је што се сад у љутини теби чини, 
а друго је што је истина. Да је Јанко Цр- 
ногорац, који би оставио своје огњиште и 
браство, а прибио се на туђе, ради жене, 
— који би се одрекао својих живијех и мр- 
твијех и своје крсие свијеће ради једне жен- 
ске главе, е онда бп била брука до вијека 
и њему и нама. Али није тако! Јанко је чо- 
вјек из свпјета, мио владици, већ чувен по 
свој Црној Гори и наш осветник, и поврх 
свега има своју кућу, дакле није прави до- 
мазет! Какав, дакле, зазор, зашто? Није, 
Бога ми, жено, но част, и ми ћемо имати 

зета, којим ћемо се поносити! Реци: није 
ли тако? 

Крстиња не одговори, али кнез осјећаше 
да је помјерио њене разлоге и бојазни, те 
настави : 

— Осим свега помишљај и на нас. Удајмо 
Милицу у Приморје или гдје друго, свеједно, 
наша била туђа се назвала, и ми остајемо 
инокосни, да се савијамо око онога црвића. 
Ама... учувај, Боже, да се што догоди Дра- 
гићу, шта већ веже Јоку за нас ! Занаго, је- 
два би чекала да од нас побјегне, јер је и 
онако мало радости имала у нашем дому. 
Па да ти право кажем и сада ме срце боли, 
кад о њој мислим, јер нијесу то године кад 
је ласно удовати поред нас охронулијех!... 
Дакле, што бисмо ми? Ко би нас припазио 
оно мало дана што нам остаје? Како би нам 
било у пустој кући, у живој гробници? 

— Аох, аох нама! рече Крстиња. 

— А сад обрнимо веселију страну! на- 
стави кнез. Јанко добар и стиман, весео, 
учеван; Милица срећна, љубавна — и обоје уз 
нас ! Бог ће им дати порода, нама унучади, 
маломе Драгићу коло браће и сестара ! Пуна 
кућа живота! Сав ће тај подмладак расти, 
ако Бог да, на наше очи, како се нас двоје 
будемо спуштали покоју, те ћемо се задо- 
вољни са свијетом растати. А јадна Јоке могла 
би се удати готово у исти мах ! Није лп тако? 

— Еј, помози Боже! рече најзад Кр- 
стиња и дубоко уздахну. Сад и ја видим да 

је тако ! И ово наше сиромаштине, ко ће 
уздржати! Зар нас двоје, ками да нам је! 
И ако је кнез био увјерен да је жену 
приволио, ипак се изненади тако јасном и 
кратком пристанку, те је пољуби у чело. 
Она се трже и рече : 

— Еј, бруке наше, да ово ко види ! 

— Лако је за ову бруку, али не ћаше 
лако бити за ону, како оно ти започе, кад 
назва Милицу кучком ! 

— Не помињи то, Драго ! Она је моја 
голубица, наша срећа и дика! Гдје лп се, 
јадница, скрила, да је потражим ! 

— Потражи је, рече кнез спремајући 
се да легне. Можеш јој испричати сав наш 
разговор... Ја мним да ће се Јанко преко 
њекога јавити колико сутра, а ја ћу ску- 
пити браство и објавити. Вјеридба би могла 
бити о Петров-дану, а кад им кућа буде го- 
това, нека се и вјенчају, — нека им буде 

\, срећно !... 

У зору Јанко дозва пристава Кићуна и 
нареди му да му оседла коња и да му до- 
несе кључ од кнежеве куће. Кад узјаха, 
рече приставу : 

— Реци нашима, да одох да обиђем гра- 
ђевину! Могуће је и да ћу ноћити у селу, 
дакле нека се ништа не брину ! 

Сунце му грану на поданку планине и 
домало стиже у браство, гдје затече раднике 
у послу. Као што видјесмо, Стијепо Мрков 

беше настојник, а његова сва четири сина: 
Грубан, Шћепан, Иван и Мишо аргатоваху. 
Сви се Јанку обрадоваше, али се у себи чу- 
ђаху видећи га блиједа, утонулијех и зажа- 
ренијех очију. Зид с лица и наличја бјеше 
већ готов, а ласавице мало што недовршене. 
Зато прбто рече: 

— Мило ми је видјети вас, алп би ми 
милије било да сте сутра дошли ! Сутра ћема 
окитити врхове, па да нас почастите пићем ? 

Јанко се осмијехну и рече: 

— Биће ! Биће ! 

Па се окрете Грубану Стијепову и 
рече му: 

— Хајде се, Грубане, молим те, нареди, 
да отидеш њеким мојпм послом до града. 
Наћи ћеш ме у кући. 

Грубан отиде својој кући, а Јанко кне- 
жевој. Одмах се упути ка прегратку, гдје 
бјеху женске хал>ине, нађе једну опрегљачу, 
отрже с ње једну ресу, па се попе у ко- 
•мору, нађе једну јабуку, проврти је пушча- 
ном шипком и продјену кроза њу ресу, стави 
то у шпаг, изиде и упути се са Грубаном 
низ поље. Кад се добро поодмакоше, Јанко 
стаде, предаде му јабуку и рече : 

. — Хајде, Грубане, право у Цуце : нађи 
Станоја Мирашева, подај му ову јабуку и 
реци : ))Ево ти шаље ову јабуку Јанко Ускок,. 
као најстарији од подмлатка у браству кнеза 
Драга Јокова. Шал>е ти је зато, што си ти 
по оцу свом запријетио да ћеш је нама по- 
слати ! Дакле, ако ти баста, дођи сутра са 



у с к о к 235" 



својим Д1еверима на врх пол>а његугакога,, 
гдје ће те Јанко дочекати са својима. Ору- 
жје и начин бирај по вољи, као изазван. 
Ако ти није згода, а ти одреди дан и мје- 
сто.../^ Тако, тако, Грубане мој, све уради ! 
Грубан, који бјеше преблиједио, заусти 
њешто, али му Јанко даде знак да не говори 
и додаде : 

— У повратку никоме ни ријечи не 
збори, докле мени насамо не кажеш од- 
говор. 

Младић се брзо упути ка Крсцу, а Јанко 
се лагано врати у браство и отиде да по- 
здрави матер Грубанову, Белу Стијепову . 
Жена га срдачно дочека и одмах му стаде 
готовити ручак. Хвала издашности Јанковој, 
кућа Стијепа Мркова бјеше готово у обиљу. 
Бела му каза да се поп и Гојача још не 
вратише из Приморја и исприча му силе- 
сију ситница, највише о грађевини и зида- 
рима. Послије јела Јанко је надгледао рад, 
шетао се и најпослије отишао у двориште' 
кнежево и заспао под орахом. Кад се про- 
будио, пред вечерњу, а то Грубан Стијепов 
сједи на клупи пред кућом. 

— Зар се ти већ вратио? запита. 

— Овога часа. 

— А шта би? 

— Појео је јабуку смјеста! 

— Рече ли што? Пита ли што? 

— Ништа, нако ове ријечи: »Мило ми 
се бити с таким јунаком ! Поздрави му се и 
реци да ћемо се гађати из џевердара!^^ 

— А какав је на очи? 

— Осредњега је раста, али чврс! Црне 
је науснице и црнијех очију. Није ста- рији 
од мене. 

— Е, лијепо, ти и отац ти бићете су- 
тра моји дјевери на мегдану, али о томе ни 
ријечи вечерас не помињи. 

Вечерате заједно сви, Јанко, Стијепови 
и зидари. Јегленисаше добар дио ноћи. Сти- 
јепо се смијао и лакрдијао као икад. 

У зору Јанко изведе Стијепа у двори- 
ште и каза му укратко и јасно све. Сти- 
јепо, који бјеше почео слушати смијући се, 
уозбиљи се, не рече ни ријечи, него отиде 
по оружје. 

Сва тројица ћутке стигоше наврх пол>а, 
прије сунчанога огранка. Ту посједаше и 
поткријепише се ракијом. Јанко им рече : 

— Не трошите много ријечи, него се 
брзо погодите за размак и за то колико ће 
се пута гађати. Ако погинем, сахраните ме 
крај Крцуна. Написао сам двије књиге: једну 
владици, а другу Саву Маркову; овдје су за 
појасом. 

— Не дао Бог! рече Стијепо, а Грубан 
скрену главу на страну. 

Не прође много и угледаше три човјека 
од Крсца. Они стадоше на пушкомет. Сти- 
јепо и Грубан упутише с к њима, а двојица 
од онијех пођоше у сусрет. Кад се саста- 
доше, врло мало остадоше, па један од Цуца 
поче одмјерено корачати, бројећи кораке до 
двадесет шестога. То учппи п Стијепо ко- 

рачајући у поврат. Повукоше бакве. Јанко 
стаде на своју, Станоје на своју. Дјевери се 
одмакоше са страна. Стијепо викну: 

— Огањ! 

Двије пушке загрмјеше и Јанко паде 
наузнак. 

Стијепо и Грубан дотрчаше и видјеше 
да је Јанко погођен међу очи, — ни земља 
га не дочека жива! 

